[image: image1.png]



הכנסת
PAGE  
3
ועדת הכספים
05/04/2017

הכנסת העשרים
מושב שלישי
<פרוטוקול מס' 688, 690>
מישיבת ועדת הכספים
יום רביעי, ט' בניסן התשע"ז (05 באפריל 2017), שעה 9:20
<סדר היום:>
<שינויים בתקציב לשנת 2017>
נכחו:

<חברי הוועדה:> 
משה גפני – היו"ר
דוד ביטן

איתן ברושי

מכלוף מיקי זוהר

אחמד טיבי

אברהם נגוסה

בצלאל סמוטריץ'

רועי פולקמן

עודד פורר

מיקי רוזנטל
חברי הכנסת:
סתיו שפיר
יואב בן צור

יעל כהן-פארן
<מוזמנים:> 

	ששי דקל

	משרד הבריאות

	מוזמן/ת  

	–

	שירה מור

	גילי ברנר

	–
	דרור סורוקה

	שדלן/ית (קונטקטי בע"מ), מייצג/ת את איגוד חברות הביטוח בישראל 
	–
	גילי ברנר

	
	
	


<ייעוץ משפטי: >
שלומית ארליך
שיר שפר
<מנהל/ת הוועדה:>
טמיר כהן
<רישום פרלמנטרי:>
אתי אפלבוים
<שינויים בתקציב לשנת 2017>
<היו"ר משה גפני:>
אני פותח את ישיבת ועדת הכספים. על סדר-היום: שינויים בתקציב לשנת 2017. 
<בצלאל סמוטריץ (הבית היהודי):>
גפני, אפשר שנייה?

<היו"ר משה גפני:>
כן. 

<בצלאל סמוטריץ (הבית היהודי):>
רשות המים הודיעה לאחרונה לחקלאי הגליל העליון על קיצוץ של 25% ממכסות המים שיעמדו לרשותם השנה. נוספו לזה עוד כל מיני מגבלות של שאיבה מהירדן. אני לא רוצה כרגע להיכנס לפרטים. זה מעמיד אותם במצב של קיצוץ של כמעט 50% בכמות המים שתעמוד לרשותם בעונה הקרובה. ברור שעם 50% מכמות המים אפשר לגדל בערך 50% מהתוצרת ולהתפרנס ב-50% מהפרנסה. 
מעבר לזה, אני חושב שהגיע הזמן להסתכל קצת על תכניות ארוכות טווח. אין לנו מספיק גשם בצפון והלוואי וזה ישתנה. עד אז הגיע הזמן שנחשוב במונחים קצת יותר רחוקים וסוף סוף יהיו מפעלי התפלה נורמליים שיאפשרו השקיה סבירה לחקלאים בצפון. 

יש דיאלוג עם משרד האוצר על פיצוי החקלאים. אני רוצה לבקש שהוועדה תעקוב אחר העניין. בסוף המדינה, רשות המים, היא זאת שאומרת להם שהיא מקצצת להם 50% מהמים ומעמידה אותם במצב בלתי אפשרי. יש משא ומתן. אני חושב שאנשים באוצר יידעו שאנחנו עוקבים. אנחנו נדרוש שהם יקבלו את הפיצוי שהם צריכים לקבל כדי לשרוד גם את העונה הזאת. 
<היו"ר משה גפני:>
פנו אלי מהחקלאים בנושא של המים. הבטחתי להם לטפל. לאור הבקשה שלך, אני אבקש גם תשובות. אני מציע שכתוב מכתב. 
<בצלאל סמוטריץ (הבית היהודי):>
אני מחכה לתשובה על מכתב שכתבתי למבקר המדינה. אם אני אקבל תשובה אני אכתוב. 

<היו"ר משה גפני:>
ביקשתי תשובה ממבקר המדינה לפני שאני עונה לך. ביקשתי ממנו תשובה. נתתי לו את המכתב שלך ואני מקווה שהוא יטפל בזה. אני לוקח את המכתבים שלך ברצינות. בכלל, כל חבר ועדה אני לוקח ברצינות. 

אני עובר לשינויים בתקציב. 

פניה 9. הוצאות פיתוח. זה הנושא של התעשייה האווירית. 
<ניר אמסל:>
אני מאגף התקציבים. נמצא איתנו כאן גם אייל יוליאן, סמנכ"ל הכספים של התעשייה האווירית. הפנייה בעצם מבקשת מהוועדה לאשר תגבור של תקציב ההוצאה המותנית בהכנסה בסעיף 83, בסך של כ-15 מיליון שקלים לצורך תשלום מענק עבור התעשייה האווירית. מענק מו"פ לתעשייה האווירית שמשולם בהתאם להסכם הבנות שהושג מול שר האוצר ומשרד האוצר בשנת 2010. בדברי ההסבר פירטנו את חלוקת המענק. המענק שהוועדה מתבקשת לאשר, הוא תשלום מענק בהוצאה מותנית בהכנסה מול חלוקת דיבידנד שהחברה מחלקת. 
<מיקי רוזנטל (המחנה הציוני):>
לא הבנתי. אמרת שההסכם הוא מ-2010. 

<ניר אמסל:>
הוא מ-2010 והוא עד 2015. 

<מיקי רוזנטל (המחנה הציוני):>
גובה המו"פ תלוי בגובה הדיבידנד?

<ניר אמסל:>
לא. 

אם תרצה יותר פירוט סמנכ"ל הכספים יוכל להסביר. אופן התשלום של המענק משתנה משנה לשנה בהתאם ליכולות של החברה. בעצם ההסכם אומר שזה צריך להיות מחולק אל מול דיבידנד. הוא בעצם יופנה לרווח והפסד. יש שנים שבהם החברה מסוגלת לקזז את זה מראש מול הדיבידנד ואז הוא נרשם בצורה אחרת. בשנה הזאת ספציפית הרישום צריך להיות בהתאם להסכם ההבנות שנחתם, ולכן אנחנו מבקשים את תגבור ההוצאה המותנית. 

<מיקי רוזנטל (המחנה הציוני):>
יש הסכם מ-2010 שקובע את הגובה. 

<אייל יוניאן:>
הוא מסתיים ב-2015. 

<מיקי רוזנטל (המחנה הציוני):>
ולא נחתם הסכם חדש?

<אייל יוניאן:>
כרגע לא נותנים לנו הסכם חדש. ההסכם הזה נובע מזה שהחריגו את התעשייה האווירית מחוק עידוד השקעות הון ובעצם אנחנו לא מקבלים מענקים. רפאל באותה נקודה. רפאל מקבלים 70 מיליון שקלים בשנה. ההסכם שלהם ממשיך ושלנו הסתיים ב-2015. כרגע אנחנו מבקשים לחדש אותו, אבל אין כרגע הסכם נוסף. ברגע שזה כנגד חלוקת דיבידנד יש כאן הוצאת מותנית בהכנסה. המדינה מקבלת את הדיבידנד ונותנת חלק מהמענק  למו"פ עד הגובה שהוסכם, 32.5 מיליון שקל. אני לא מקבל יותר, אני מקבל 32. 
<מיקי רוזנטל (המחנה הציוני):>
אם אין תוקף חוקי ואין החלטת ממשלה – ההסכם שבגינו ניתנו המענקים האלה הסתיים. היום אתה מקבל כסף ואני שואל מתוקף מה?
<אייל יוניאן:>
ההסכם הוא עד 2015. המענק הזה הוא בגין 2015. 

<מיקי רוזנטל (המחנה הציוני):>
אם הוא בגין 2015 איך אתם באים ב-2017 לקבל העברה? זה בכלל לא ברור לי. למה זה לא נעשה במהלך 2016?

<אייל יוניאן:>
חיכו לדוחות הכספיים שלנו. ביקשו את זה בהתחלה- אנחנו נעשה את זה מקיזוז מדיבידנד. 
<מיקי רוזנטל (המחנה הציוני):>
החברה רווחית בשנים האחרונות. 
<ניר אמסל>
היתה שאלה של מה היכולת של החברה לחלק דיבידנד עבור הדוחות של 2015-2016. מול זה, התקצוב של כ-15.5 מיליון שקלים, זה מה שהחברה אמרה שזה ביכולת שלה לחלק דיבידנד בשנה הזאת. 
<אייל יוניאן:>
היתה לנו בעיה בחלוקת דיבידנד כי נכנסנו לתכנית הבראה. מימנו בעצמנו 162 מיליון דולר הוצאות פרישה. אז היתה שאלה האם כתאגיד שמדווח לבורסה, האם אפשר לחלק דיבידנד? היתה גם בעיה תזרימית. עברנו את המשבר הזה ולכן אנחנו יכולים לחלק דיבידנד.
<היו"ר משה גפני:>
יש עוד שאלות?

<מיקי רוזנטל (המחנה הציוני):>
המו"פ הוא קונקרטי או שהוא מו"פ כללי?

<ניר אמסל:>
המו"פ מותנה  בפרויקט בטיפול משרד ראש הממשלה. 

<היו"ר משה גפני:>
מי בעד אישור הפנייה ירים את ידו? מי נגד? מי נמנע?
הצבעה

בעד – רוב

נגד – אין

נמנעים – אין

פניה מס' 9 אושרה.
<היו"ר משה גפני:>
פניה 9 אושרה. 

מישהו נמצא פה ממשרד הביטחון? אולי אפשר לעבור לשבת ליד השולחן? דיברתי איתי הבוקר אודי אדם. 
<שיר טפירו:>
אני מאגף התקציבים. 
<היו"ר משה גפני:>
תראי. דיבר איתי הבוקר אודי אדם בקשר לפניות של משרד הביטחון. הייתי משוכנע כשהוא דיבר אותי, שהפניות מונחות פה כבר מהיום שבו הן צריכות להיות מונחות. התברר לי עכשיו שהפנייה הגיעה רק עכשיו. 

<שיר טפירו:>
אפשר להתייחס?

<היו"ר משה גפני:>
מה אני אעשה עם זה עכשיו? על זה אפילו האופוזיציה לא תבקש. זה דבר שלא חולק לחברי הכנסת. הנושא יצטרך להידחות. מבחינתי זה היה חשוב להעביר את זה אבל אין אפשרות. זה ממש בניגוד להחלטה של ועדת הכנסת שזה כמו תקנון. אני גם לא יכול את זה לחברים. זה לא חולק בכלל לחברים. רק הבוקר זה עלה לאתר.
אני מאוד מצטער, אני רוצה לעזור לכם. אני גם בספק אם זה יכול לעלות מחר. תוכלי לבדוק את זה, אני לא יודע מה להגיד לך. 
<מתן יגל:>
אני מאגף תקציבים במשרד האוצר. הפניות באמת הגיעו רק אתמול. 
<היו"ר משה גפני:>
הפניות הגיעו מזמן, חולקו ועלו לאתר, אבל הפניות הללו לא. 

<מתן יגל:>
אני מדבר על הפניות הללו. מדובר בפניות להגדלת הרשאה. זאת לא פניית עודף כמובן. זה שתי פניות שהן בגין שני פרויקטים מסווגים של משרד הביטחון שהם מאוד דחופים . אני מבין שמצד אחד, זה לא עומד בנהלים. מצד שני, לא באמת מתקיים פה דיון. עוד יהיה דיון על זה בוועדה המשותפת. 
<היו"ר משה גפני:>
היא תבדוק את זה. אני לא יכול להעביר את זה בצורה הזאת. אני מבין את החשיבות. אמר לי מנכ"ל משרד הביטחון ואני מבין את זה. הרבה פעמים אני נמצא פה במצבים שהבירוקרטיה והנהלים מגבילים. ביקשתי מהיועצת המשפטית שתבדוק את זה. 

גם מחר אי-אפשר? תבדקי את זה. זה פרויקט סודי. 

<מתן יגל:>
חשוב לציין שהפניות הללו בסוף יידונו בוועדה המשותפת. 

<מיקי רוזנטל (המחנה הציוני):>
אם זה כל-כך דחוף, למה לא הגשתם את זה לפני?

<בצלאל סמוטריץ (הבית היהודי):>
זה עניין עקרוני. קודם צריך להיות דיון בוועדת משנה. לאחר שוועדת משנה תחליט לאשר אז נאשר. 
<היו"ר משה גפני:>
זה לא הולך ככה. קודם כל זה צריך להיות מאושר בוועדת הכספים. 

<בצלאל סמוטריץ (הבית היהודי):>
אבל איך זה יכול להיות מאושר אם אנחנו לא יודעים מה זה?

<היו"ר משה גפני:>
בסדר, זה עובר לוועדה המשותפת. 
<בצלאל סמוטריץ (הבית היהודי):>
אם הוועדה המשותפת תמליץ לנו לאשר – - – 
<היו"ר משה גפני:>
למה אני מתווכח בכלל? אני חולק על זה, אבל נניח שאתה צודק. גם כדי לעשות את זה, צריך איזה חודשיים. צריך מליאת כנסת. הוא מבקש את זה היום או מחר. 

<איתי טמקין:>
בהקשר לנקודה הזאת. סביר להניח שבנוהל נקבע מספר ימים מעת הגשת – - – 
<היו"ר משה גפני:>
זה לא נוהל, זאת החלטה של ועדת הכנסת. זאת לא בסמכות שלנו בכלל. 

אני מציע לדבר עם היועצת המשפטית ובעיקר לדבר על יושב ראש הכנסת. אם מדובר על פרויקט חיוני, אז לדבר איתו. 

אנחנו עוברים לעודפים. יש לנו הרבה מאוד עודפים. 
יש לנו פה יותר מ-40 פניות של עודפי תקציב. אני מבקש מאוד, לשם שינוי, לשבח את אגף התקציבים. תסתכלו על החוברת שמונחת לפניכם. אני זוכר את הימים שבהם היה מגיע עודף תקציבי, מפני שבעצם על-פי החוק מסתפקים בהודעה, הם היו מביאים שורה אחת: זה עודף משנה איקס לשנה וואי ובזה היה נגמר העניין. 

יש לנו עכשיו עודפי תקציב רבים, למעלה מ-40 ויש הסברים מפורטים מאגף התקציבים. אני רואה בזה שבח גדול לאגף התקציבים, בראשותה של יעל מבורך, איתי טמקין וכל החברים.  זה גם שבח שלנו כוועדת הכספים, שאנחנו יכולים לדעת על מה מדובר. לא הכול מושלם ובדרך ניתקל בבעיות, אבל אני מאוד שמח על התופעה הזאת. אתם יכולים לראות בכל עודף הסבר מפורט עם טבלה מצורפת של ההיסטוריה התקציבית של העודפים, במידה והיא קיימת. לא בכל המקרים קיימת היסטוריה תקציבית. אני רואה בזה הישג גדול. חברי הוועדה יכולים לדעת מה אגף התקציבים מבקש. עשינו צעד גדול קדימה. הוא לא מושלם עדיין אבל זה צעד גדול קדימה. אני מודה להם על-כך ואני מודה לחברי הוועדה וללשכה המשפטית, שעמדו על העניין הזה, שהחברים ידעו יותר על מה שנעשה גם בהעברות וגם בעודפים. 
כיושב ראש הוועדה שנאבק על העניין הזה, אני לא הייתי צריך את זה. בשבילי היה יותר טוב שיעבור מהר ובפחות זמן. אבל אני שמח על זה. אני עומד על כך שזה באמת יהיה על-פי הנוהל שנקבע. כפי שקבענו, בתום שלושה חודשים נקיים דיון מחודש עם אגף התקציבים כדי להסיק מסקנות מה עושים כי זה לא קל ולא פשוט ואנחנו צריכים לעבוד כל הזמן קשה מאוד. 

אנחנו מתחילים בפנייה – - – 
<מכלוף מיקי זוהר (הליכוד):>
רק רגע אדוני, אני רוצה לומר משהו. 

<היו"ר משה גפני:>
בבקשה. 

<מכלוף מיקי זוהר (הליכוד):>
אדוני, אנחנו מדברים על עודפי תקציב. אני מחשיב עצמי כאדם שעומד במילתו. יחד עם יו"ר הקואליציה הצהרנו שלא נאשר שום עודפי תקציב והעברות תקציביות בוועדת הכספים עד שלא יעלו את קצבאות הנכים והקשישים. יש איזה נושא שכבר מתחיל להתקדם. מבחינתי, כמרכז הקואליציה בוועדת כספים, עם עודפי התקציב הללו, עד שלא יבצעו את מה שביקשנו, דהיינו, להעלות את קצבאות הקשישים והנכים. כל עוד זה לא קורה שום עודף תקציבי לא יעבור כאן היום. 

<בצלאל סמוטריץ (הבית היהודי):>
אני לא הבנתי. תודיע לפני, תתאם איתנו, תסכם איתנו. בסוף זה תוקע את המשרדים. אתה מעניש גם פה את הקשישים ואת החולים. 
<מיקי רוזנטל (המחנה הציוני):>
מה הקשר? זאת הממשלה שלכם. אתם עושים סנקציות נגד עצמכם?
<מכלוף מיקי זוהר (הליכוד):>
אדוני, אני מדבר על עודפי תקציב ולא העברות תקציביות. זה עודפים משנה שעברה. 

<בצלאל סמוטריץ (הבית היהודי):>
המשרדים בונים עליהם לעבודה. זה חלק מתכנית העבודה שלהם. יושבים אצלנו אנשים כבר חודשים.
<מכלוף מיקי זוהר (הליכוד):>
אנחנו רוצים התקדמות בנושא הזה כפי שביקשנו. מעבר לזה, אמרתי בצורה מפורשת, שגם מה שקשור להפחתת מיסים וגם מה שקשור לחלוקת עודפי הגביה וגם עודפי תקציב, לא יעברו בוועדת הכספים עד להעלאת קצבאות הקשישים והנכים. אמרנו והבהרנו את זה לממשלה וזה מה שאני רוצה. 

<בצלאל סמוטריץ (הבית היהודי):>
הוא יותר גרוע ממני. אתה מרכז הקואליציה? 

<היו"ר משה גפני:>
בתורה כתוב "צדק צדק תרדוף". למה כתוב פעמיים צדק? מכיוון שגם כשאתה רודף אחרי הצדק, זה חייב להיעשות בצדק. אני מזדהה איתך לחלוטין ואמרתי את זה גם עכשיו ברדיו אצל קרן נויבך, שאת הכסף צריך להעביר לקשישים, לנכים. ברור שברגע שיש עודפי תקציב זה מה שצריך לעשות. מה שאתה עושה עכשיו, זה ההיפך ולא בצדק. בסדר, אתה נציג הקואליציה, נציג השלטון. לא יהיו עודפים של משרד הרווחה, לא יהיה קמחא דה פסחא. זה עודף שעובר משנה שעברה. אם היית עובר עודף עודף  והיית אומר: זה משרד האוצר – - – 
<מכלוף מיקי זוהר (הליכוד):>
אני מוכן לעשות את זה בצורה סלקטיבית. 

<היו"ר משה גפני:>
בבקשה, זה בסדר. לא להעביר עודפים? מה נשיא המדינה קשור לעניין?

<מיקי רוזנטל (המחנה הציוני):>
יש מטרה משותפת לכולנו. כולנו רוצים להשיג את זה. 
<מכלוף מיקי זוהר (הליכוד):>
מיקי, אני התערבתי בפוליטיקה שלך? אף פעם לא התערבתי לך. 

<מיקי רוזנטל (המחנה הציוני):>
מזיזים את הפריימריז במפלגת העובדה בגלל בריטני ספירס. 

<מכלוף מיקי זוהר (הליכוד):>
יש בזה משהו. כנראה שהמצביעים שלכם הולכים הרבה להופעות שלה. המצביעים שלנו הולכים להופעות אחרות. 

<מיקי רוזנטל (המחנה הציוני):>
כן, למירי רגב. 

<מכלוף מיקי זוהר (הליכוד):>
מירי רגב לא עושה הופעות. 

<מיקי רוזנטל (המחנה הציוני):>
ועוד איזה הופעות. 

<מכלוף מיקי זוהר (הליכוד):>
אנחנו אוהבים את ההופעות של המזרחית. 

<מיקי רוזנטל (המחנה הציוני):>
כן, זה ההופעות של מירי רגב. 

<מכלוף מיקי זוהר (הליכוד):>
אני אומר שאת העניין הזה אפשר לעשות סלקטיבית, אדוני היושב ראש. 

<היו"ר משה גפני:>
נעבור אחד אחד ותגיד איפה אנחנו צריכים לעצור. 

בקשה מספר  01001 – נשיא המדינה. 
<מכלוף מיקי זוהר (הליכוד):>
נשיא המדינה אנחנו נאשר. 

<היו"ר משה גפני:>
תגיד מה לא נאשר. 

מי מסביר את נשיא המדינה?

<חזי כהן:>
אני מאגף התקציבים. 
הפנייה נועדה להעברת עודפים משנת 2016 לשנת 2017 על-סך 10 מיליון שקלים. סך של 9.7 מיליון שקלים זה לנשיא המדינה.
<היו"ר משה גפני:>
כמה עלו הנסיעות של נשיא המדינה לחו"ל ב-2016? אנחנו שואלים את זה על כל נשיא. 
<חזי כהן:>
זאת ירידה לעומת השנים הקודמות, 3.5 מיליון שקלים.  מעבר לזה, התקשרויות שוטפות. 
<היו"ר משה גפני:>
מי בעד אישור העודף?
הצבעה

בעד – רוב

נגד – אין

נמנעים – אין

פנייה מס' מס' 01001 נתקבלה.

<היו"ר משה גפני:>
העודף אושר. 

פניה 04003. 
<חזי כהן:>
משרד ראש הממשלה. 

הפנייה נועדה להעברת עודפים מחויבים בסך 737 מיליון שקלים. הסעיף כולל משרדים רבים מעבר למשרד ראש הממשלה, הוא כולל את המשרד לשוויון חברתי, נגב גליל, תפוצות, מודיעין, אסטרטגי, שיתוף פעולה אזורי. בעצם העודפים פה, הסיבה העיקרית שהם נוצרו, זה בגלל התקשרויות שוטפות שהן מעבר לשנה קלנדרית ופרויקטים שהם ארוכי טווח שהם רב שנתיים. למשל, במשרד הראשי, התקשרות מול לפ"ם להקמת מאגר תמונות לאומי, התחייבויות חשב בנושא מתן נטל רגולטורי והעסקת יועצים חיצוניים בתחומים שונים. 

<היו"ר משה גפני:>
שאלות?

<בצלאל סמוטריץ (הבית היהודי):>
למה משרד ירושלים למורשת יושב ברוה"מ?
<מיקי רוזנטל (המחנה הציוני):>
חצי מהדברים לא שייכים למשרד ראש הממשלה. 
<חזי כהן:>
החלוקה בתוך הסעיף, יש הרבה מאוד גופים שנמצאים בתוך סעיף 04, כמו המשרד לשוויון חברתי, הלשכה המרכזית לסטטיסטיקה. לכל גוף כזה יש בעצם את המקום שלו. המשרד לירושלים יש לו תכנית נפרדת בתוך סעיף 04 והוא מתוקצב בתוך סעיף 04 בתכנית עצמאית. 
<דרורית שטיימיץ:>
מדובר במשרדים קטנים שמקבלים שירותי מנהל וכל האופרציה מתנהלת במשרד ראש הממשלה. לכן יש להם כפיפות גם בהחלטות הממשלה מתוקף הקמתם, שהם מתוקצבים בתכנית שלנו. 

<היו"ר משה גפני:>
מי בעד אישור העודף ירים את ידו? מי נגד? מי נמנע?
הצבעה

בעד – רוב

נגד – 1
נמנעים – אין

פנייה מס' 04003 נתקבלה.

<היו"ר משה גפני:>
אחד טיבי נגד. אני לא יודע למה הוא נגד ראש הממשלה. 

העודף אושר. 

משרד האוצר – 05002
<אייל טולדו:>
אני מאגף התקציבים. 
הפנייה התקציבית נועדה להעביר עודפים מחויבים משנת התקציב 2016 לשנת התקציב 2017 בסך של 404,011 שקלים. סעיף 05 מכיל בתוכו את משרד האוצר הראשי על כל יחידותיו ברשות המיסים. רוב העודפים – - – 
<מכלוף מיקי זוהר (הליכוד):>
אני מבקש לא להצביע על זה. 

<היו"ר משה גפני:>
לא להצביע על זה? עד מתי?

<מכלוף מיקי זוהר (הליכוד):>
עד שיעלו את קצבאות הנכים והקשישים. 

<היו"ר משה גפני:>
אני לא מצביע. 

<אייל טולדו:>
אני הייתי מבקש להתקדם. 

<היו"ר משה גפני:>
אני הייתי מעדיף לעבוד במשרד האוצר מאשר להיות יו"ר ועדת הכספים. 
<אייל טולדו:>
המשרדים זקוקים לתקציבים האלה. 

פנייה 06001 – משרד הפנים. 
<אורי דביר:>
אני מאגף תקציבים. הפנייה נועדה להעביר עודפים בסך 15 מיליון לשנה הבאה. ליאת תפרט את כל הסיבות שבגינן נוצרו העודפים. 
<ליאת פרוינד שפרן:>
אני תקציבאית משרד הפנים. 
מדובר בהתחייבויות ארוכות טווח בסופו של דבר בהרשאה להתחייב. צריך לזכור שבשנה שעברה התקבלו המון תקציבים בדצמבר ובכלל סוף שנה, כך שלא נשאר זמן להתחיל לבצע תשלומים בפועל. 
<היו"ר משה גפני:>
איתי, לגבי הקשישים, אני מבקש אם אפשר – - – 
<בצלאל סמוטריץ (הבית היהודי):>
אני רק אומר שכשאני אעשה דברים כאלה – - – 
<דוד ביטן (הליכוד):>
לא, יש לנו פה משימה של כל הח"כים. אין לזה קשר לבית היהודי. 

<מיקי רוזנטל (המחנה הציוני):>
זה לא ייאמן. 
<היו"ר משה גפני:>
משרד הפנים בבקשה. אני מתנצל שהפריעו לך באמצע. 

<דוד ביטן (הליכוד):>
זה לא נגד הקואליציה, אתה לא ידוע את זה?

<מיקי רוזנטל (המחנה הציוני):>
אין שום בעיה. תסטרו לעצמכם סטירות, זה נחמד. 

כתוב פה שיש בחירות כלליות ב-2018. יכול להיות שאני לא יודע משהו, אבל עד כמה שאני זוכר צריכות להיות בחירות ב-2019. 
<ליאת פרוינד שפרן:>
מדובר בבחירות מוניציפאליות. 

<מיקי רוזנטל (המחנה הציוני):>
אז לא קוראים לזה בחירות כלליות. 

<ליאת פרוינד שפרן:>
בחירות כלליות מוניציפליות. 
<מיקי רוזנטל (המחנה הציוני):>
אז צריך לכתוב. 

לגבי המאגר הביומטרי. למה נוצר פה עודף, הרי אין שום שינוי במאגר הביומטרי?

<ליאת פרוינד שפרן:>
קודם כל, זאת רשות בהקמה אז אנחנו בונים תשתית לפעילות. המון יועצי מחשוב, יועצי זיהוי טביעות אצבע וכדומה.  

<מיקי רוזנטל (המחנה הציוני):>
מה היה עד עכשיו? לא היה מאגר?

<ליאת פרוינד שפרן:>
יש מאגר. ככל שהוא יגדל כך גם צריך לבנות תשתית גדולה יותר. בהתחלה זה היה משהו בפיילוט. עכשיו, כשזה אושר סופית, אז בכלל הולכים להגדיל את זה. נערכנו עם תכניות עבודה, מתוך ידיעה שזה כנראה הולך להיות מאושר, זה לא הדיון כרגע. כן היינו צריכים להקים תשתית גדולה לפעילות. עכשיו שזה הפך להיות מנדטורי אז הפעילות תגדל. אי-אפשר לעשות הכול ברגע האחרון. חוץ מזה, יש התקשרות מאוד גדולה לכל ליבת המאגר. היא פועלת כבר כמה שנים והיא בהרשאה להתחייב והמזומן מתגלגל משנה לשנה. 

<היו"ר משה גפני:>
מי בעד אישור הפנייה?
הצבעה

בעד – רוב

נגד – אין

נמנעים – אין

פנייה מס' מס' 07001 נתקבלה.

<היו"ר משה גפני:>
הפניה אושרה. 

07001 המשרד לביטחון פנים אנחנו מדלגים עליו. 
אנחנו עוברים ל-08001 – משרד המשפטים. 

<אייל טולדו:>
מדובר בהעברת עודפים מחויבים בסך של 491,3384 שקלים משנת 2016 לשנת 2017. סעיף 08 מכיל בתוכו מספר גופים: משרד המשפטים ראשי על כל יחידותיו, מערכת בתי המשפט ורשות האכיפה והגבייה. רוב העודפים בסעיף נוצרו מכך שמדובר ביחידות תפעוליות ועל-כן ההתקשרויות בשנה השוטפת בוצעו בפועל בשנה העוקבת. כמו גם, פרויקטים מתמשכים, שההתקשרויות בגינם עוברים לשנת התקציב. 
<היו"ר משה גפני:>
משרד המשפטים פה? 

למה זה לא מופיע בספר התקציב?

<אייל טולדו:>
אני יכול להסביר?

<היו"ר משה גפני:>
לא, אני רוצה את משרד המשפטים. למה העודפים האלה לא מופיעים בתקציב?

<אייל טולדו:>
כבוד היושב ראש, מדובר ביחידות תפעוליות ועל כן התקשרויות שנעשות בשנה השוטפת  משולמות בשנה העוקבת. רוב הדברים זה הוצאות של חשמל, ארנונה וכדומה. מדובר במשרדים תפעוליים מאוד גדולים. ולכן באופן טבעי, כל ההתחייבויות של נובמבר-דצמבר משולמות בשנה העוקבת. זה רוב ה הוצאות. כמו כן, יש פרויקטים ארוכי טווח כגון פרויקטי מחשוב גדולים ברשות האכיפה והגביה, כלים שלובים, אשר מספקת שירותים מכוונים לכל הלקוחות של ההוצאה לפועל. בגין זה נוצרו העודפים. 

<היו"ר משה גפני:>
יש לך מה להוסיף?

<חיה עזו:>
אני מהנהלת בתי המשפט. אין לי מה להוסיף.

<בצלאל סמוטריץ (הבית היהודי):>
עד היום לא שילמתם שכר דירה? יש חוק שתוך 30 יום צריך לשלם. 

<אייל טולדו:>
ההתקשרויות של נובמבר-דצמבר, משולמות בשנה העוקבת. יש עוד התקשרויות של תפעול שוטף כמו התאמות בינוי וכל מיני דברים אחרים, אבל הדברים  שהם קבועים בתוך התקציב, שעוברים באופן מובנה כעודפים זה הוצאות תפעוליות שבמשרדים האלה מהווים נתח מאוד גדול. 
<בצלאל סמוטריץ (הבית היהודי):>
שכר הדירה על נובמבר-דצמבר שולם כבר, אבל הוא שולם מהתקציב השוטף. 

<אייל טולדו:>
לא רק שכר דירה אלא גם ארנונה, חשמל, מים. 

<בצלאל סמוטריץ (הבית היהודי):>
לא משנה, הכול שולם. הוא שולם מהתקציב השוטף של 2017 ואתה רוצה עכשיו להשלים מ-2016. לא עיכבת תשלום לאנשים. 

<אייל טולדו:>
לא עיכבתי כלום. יצאתי עם התקשרויות והביצוע בפועל מתבצע בשנה העוקבת. 
<היו"ר משה גפני:>
מי בעד אישור הפנייה? מי נגד?
הצבעה

בעד – רוב

נגד – אין

נמנעים – אין

פנייה מס' מס' 08001 נתקבלה.

<היו"ר משה גפני:>
הפניה אושרה. 

פניה 09001 – משרד החוץ. 
<חזי כהן:>
אני מאגף תקציבים. 
<היו"ר משה גפני:>
היו תלונות של עובדי משרד החוץ שהתקציב שלהם לוקה בחסר. זה היה בדיונים כאן על התקציב. מה קרה מאז?
<חזי כהן:>
זה דיון נפרד בוועדת משנה בנושא חוץ בוועדת חוץ וביטחון. 
<היו"ר משה גפני:>
לא הבנתי. יש בעיה לענות על השאלה שלי, האם הסתדר?

<חזי כהן:>
קודם כל, אנחנו מעבירים 35 מיליון שקלים בהתאם להנחיית ראש הממשלה. 

<היו"ר משה גפני:>
אז זה הולך לתהליך של פתרון. 

<חזי כהן:>
כן. 

<היו"ר משה גפני:>
תסביר את הפנייה. 

<חזי כהן:>
הפניה הזאת נועדה להעברת עודפים מחויבים משנת 2016 לשנת 2017 בסך של 234.7 מיליון שקלים. במשרד החוץ יש שלוש תכניות עיקריות שבהן יש עודפים: תפעול המטה בארץ, התקשרויות שוטפות ותשלומים עבור קורס הצוערים ואירוח משלחות. מבחינת תפעול הנציגויות סך של 117 מיליון שקלים. 
פה מדובר בעיקר בעודפים בגין תחזוקה ושיפוץ של מבנים. למשרד החוץ יש 250 מבנים – - – 
<היו"ר משה גפני:>
זה לא יכול היה להיות בבסיס התקציב?

<חזי כהן:>
לא, מדובר פה ב-250 מבנים שמשרד החוץ מחזיק, גם שגרירויות וגם בתי שרד לשגרירים. סיבה אחת זה שיש שיפוצים שהם משולמים עם הביצוע. 

<היו"ר משה גפני:>
מי נציג משרד החוץ?

<זאב הראל:>
אני מנהל התקציבים במשרד החוץ. 
<היו"ר משה גפני:>
האם אתה יכול לאשר את מה שאמר נציג אגף התקציבים, שהמצב השתפר מאז אישור התקציב לגבי משרד החוץ?
<זאב הראל:>
יש עכשיו שני תהליכים. התהליך הראשון זה הוראה של ראש הממשלה להעביר לנו 65 מיליון שקלים מתקציב שהיה מיועד לאו"ם לצורך הפעילות. זה נגרע מהאו"ם בגלל החלטות. 

<היו"ר משה גפני:>
אני רוצה להבין. לפי מה שאמר נציג אגף התקציבים, הם לא הביאו כסף מהבית, הם פשוט במקום להעביר לאו"ם הם העבירו לכם. 

רעיון לא רע. אתם אף פעם לא מביאים כסף מהבית. אתם לוקחים מהאו"ם או לוקחים מהקשישים.

<זאב הראל:>
היתה החלטה של ראש הממשלה, שבשל החלטות שנעשות באו"ם ייגרע חלק מהתקציב שאנחנו משלמים ויועבר לתקציב הפעילות של המשרד. באספקט הזה היה שיפור מה. יש לנו עוד דיון מול אגף התקציבים.
<היו"ר משה גפני:>
אבל אם האו"ם יקבל עכשיו החלטות טובות בענייננו, המשמעות היא שיש לכם בעיה תקציבית. צריך לשכנע את האו"ם שלא יקבל החלטות בעדנו. זה לא רציני הדבר הזה. 

<חזי כהן:>
זאת הנחיית ראש הממשלה. 
<היו"ר משה גפני:>
זה לא רציני. המשמעות של העניין שמשרד החוץ עדיין בבעיה תקציבית. 
<חזי כהן:>
זאת ההחלטה כרגע לגבי 2017. 
<היו"ר משה גפני:>
מי בעד אישור הבקשה? מי נגד?

הצבעה

בעד – רוב

נגד – 1

נמנעים – אין

פנייה מס' מס' 09001 נתקבלה.

<היו"ר משה גפני:>
חבר הכנסת אחמד טיבי הצביע נגד. 
העודף עבר. 

אנחנו עוברים ל- 10001 המטה לביטחון לאומי

<מתן יגל:>
אני מאגף התקציבים. 
הפנייה נועדה להעביר עודפים מחויבים משנת 2016 לשנת 2017 בסך של כ-15 מיליון שקלים. כל ההוצאות הן בגין הוצאות תפעול, למשל, מחשוב, רשיונות תוכנה, ציוד תקשורת, שכירות, נסיעות לחו"ל, פיתוח,  פרויקטים משותפים עם משרד הביטחון, דלק וכדומה. 
<היו"ר משה גפני:>
מי בעד אישור הבקשה. 

הצבעה

בעד – רוב

נגד – אין

נמנעים – אין

פנייה מס' מס' 10001 נתקבלה.

<היו"ר משה גפני:>
הבקשה אושרה. 

פנייה 12001 – גמלאות ופיצויים. 
<איציק דניאל:>
אני מאגף התקציבים, משרד האוצר. 

העברת עודפים מחויבים משנת התקציב 2016 בסך 2,600,000 שקלים. עיקר העודפים הם בתחום התפעול. יש התקשרויות בגין התייעלות של מנהלת הגמלאות, שנמשכות על פני כמה שנים, לכן יש עודפים מחויבים בסכום הזה. מדובר רק בתחום של תפעול.
<היו"ר משה גפני:>
מי בעד הפנייה? מי נגד?
הצבעה

בעד – רוב

נגד – אין

נמנעים – אין

פנייה מס' 12001 נתקבלה.

<היו"ר משה גפני:>
הפנייה אושרה. 

פנייה 13001. 
מה זה? זה סעיף סל?

<אמיר כהן:>
זה סעיף שמתוקצבים בו מספר נושאים רוחביים. למשל, התקשרויות של מדינת ישראל עם גופים בינלאומיים. 
<היו"ר משה גפני:>
אנחנו לא מדברים על אותו דבר. 

<אמיר כהן :>
יש תשלומים למס הכנסה שלילי, יש התקשרויות עם רשויות מקומיות. העודפים בסעיף הזה משנת 2016 הולכים בעיקר לשלושה נדבכים עיקריים: אחד, אשראי לרשויות מקומיות. רשויות מקומיות שלא מצליחות במסגרת תכניות הבראה לגייס מימון חוץ ממשלתי, הממשלה מעמידה להן אשראי בהתאם לאבני דרך ולעמידה שלהם בתכניות ההבראה התשלומים משולמים. 
כמו כן, יש פה עודף בתשלומי מענק עבודה. עודף מאוד קטן בתשלומי מענק עבודה משנת 2016. מענק עבודה זה מס הכנסה שלילי. 
<מכלוף מיקי זוהר (הליכוד):>
נעצור גם את זה. 

<היו"ר משה גפני:>
אנחנו לא מצביעים על זה. 
<איתן ברושי (המחנה הציוני):>
אולי נפתור את הסעיף הזה עם ימי זיכרון לשואה. 

<היו"ר משה גפני:>
יש לנו פה שני ימי חגיגות עם הנושא של העודפים, אז תנהלו משא ומתן. 
פניה 140001 – הכנות לקראת בחירות. 

<אורי דביר:>
הפנייה נועדה להעביר סך של עודפים מחויבים של 10 מיליון לוועדת הבחירות. יעל תסביר את הסיבה להיווצרות העודף. 

<יעל אליאב:>
אני חשבת ועדת הבחירות. 
שליש בערך זה פרויקט מחשוב הכנה לקראת הבחירות. 

<היו"ר משה גפני:>
אנחנו אישרנו לכם את זה בתקציב. למה צריך עכשיו את העודף?
<יעל אליאב:>
כי אנחנו צריכים עכשיו את העודפים. 
<היו"ר משה גפני:>
העודפים משנה שעברה?

<יעל אליאב:>
כן, כי אני צריכה לשלם אותם. 

<היו"ר משה גפני:>
למה לא הכנסתם את זה בבסיס?

<יעל אליאב:>
אני לא יכול להכניס אותם פעמיים. הם היו בתקציב 2016 ואי-אפשר להכניס אותם לתקציב 2017. זה כאילו הכפלה של התקציב. 
<היו"ר משה גפני:>
מי בעד אישור הפנייה?
הצבעה

בעד – רוב

נגד – אין

נמנעים – אין

פנייה מס' 14001 נתקבלה.

<היו"ר משה גפני:>
הבקשה אושרה

פניה 15001 – משרד הביטחון. 
<מתן יגל:>
אני מאגף התקציבים. 
הפנייה נועדה להעביר עודפים מחויבים בסך של 2.2 מיליארד שקלים משנת התקציב 2016 לשנת התקציב  2017. חלק ניכר מהעודפים זה עודפים דולריים שאנחנו מקבלים אותם בגלל הסכם ה-NYU שקיים מול ארצות הברית. הסיבות המהותיות של היווצרות עודפים דולריים כה רבים הם כי שנת התקציב האמריקאית מתחילה כל שנה באוקטובר. הסיבה השנייה – - – 
<איתן ברושי (המחנה הציוני):>
אני רוצה לומר משהו. אדוני היושב ראש, הצענו וביקשנו להעביר בסוף השנה 10 מיליון שקלים למפעל שנת השירות. ב-2015 משרד הביטחון במיליארדים שלו, מקבל בוגרי שנת שירות. היה מאמץ. 
<היו"ר משה גפני:>
המאמץ הזה נמשך ואני מקווה שהוא יסתיים באופן חיובי. 

<איתן ברושי (המחנה הציוני):>
אני אגיש על זה רביזיה. 

<היו"ר משה גפני:>
על מה?

<איתן ברושי (המחנה הציוני):>
על משרד הביטחון, שלא יעבירו את זה. מתן, אתם לא יכולים לברוח מהדברים האלה. אתה מבין ואתה גם ניסית, אז אתם לא מסוגלים לפתור בעיה כזאת פשוטה?

<היו"ר משה גפני:>
זה לא משרד האוצר וגם לא משרד הביטחון וזה גם לא הסעיף שבו אנחנו מטפלים. 

<איתן ברושי (המחנה הציוני):>
אבל הוא טיפל בזה. 

<היו"ר משה גפני:>
מי בעד אישור הפנייה? מי נגד?
הצבעה

בעד – רוב

נגד – אין

נמנעים – אין

פנייה מס' 15001 נתקבלה.

<היו"ר משה גפני:>
הפנייה אושרה. 
פניה 16002 – הוצאות חירום אזרחיות. 
<עמיחי דוד:>
אני מאגף התקציבים. 
הפנייה מיועדת להעביר כ-39 מיליון שקלים מעודפי התקציב המחויבים של שנת 2016 לשנת 2017. עיקר העודפים נוצרו בתכניות הוצאות תפעול, איום בלתי קונבנציונאלי, מיגון וניוד, הוצאות תפעול ושכר של רשות החירום הלאומית ופרויקטים של רשות החירום הלאומית. 
<היו"ר משה גפני:>
מי בעד? מי נגד?
הצבעה

בעד – רוב

נגד – אין

נמנעים – אין

פנייה מס' 16001 נתקבלה.

<היו"ר משה גפני:>
הפנייה אושרה. 

פניה 17001 – תאום הפעולות בשטחים.
<חזי כהן:>
הפנייה נועדה להעברת עודפים מחויבים משנת 2016 לשנת 2017 בסך של 77.3 מיליון שקלים. התכניות העיקריות שבהם מועברים עודפים: תכנית המטה הצבאי בסך של 16 מיליון שקלים, העברת עודפים בעקבות פעילות רב שנתית, בעיקר בנושא של כרטיסי זיהוי ביומטריים. בתכנית המטה האזרחי, התקציב נועד לתפעול שוטף של משרדי הממשלה האזרחיים בתחומים של ביקורות פנים, יועצים, פרסומים והתקשרויות שוטפות והתחייבויות רב שנתיות. כן, בתכנית פיתוח האזור בסך של 30.3 מיליון שקלים. זה תקציב הוצאה מותנית בהכנסה עבור פיתוח האזור בתחומים שונים. יש פה התחייבויות רב שנתיות, פרויקטים מתמשכים שקצב התשלום הוא לפי הפעילות. 
<היו"ר משה גפני:>
מי בעד? מי נגד?
הצבעה

בעד – רוב

נגד – אין

נמנעים – אין

פנייה מס' 17001 נתקבלה.

<היו"ר משה גפני:>
הבקשה אושרה.

פנייה 18005 – רשויות מקומיות

<אורי דביר:>
הפנייה נועדה להעברת סכום של 688 מיליון שקלים לשנת 2017 כעודפים מחויבים. ששי יסביר את הסיבות. 
<ששי דקל:>
אני מנהל אגף בקרה ותקצוב במשרד הפנים. 

חלק מהתקציב זה בגין תקציב המשולם לרשויות המקומיות, בכפוף לעמידתן ביעדי גבייה שנבדקת לאחר שנת התקציב. חלק מהתקציב זה בגין פרויקטים לפיתוח שמשולמים בכפוף לקצב התקדמות הביצוע. חלק מהתקציב זה עבור תכניות הבראה שמשולמות בכפוף לקצב ההתקדמות והביצוע של הרשויות בתכניות ההבראה. 
<היו"ר משה גפני:>
בשבוע שעבר אישרנו העברה לרשויות המקומיות ביהודה ושומרון. מה זה? העברנו, אתה היית פה. 
<ששי דקל:>
זה עודפים משנה קודמת. 

<איתן ברושי (המחנה הציוני):>
הם לקחו יותר מידי גם עד עכשיו. אנחנו נתנגד, נגיש התנגדות. 
<היו"ר משה גפני:>
בסדר, הבנו. 

מי בעד אישור הבקשה?

הצבעה

בעד – רוב

נגד – 2

נמנעים – אין

פנייה מס' 18005 נתקבלה.

<היו"ר משה גפני:>
שניים נגד, 5 בעד. הבקשה אושרה. 

<איתן ברושי (המחנה הציוני):>
מבקשים רביזיה. 

<היו"ר משה גפני:>
בסדר. 

פנייה 19002 – מדע תרבות וספורט.

<מכלוף מיקי זוהר (הליכוד):>
לא להצביע. 

<היו"ר משה גפני:>
משרד החינוך?

<מכלוף מיקי זוהר (הליכוד):>
גם לא. 

<היו"ר משה גפני:>
אני מבקש שיירשם בפרוטוקול שרכז הקואליציה  בוועדת הכספים מבקש לא להעביר את הפניות של מדע תרבות וספורט וחינוך. 

<מכלוף מיקי זוהר (הליכוד):>
המשרד לשירותי דת כן. 
גפני, לא עצרנו ביטחון פנים. 

<היו"ר משה גפני:>
אני עצרתי. 

<קריאה:>
אני יכול לציין מה המשמעות של העיכוב?

<היו"ר משה גפני:>
לא נעים לי ממיקי זוהר, כי אז ייצא שהוא נגד דברים חיוביים. 

<קריאה:>
אני רוצה שהוועדה תדע מה המשמעות. 

<היו"ר משה גפני:>
תגיד לו בשקט. 

פנייה 23001 – משרד הרווחה. 

<אייל מדן:>
אני רפרנט אגף תקציבים במשרד הרווחה. 
הפנייה התקציבית נועדה להעברת עודפים משנת 2016 ל-2017, עודפים מחויבים בסך של 587,738,000 שקלים במזומן. עודפים שנוצרו מהסיבות האלה: התקשרויות עם ספקים ונותני שירותים, שאינם בהלימה עם שנת התקציב, תכניות רב שנתיות שהתשלום עבורן מבוצע בהתאם לקצב הביצוע בפועל. גם תשלומים שוטפים עבור חודשים נובמבר-דצמבר של שנת 2016 
<היו"ר משה גפני:>
נציג משרד הרווחה כאן? 

אני לא מצביע עד שהוא מגיע, כי על פי הנוהל נציג המשרד צריך להיות כאן. 

<מיקי רוזנטל (המחנה הציוני):>
אני רוצה לשאול בנוגע לתקצוב הפיקוח על פועלי הבניין והבטיחות. איפה הכסף? היו עשרות הבטחות שהמשרד יגדיל את הפיקוח על העניין הזה. זה צריך להיות במשרד העבודה והרווחה אם אני זוכר. לא רואים ביטוי תקציבי לעניין הזה וכל יום וכל שבוע נהרג עוד פועל. מה קורה עם הדבר הזה? 

<אייל מדן:>
נחכה לנציג המשרד. 
<היו"ר משה גפני:>
אני לא מצביע על זה מפני שנציג המשרד לא כאן. הנציג בדרך לכאן. 

 פניה 24002 – משרד הבריאות

<ליאור קוטלר:>
אני מאגף התקציבים. 

מדובר בהעברת עודפים מחויבים בסך 309,565,000 שקלים משנת 2016 לשנת 2017. מדובר בכספים שיש לגביהם התחייבויות לשנת 2016 והתשלום יתבצע בשנת 2017. מרבית ההתחייבויות נובעות מהעובדה שמשרד הבריאות הוא ספק שירותים בהתאם לתוספת השלישית לחוק ביטוח בריאות ממלכתית. לכן יש הרבה מאוד תכניות ושירותים שהתשלום מתבצע בהתאם לביצוע בפועל. יש גם התחייבויות שוטפות מחודשים נובמבר ודצמבר. נמצא כאן חיים נציג משרד הבריאות והוא יכול לפרט. 
<חיים הופרט:>
אני מאגף תקציבים של המשרד. 

<היו"ר משה גפני:>
אם הרב ליצמן רוצה כסף הוא פונה אליך?

<חיים הופרט:>
לא, יש מעלי סמנכ"ל. 

<היו"ר משה גפני:>
לא התכוונתי לשום דבר. 

<איתן ברושי (המחנה הציוני):>
אדוני היושב ראש. התקיימו בראשותך מספר ישיבות על המצוקה של בתי החולים בנהריה ובצפת, כתוצאה מזה שהממשלה לא מעבירה כסף לטיפול. 
<היו"ר משה גפני:>
מתקדם העניין הזה. זה לא נוגע אליו. 

<איתן ברושי (המחנה הציוני):>
אני לא יודע מה זה יקדם. זה היה צריך להיפתר. אני מקווה שזה נפתר ולא רק התקדם. יכול להיות שההעברה הזאת לא מועברת נכון אם לא מכסים את הוצאות טיפול בפצועים מסוריה. 
<היו"ר משה גפני:>
היה אצלי מנהל בית החולים בנהריה לפני כמה ימים. היתה ישיבה אצל מנכ"ל משרדר ראש הממשלה. יש שם דיון שלם. חלק מהעניין נפתר וחלק לא נפתר ומתקיימים דיונים. אני לא נכנס לפרטים. הפצועים הסורים זה סיפור אחד וחלק מהפצועים הסורים זה סיפור שני, שהולך כנראה להחריף, בעקבות מה שאמר שר האוצר. המשמעות של העניין, שילדים שהיו בהתקפה הכימית הנוראה הזאת, ישראל תקלוט אותם. זאת ההנחיה שתהיה. כרגע מדובר על תעריף שתואם להוצאות. 

אני לא רוצה להיכנס לעניין אבל זה בתהליך. אם הם יתלוננו אני אחזיר את זה לוועדה.  

<חיים הופרט:>
זה לא נוגע לסעיף התקציבי. 

<איתן ברושי (המחנה הציוני):>
זה נוגע לממשלה. זאת הזדמנות לדבר על זה. 

<מיקי רוזנטל (המחנה הציוני):>
אני רוצה לחזור לפירוט. אתה יכול להסביר לי את שיקום השכונות שייך למשרד הבריאות ואיך כספי עיזבונות נכנסים לתקציב משרד הבריאות? 

אני מפנה אותך לסעיפים: 2422, 241505. 

<חיים הופרט:>
התכנית של שיקום שכונות היא בעיקר במשרד השיכון ובעצם בכל המשרדים השותפים יש סעיף תקציבי ייעודי לסיפור הזה. יש תכניות של שיקום בריאות בתוך השכונות והם מבוצעים על-ידי משרד הבריאות ואלה סעיפים תקציביים ייעודיים. 
<מיקי רוזנטל (המחנה הציוני):>
למשל, מה אתם עושים?

<חיים הופרט:>
הם יושבים בדרך-כלל בלשכות בריאות מסוימות ומבצעים פעילות. כל שנה יש תכנית עבודה שמאושרת ובעצם עושים פעילויות כמו כניסה לבתי ספר. 
<מיקי רוזנטל (המחנה הציוני):>
לשירותי בריאות בקהילה יש סעיפים אחרים. מה זה הסעיף הזה? למה הולך הכסף הזה?

<חיים הופרט:>
אני יכול להסביר את הסעיף. אנחנו פשוט לא מחדשים שם עודפים, להבנתי. שיקום שכונות זה תכנית רוחבית והיא נמצאת בכמה משרדים ממשלתיים. 
<מיקי רוזנטל (המחנה הציוני):>
הבנתי. אני רק שואל למה הכסף מיועד?

מה זה כספי עיזבונות?

<חיים הופרט:>
יש ממונה על העיזבונות במשרד המשפטים וכל שנה הוא מחלק את העיזבונות בין המשרדים לפי כל מיני קריטריונים. בעצם, הביצוע בפועל נעשה במשרדים השונים. חלק מהביצועים קורים במשרד הבריאות, לפי מה שהוחלט על-ידי משרד המשפטים.
<מיקי רוזנטל (המחנה הציוני):>
למה זה שייך להעברות? הכסף מחולק בין משרדי הממשלה. 

<חיים הופרט:>
משרדי הממשלה יכולים להיות או הגוף המבצע או הגוף המקבל. ספציפית פה, מה שאתה רואה משרד הבריאות הוא מחלק לענייני בריאות. לכן אם יש איזה גוף שמקבל עיזבון דרך המדינה, בעצם משרד הבריאות משמש איזה צינור. הכסף מועבר מהעיזבונות למשרד הבריאות ומשרד הבריאות מעביר את זה בצורת תמיכה או עיזבונות לגוף המקבל. מה שאתה רואה כאן שהיתה החלטה של הוועדה להעביר את הכסף. 
<מיקי רוזנטל (המחנה הציוני):>
לאן? למי? למה?

גפני, משהו פה לא סביר. יש פה שני סעיפים עלומים. כתוב פה במשרד הבריאות: "כספי עיזבונות". אנחנו לא יודעים לאן הכסף הזה הולך. אני לא מקבל תשובה לאן הכסף הזה הולך. 
אני מדבר על סעיפים 242210 ו-2422. אני רוצה לדעת לאיפה הכסף הזה הולך ולא מקבל תשובה. אותו דבר גם לגבי שיקום שכונות.

<חיים הופרט:>
יש ועדת עיזבונות והיא קובעת לאן הולכות העיזבונות ולא משרד הבריאות קובע. משרד הבריאות מגיש – - – 
<מיקי רוזנטל (המחנה הציוני):>
למה זה שייך להעברות? מה זה שייך לעודפים?
<חיים הופרט:>
ההתחייבות מול הספק, מול הגוף המקבל, פתוחה. 

<מיקי רוזנטל (המחנה הציוני):>
אתה מכניס סעיף של הכנסה לסעיף של הוצאה. 

<היו"ר משה גפני:>
אבל מיקי, הנושא של כספי עיזבונות תמיד מגיע לכאן גם בהעברות וגם בעודפים.
<מיקי רוזנטל (המחנה הציוני):>
כן, אבל לאן הכסף הולך?

<היו"ר משה גפני:>
לאן הלך בשנה שעברה?

<חיים הופרט:>
אני יכול להעביר פירוט לוועדה. 

<היו"ר משה גפני:>
תעביר לאן הוא הלך. חבר הכנסת מיקי רוזנטל רוצה לדעת לאן הלך הכסף בשנה שעברה. 

<איתן ברושי (המחנה הציוני):>
זה לא סודי.

<חיים הופרט:>
זה לא סודי בכלל. 

<היו"ר משה גפני:>
אז תביאו את זה.  

נצביע אחרי שתביאו את זה. 

<חיים הופרט:>
העיזבונות הוא סכום פעוט מתוך 306 מיליון שקלים. אם לא מעבירים את זה – - – 
<היו"ר משה גפני:>
תצא החוצה ותתקשר ותברר לאן הלכו הכספים. נצביע על זה. 

<מיקי רוזנטל (המחנה הציוני):>
גם מה עשו עם הכסף של שיקום שכונות?

<היו"ר משה גפני:>
פניה 25001 – הרשות לניצולי השואה. 

<חזי כהן:>
מדובר על העברה של כ-20 מיליוני שקלים משנת 2017 לשנת 2017. עיקר הכספים הם למעשה מיצוי זכויות ותשלומים עבור זכאויות של ניצולי שואה בתחום הסיעוד. הרשימה הסופית של הזכאויות נסגרת לאחר תום השנה. 
<היו"ר משה גפני:>
מי בעד אישור הפנייה?
הצבעה

בעד – רוב

נגד – אין

נמנעים – אין

פנייה מס' 25001 נתקבלה.

<היו"ר משה גפני:>
הפנייה אושרה.

פניה 26001 – המשרד להגנת הסביבה.

<אורי דביר:>
הפנייה נועדה להעברת עודפים בסך 1.261 מיליארד שקלים למשרד להגנת הסביבה. עיקר העודפים מועברים לקרנות המשרד ומיועדים לביצוע פרויקטים ארוכי טווח שביצועם נמשך מספר שנים. כל הפרויקטים מפורטים בדברי ההסבר. לדוגמא: סיוע לרשויות מקומיות באיסוף ושינוע פסולת, תמיכה בהקמת מתקני קצה לטיפול בפסולת, פיתוח פארק אריאל שרון ופארק נחל באר-שבע ופעולות להפחתת מפגעי שושנת יריחו. 
<היו"ר משה גפני:>
מי בעד הפנייה? מי נגד?
הצבעה

בעד – רוב

נגד – אין

נמנעים – אין

פנייה מס' 26001 נתקבלה.

<היו"ר משה גפני:>
הבקשה אושרה.

פנייה 27002 – הקצבות לביטוח הלאומי. 
<אמיר כהן:>
עיקר העודפים משנת 2016 כחלק מההשתתפות אוצר בגבייה. 
<היו"ר משה גפני:>
מה זאת אומרת השתתפות האוצר בגבייה?

<אמיר כהן:>
במסגרת סעיף 27 המדינה מעבירה לביטוח הלאומי מספר תשלומים. התשלומים העיקריים הם השתתפות אוצר בגביית הביטוח הלאומי. 
<היו"ר משה גפני:>
מה לאוצר ולגבייה?

<אמיר כהן:>
המוסד לביטוח לאומי גובה מהאזרחים ומשרד האוצר משתתף. בסוף השנה אנחנו משנים את השיעור לעיתים כדי להתאים לגבייה. גם עכשיו, נוצרים עודפים בשל הצורך להתאים את שיעור הגבייה למה שהיה בפועל ל-27 מיליון שקלים. 
<מיקי רוזנטל (המחנה הציוני):>
לא הבנתי וענית שלוש פעמים אותו דבר. 
למה האוצר שם את הידיים שלו במערכת הגבייה של הביטוח הלאומי?

<אמיר כהן:>
הביטוח הלאומי גובה כספים מהאזרחים. אחד מהמקורות של המוסד לביטוח לאומי זה השתתפות המדינה בגבייה. כלומר, יש שיעור קבוע של כסף שהמדינה משפה את הביטוח הלאומי בתלות בגבייה שלהם. כלומר, אם יש שינוי מסוים בהיקף הגבייה בפועל לעומת התחזית שהיתה בתחילת שנה, יש צורך גם לעשות השלמה של השיעור.  

<מיקי רוזנטל (המחנה הציוני):>
אז זה לא השתתפות בגבייה, זה התאמות תקציביות בהתאם לגבייה. זה משהו אחר. הטרמינולוגיה שאתה משתתף בה היא קצת מוזרה. השתתפות בגבייה זה אם יש מערך גבייה והאוצר משתתף בו וזה דבר אחד. אם הביטוח הלאומי גובה איקס או וואי וצריך לעשות התאמות תקציביות עם האוצר על-פי הגבייה, זה משהו אחר. התאמות זה לא השתתפות בגבייה. 
<אמיר כהן:>
זה בגין הגבייה של 2016. כספים שהיו אמורים לעבור לביטוח הלאומי כבר ב-2016 והם עוברים עכשיו. 

<מיקי רוזנטל (המחנה הציוני):>
אני לא יודע. גפני, אתה מאוד ממוקד היום. 

<היו"ר משה גפני:>
אני לא מתכוון לכספים של הכספים הקואליציוניים, אני ממוקד בעודפים. אני אומר לך את האמת. יש לי עם זה סיפור מההפטרה. אני שמח שזה כך אבל יש מלא בעיות. ההסכמים הקואליציוניים, ידונו, יצעקו, יקללו, הכל בסדר וזה יאושר. במיוחד, כאשר חלק מהכספים הקואליציוניים שלנו מעוכבים על-ידי הלשכה המשפטית במשרד החינוך ושל הבית היהודי לא. אפילו לא העברה אחת. מה דעתך?
<מיקי רוזנטל (המחנה הציוני):>
למה אתה לא עושה להם מיקי זוהר?

<היו"ר משה גפני:>
אני כבר פחות ממה שהייתי בשנה שעברה ולפני שנתיים. אני כבר משלים עם דברים מהסוג הזה. זאת האמת. דברים חיוניים אצלנו שהם חלק מהתקציב – לנו אין כספים שאנחנו מעבירים ליהודה ושומרון – חלקים מזה מעוכבים על-ידי הלשכה המשפטית במשרד החינוך ולבית היהודי כלום. תראה את ההעברות. אתה ראית, זה מופיע באתר. אף אחד לא מעוכב. זה הלשכות המשפטיות שהכול שם מקצועי. 

27002, מי בעד? מי נגד?
הצבעה

בעד – רוב

נגד – אין

נמנעים – אין

פנייה מס' 27002 נתקבלה.

<היו"ר משה גפני:>
הפנייה אושרה. 

אני חוזר ל-23001 – משרד הרווחה. 

חבר הכנסת מיקי רוזנטל, היו לך שאלות. 

<מיקי רוזנטל (המחנה הציוני):>
נכון שזה לא שייך לעודפים אבל סוגיית הפועלים שנפגעים כתוצאה ממחדלים היא בשיח הציבורי והקרבנות הם שבויים. השר והמשרד הבטיחו שיהיה תקצוב להגברת הפיקוח על העניין הזה. אני לא רואה את זה בשום בקשה שלכם. מה קורה עם זה?
<אלחנן פריצקי:>
זה משהו שאני לא אוהב לעשות אבל כרגע אני לא כל-כך מודע לעניין מכיוון שכרגע כל התחום התקציבי של תחום התעסוקה ותחום הרווחה טרם אוחד. היו בעיות בכל הסיפור של האיחודים בין המשרדים ולכן כל התחום הזה כרגע נמצא עדיין בבעלות של משרד הכלכלה. השר הוא זה שמכתיב מדיניות ולכן אני לא מודע. אני מוכן לבדוק ולהחזיר לך תשובה. 
<מיקי רוזנטל (המחנה הציוני):>
מדובר פה בחיי אדם וזה גובה מחיר שבועי. עם כל הכבוד לבקשות שלכם המאוד חשובות, יש סדר עדיפויות. 
<אלחנן פריצקי:>
אני מסכים. כרגע הבקשות נוגעות לתחום הרווחה, לסעיף 23. 
<מיקי רוזנטל (המחנה הציוני):>
זה אותו שר, זה אותו משרד וזאת אותה אחריות. 

<אלחנן פריצקי:>
הוא מדבר על נפגעי עבודה בתחום התעסוקה. 

<מיקי רוזנטל (המחנה הציוני):>
הבטיחו שיהיה פיקוח, שיביאו לזה כסף ותקציב ולא קורה ולא זז. לא היינו צריכים לאשר את זה עד שהם לא מביאים משהו אחר על זה. זה לא בסדר. 

<אלחנן פריצקי:>
אני מוכן להעביר את הפנייה שלך לשר ואני אבקש התייחסות. 

<היו"ר משה גפני:>
מי בעד אישור הפנייה?
הצבעה

בעד – 3
נגד – 2
נמנעים – אין

פנייה מס' 23001 נתקבלה.

<היו"ר משה גפני:>
2 נגד, 3 בעד, הפנייה אושרה.

זה לא נוגע כל-כך. אני מצטרף למחאה שלכם – - – 
<מיקי רוזנטל (המחנה הציוני):>
מה זה לא נוגע? זה אותו שר, אותו משרד, אותה אחריות.  אם זה היה חשוב לשר, זה היה פה. 
<היו"ר משה גפני:>
פניה 29001 משרד השיכון, עמוד 94.
<יובל טלר חסון:>
אני רפרנט שיכון באגף התקציבים. 

הפנייה נועדה להעברת עודפים מחויבים משנת 2016 לשנת 2017 בהיקף של כ-120 מיליון שקלים, שמרביתם מבוססים על התקשרויות חוצות שנים בתחום התפעול. לצורך מימון פעילות האבטחה במזרח ירושלים והתקשרויות ארוכות טווח בתחום שיקום השכונות החברתי. 
<מיקי רוזנטל (המחנה הציוני):>
מה זה אבטחה? אגב, אין פה סעיף שלא נוגע ליהודה ושומרון בדרך כזאת או אחרת. 
<היו"ר משה גפני:>
האבטחה זה עודף על מה שדיברנו בשנה שעברה. התהליך הזה מתאים למדינת עולם שלישי. אבטחה במזרח ירושלים לא צריך להיות במשרד השיכון. זה עודף, אני מסכים. הדיון הזה התקיים כבר. 
<מיקי רוזנטל (המחנה הציוני):>
מחינו כבר בשנה שעברה. 

<היו"ר משה גפני:>
אבל זה עודף. 

משרד השיכון?

<יוסי שבת:>
אני מנהל אגף מימון ותקציבים במשרד השיכון. 
אבטחת מזרח ירושלים, מדובר בהתקשרויות שוטפות מחודשים נובמבר-דצמבר שישולמו מתקציב 2017 ואנחנו בעצם מחזירים להם את התקציב כדי שישלמו את השוטף. כמו שצוין פה, התקציבים משמשים לתפעול המשרד, התקשרויות של תחזוקה וניקיון של המשרד והמחוזות, חשמל, ארנונה, תקשורת, מערכות מידע. 
<היו"ר משה גפני:>
את זה הבנו. רק האבטחה – - – 
<מיקי רוזנטל (המחנה הציוני):>
מזרח ירושלים זה לא מדינת ישראל? למה יש להם סעיף בנפרד? למה אין מערב ירושלים? מה זה הדבר הזה? בשנה שעברה היה כבר את הדיון הזה. 
<יוסי שבת:>
מדובר בהחלטת ממשלה שרצה כבר עשרות שנים ולא של הממשלה הזאת. היתה החלטה של בג"צ. 

<מיקי רוזנטל (המחנה הציוני):>
זה לא בסדר, תכניסו את זה לספר התקציב. 

<היו"ר משה גפני:>
אנחנו ניאלץ להצביע בעד בגלל שאנחנו קואליציה. בינתיים זה עודף על שנה שעברה. אני מבקש ממך. אתה נציג המשרד ותאמר גם לשר. אנחנו מבקשים את הסעיף הזה להעמיד במקום מסודר. אין מקומו במשרד השיכון. אתה מדבר על ניקיון, אחזקה, ומחוזות וזה משרד השיכון. זה לא משרד השיכון. זה צריך להיות או במשרד לביטחון פנים או במשרד הביטחון או באיזה מקום שמדבר על אבטחה. מה זה משרד השיכון, מה, בונים שם?

<איתן ברושי (המחנה הציוני):>
זה היה התנאי שלהם לשווק שם דירות. 

<יוסי שבת:>
התקציב של 2017 ו-2018 בנוי. אנחנו בתקציב 2019 אנחנו נפרד את אבטחת מזרח ירושלים.

<היו"ר משה גפני:>
את זה ביקשתי. 

<יוסי שבת:>
העברה למשרד אחר זאת מדיניות, זה לא כרגע מדיניות משרד הבינוי והשיכון. אני אעביר. 
<היו"ר משה גפני:>
אני לא נכנס לנושא של המדיניות. אני מדבר על העובדה שאנחנו בוועדת כספים פעם אחר פעם צריכים לאשר דבר שהוא לצנינים בעינינו. בגלל הסדר, לא בגלל המהות. הוא לא צריך להיות במשרד השיכון. הוא צריך להיות במשרד לביטחון פנים, למשל. 
מי בעד אישור הפניה?
הצבעה

בעד – 4
נגד – 2
נמנעים – אין

פנייה מס' 29001 נתקבלה.

<היו"ר משה גפני:>
2 נגד, 4 בעד, הפנייה אושרה.

פניה 30003 – משרד העלייה והקליטה. 
<אייל מדן:>
אני רפרנט משרד העלייה והקליטה. 
הפנייה נועדה להעברת עודפים מחויבים משנת 2016 לשנת 2017 בסך של כ- 446,863,000 שקלים. העודפים נוצרו בעיקר בגלל תכניות שאינן בהלימה עם השנה התקציבית הקלנדרית. 

<מיקי רוזנטל (המחנה הציוני):>
כל הזמן יש לכם בעיות הלימה. 

<אייל מדן:>
פרויקטים שנוצרו שם עיכובים ודוחות ביצוע שטרם הוגשו ולכן עדיין לא בוצע עליהם תשלום בפועל. 
<היו"ר משה גפני:>
נציג משרד הקליטה, תכנית החומש לקליטת עולי אתיופיה, זהו?
<אופיר להב:>
זהו, נגמרה.

<אברהם נגוסה (הליכוד):>
אני רוצה לחזק את שאלתך. כידוע לי התכנית הזאת נגמרה ב-2015. בדיון הקודם, לקראת התקציב 2017-2018, אני זוכר, הייתי פה, העברנו 8 מיליון שקלים של תכנית חומש להחזר הוצאות שכבר נעשו. אחרי שהתכנית נסגרה לפני כמעט שנתיים ובמקומה נכנסה תכנית אחרת. אתם עכשיו שואלים על רזרבות של 2016? אנחנו רוצים לקבל הסבר. 

<אופיר להב:>
קודם כל, התכנית לא נסגרה לפני שנתיים. לפי החלטת ועדת השרים המיוחדת לקידום שילובם של יהודי אתיופיה, בשנת 2016 התכנית עדיין תוקצבה בבסיס. אמרו שכל עוד לא נכנסת התכנית החדשה ב-2017, אנחנו נמשיך לעשות פעילויות המשכיות. התכנית לא תפעיל תכניות חדשות אבל היא תמשיך לתקצב את כל מה שקיים בשביל לא ליצור ואקום. לכן ב-2016 היא היתה בבסיס. 
ב-2017 היא כבר לא קיימת. 

<אברהם נגוסה (הליכוד):>
ההחלטה התקבלה באוקטובר 2015. 

<אופיר להב:>
כן, אבל ההחלטה אמרה ש-2016 תוגדר שנת מעבר בה כל התכניות ימשיכו להיות מתוקצבות בשביל לא ליצור ואקום. 
<אברהם נגוסה (הליכוד):>
אז מה היה ב-8 מיליון שאישרנו?

<אופיר להב:>
אני לא יודע על איזה 8 מיליון אתה מדבר?
<אברהם נגוסה (הליכוד):>
לקראת התקציב שהיה שאלנו בדיוק את השאלה הזאת. 

<אופיר להב:>
אני חוזר. תכנית החומש תוקצבה לפי החלטת ועדת כספים גם ב-2016 לפעולות המשכיות כדי לא ליצור ואקום. ב-2017 היא לא קיימת בבסיס התקציב אצלנו. כל הכסף בדיוני התקציב עבר למשרדים הרלוונטיים. מה שמתוקצב פה זה העודפים בגין התשלומים שמגיעים על הדברים שקרו. אין פה אף כסף חדש. זה הכול עודפים שבאים לגמור את זה. בשנה הבאה כבר לא יהיו שם עודפים כי השנה נגמור את כל התשלומים של כל מה שהיה בשנים הקודמות. אין יותר תכנית חומש בבסיס משרד הקליטה. 
<היו"ר משה גפני:>
מי בעד? מי נגד?
הצבעה

בעד – רוב
נגד – אין
נמנעים – אין

פנייה מס' 30003 נתקבלה.

<היו"ר משה גפני:>
הבקשה אושרה. 
אנחנו עוברים למשרד החקלאות פנייה מספר 33001. 

<סיון ינקוביץ':>
הפנייה נועדה להעביר  571 מיליוני שקלים כעודפים מחויבים בסעיף התקציב של משרד החקלאות. כל עודפים הם בגין התחייבויות שנוצרו בשנת התקציב 2016. חלק גדול מהעודפים זה בגין תמיכות בחקלאים שהתחייבו אליהם בשנת 2016 והביצוע של התשלומים בפועל הוא בהתאם להתקדמות הביצוע בשנת 2017. חלק אחר זה הוצאות תפעוליות של המשרד: אבטחה, ניקיון וכדומה. 
<היו"ר משה גפני:>
מי נציג משרד החקלאות?
<סיון ינקוביץ':>
אני. 

<היו"ר משה גפני:>
שאלות?

<איתן ברושי (המחנה הציוני):>
אין פה שום דבר שעובר למנהלת ההשקעות. 

<סיון ינקוביץ':>
מנהלת ההשקעות נמצאת בתוך תכנית 330602. 

<איתן ברושי (המחנה הציוני):>
אדוני היושב ראש, מאז שהשר הזה קיבל את הבדואים הוא הפך את זה לבעיה מרכזית בלי לפתור אותה. מצד אחד, הפכו את זה לבעיה מרכזית. תמיד אמרתי, כמה יהודים מתפרנסים מזה ולא פותרים להם את הבעיות. זה מאז שהייתי ילד. 
עכשיו אני רואה את הבדואים. מה זה קשור למשרד החקלאות? אתם הרגתם את החקלאות ועכשיו אתם מטפלים בבדואים. טפלו בחקלאות. אין פה שקל אחד למנהלת ההשקעות. ראיתי שראש מנהלת הבדואים התבטא בחריפות. 
<היו"ר משה גפני:>
הבדואים זה נושא באחריות משרד החקלאות. 

<איתן ברושי (המחנה הציוני):>
בסדר, אבל עם כל הכבוד, מה סדר העדיפות? גם לא מקדמים שם שום דבר ובינתיים מייבשים את החקלאות. עכשיו יש גם חוקי תכנון ובנייה והולכים לתת מכה למי שמרים את הראש. 
<סיון ינקוביץ':>
אני פקידה במשרד החקלאות. אני מסכימה עם חבר הכנסת ברושי שתקציבי משרד החקלאות היה ראוי שיהיו גבוהים יותר, אבל אין בכך קשר לתקציבים שמופנים לטיפול באוכלוסייה הבדואית. בסיס התקציב של משרד החקלאות לשנת 2017 ו-2018 אושר בסוף השנה הקודמת על-ידי הכנסת ואיתו אנחנו מתפקדים.
הפניה הזאת נועדה להעברת העודפים המחויבים של משרד החקלאות. יש פה סכומים מאוד גדולים ששייכים למנהלת ההשקעות במשרד החקלאות וסכומים די נמוכים שמועברים לרשות הבדואית. למעלה מ-250 מיליון שקלים עוברים למנהלת ההשקעות כעודפים וכ-8 מיליון שקלים לבדואים. אני מפנה לתכנית 330602. 

<איתן ברושי (המחנה הציוני):>
זה לתמיכות ומחקרים בחקלאות, זה לא מנהלת השקעות. 

<סיון ינקוביץ':>
מנהלת השקעות נמצאת שם. 

<איתן ברושי (המחנה הציוני):>
אין פה כסף בכלל. אני לא מסכים ואני מגיש על זה רביזיה. אתן לא אשמות. יש פה תיאוריה שיבואו לפה הפקידים ולא נגיד להם כלום. אז שיבואו לכאן – - – 
<סיון ינקוביץ':>
מנהלת ההשקעות לא קשורה להחלטה לגבי העודפים המחויבים. 

<היו"ר משה גפני:>
מי בעד אישור?
<מכלוף מיקי זוהר (הליכוד):>
חקלאות לא מאשרים. 
<איתן ברושי (המחנה הציוני):>
יש התחברות בין הקואליציה לאופוזיציה. 

<בצלאל סמוטריץ (הבית היהודי):>
אין דבר כזה, חקלאות מעבירים. תתקע את האוצר, אל תתקע משרדים אחרים. 

<איתן ברושי (המחנה הציוני):>
אני מגיש רביזיה בכל מקרה. 

<היו"ר משה גפני:>
מיקי, מה אתה רוצה מהחקלאות? את מי זה מעניין באוצר?
<מכלוף מיקי זוהר (הליכוד):>
אני רוצה להסביר לך משהו. 
<היו"ר משה גפני:>
מה אתה פותח חזית עם סמוטריץ?

<מכלוף מיקי זוהר (הליכוד):>
אני לא פותח עם סמוטריץ שום חזית. מעולם לא תיפתח בינינו חזית. 

למדתי שככל שאתה מפעיל לחץ על משרדי ממשלה קורים דברים. ככה למדתי. אני רוצה לומר לכולם, גם למשרד החקלאות, גם למשרד החינוך וגם למשרד האוצר ולכל המשרדים: האחריות לנכים ולקשישים מוטלת על כולנו, לא רק על מיקי, לא רק על נאוה, לא רק על דוד ביטן ולא רק על יושב ראש הוועדה. זה על כל מדינת ישראל. לכן, כל מדינת ישראל, ראוי שתתגייס לעניין הזה. אם כל משרדי הממשלה, ללא יוצא מן הכלל, יתגייסו לעניין הזה, זה יקרה. עד שזה לא יקרה, לא מאשרים פה כלום. 
<בצלאל סמוטריץ (הבית היהודי):>
אני מוכרח לומר שאני לא מצליח להבין את זה. מיקי, אתה מהמפלגה של ראש הממשלה, האיש החזק ביותר. הוא יחליט להעלות, הוא יעלה. 
<מכלוף מיקי זוהר (הליכוד):>
אז אתה במפלגה של שר החינוך, של שרת המשפטים ושל שר החקלאות, שגם הם יתחילו לדבר על זה. הגיע הזמן שגם הם יתחילו לדבר על קצבאות הנכים והקשישים. 
לא מאשרים את משרד החקלאות. 

<היו"ר משה גפני:>
חבר הכנסת מיקי זוהר. 

<בצלאל סמוטריץ (הבית היהודי):>
אני מבקש להצביע. 

<היו"ר משה גפני:>
מבר הכנסת מיקי זוהר. אני רוצה להגיד לך. בעודפים יש כל מיני דברים. יפנו אליך חקלאים ויגידו שבגלל שאתה מעכב את העודף הזה – שפעת העופות, אני לא נכנס לפרטים. המשמעות של העניין, שאתה פותח חזיתות – - – 
<מכלוף מיקי זוהר (הליכוד):>
המשמעות של העניין, שכל המדינה הזאת תעצור עד שיעלו את קצבאות הנכים והקשישים, נקודה. זאת המשמעות של העניין. שבפסח ובחג יהיה להם איך לעשות את החג, זה הכול. 

<היו"ר משה גפני:>
חקלאות אתה דורש לא להעלות?
<מכלוף מיקי זוהר (הליכוד):>
כן.

<בצלאל סמוטריץ (הבית היהודי):>
גפני, אני מבקש להעלות להצבעה או שאני מגיש רביזיה על כל מה שעבר קודם. 
<מכלוף מיקי זוהר (הליכוד):>
עוד יותר טוב. הרביזיות האלה מצוינות. גם את התיירות אני עוצר. עצרתי את מירי רגב. אתה אומר לי שאני לא עוצר את הליכוד? עצרתי את כל המשרדים. 

<היו"ר משה גפני:>
בצלאל, נחזור לזה. 

פניה 34001 – משרד האנרגיה. 

<מכלוף מיקי זוהר (הליכוד):>
עוצרים את זה, הלאה. 

<היו"ר משה גפני:>
אני מחכה רק לשר שטייניץ שיתיישב לידך במליאה. 
משרד האנרגיה, אני מבקש להסביר. משרד החקלאות אנחנו רק לא מצביעים, על-פי בקשתו של רכז הקואליציה. ברגע שיוסר העניין ונגיע להסכמה, תהיה רק הצבעה. 

<איתן ברושי (המחנה הציוני):>
ואז תהיה רביזיה. 

<היו"ר משה גפני:>
ואז תהיה רביזיה של איתן ברושי. 
<איתן ברושי (המחנה הציוני):>
ואז תהיה רביזיה. 

<אלי מורגנשטרן:>
אני מאגף תקציבים במשרד האוצר. אני מציג את הפנייה להעברת עודפים. הפנייה של משרד האנרגיה נועדה להעביר עודפים של 285 מיליון שקלים. הפירוט של העודפים נמצא בפניה לוועדה. אני אתייחס לעודפים המרכזיים. 130 מיליון שקלים מתוכם נועדו בשביל מלאי דלקים לחירום על-פי החלטת קבינט כדי להגדיל את המלאי. 
<היו"ר משה גפני:>
אתם רוצים לנהל משא ומתן? יש חדר שם.

<אלי מורגנשטרן:>
30 מיליון שקלים נועדו בשביל בדיקה שיטתית של מצבורי הגז הביתי, מה שנקרא הגפ"ם. זאת תכנית של חמש שנים והיא התחילה בשנה הזאת. עוד 23 מיליון שקלים של המדען הראשי. 
<מכלוף מיקי זוהר (הליכוד):>
אני לא זמין עכשיו וכל המדינה מתקשרת. 
גפני, יעל מבורך על הקו. אתה רוצה לענות לה?

<היו"ר משה גפני:>
אני לא זמין. 

<אלי מורגנשטרן:>
הצגתי את העודפים של משרד האנרגיה.  אני חוזר: 30 מיליון שקלים נועדו בשביל בדיקה שיטתית של מצבורי הגז הביתי, מה שנקרא הגפ"ם. זאת תכנית של חמש שנים והיא התחילה בשנה הזאת. עוד 23 מיליון שקלים של המדען הראשי. 
<היו"ר משה גפני:>
יש שאלות. אפשר להצביע?

<מכלוף מיקי זוהר (הליכוד):>
אמרנו שלא. 

<אלי מורגנשטרן:>
זה דלקים לחירום. 

<היו"ר משה גפני:>
זה דלקים לחירום. נסתמך על לוב או על כוויית. 

35001 – הוועדה לאנרגיה אטומית, עמוד 109. 

<אמיר כהן:>
אפשר לעבור סעיף ונחזור לזה עוד פעם?
<היו"ר משה גפני:>
כן. 

פניה 36002 – משרד הכלכלה

<קריאה:>
הפנייה נועדה להעברת עודפים מחויבים משנת התקציב 2016 לשנת 2017 בסך של 535,513,000 שקלים. עיקרי העודפים נוצרו מהנושא של שנת פעילות שאינה תואמת לשנת תקציב, כמו הנושא של הכשרות, הכשרות לבני נוער, סבסוד להורים בגין מעונות יום. 
<איתן ברושי (המחנה הציוני):>
גפני, אבל המעונות הועברו לרווחה. איך זה עובר לכלכלה עכשיו?
<קריאה:>
יש לנו גם את הנושא של מימון הרשאות של פעילות ארוכת טווח, של אומדים תקציביים שנעשו עם המשרד. יש לנו את נושא בינוי של מעונות יום, שזה פרויקטים ארוכי טווח ולכן אנחנו מבקשים להעביר את העודפים המחויבים. 

<איתן ברושי (המחנה הציוני):>
אני לא מבין. האגף של הגיל הרך יושב בכלכלה. הממשלה הזאת, ממשלה ימנית עם שתי ידיים שמאליות ועושים שעטנזים לא נורמלים. השאירו את זה ברווחה במקום להעביר לחינוך. עכשיו מעבירים את הכסף לכלכלה? זאת אומרת שמעונות שהתחילו את הבנייה בכלכלה, הכלכלה תגמור את הבנייה שלהם? מישהו יכול להסביר את ההיגיון הזה? 

<דוד שטיינמץ:>
אכן היתה החלטת ממשלה אבל בפועל התקציבים עדיין לא הופרדו. כל היחידות נמצאות שם והתקציבים עדיין עוברים לשם. אחרי זה, כשיעשו את ההפרטה בפועל ויעבירו את כל התקציבים יחד עם מערכת מרכבה, זה לוקח זמן כל הדברים האלה. כמובן שכל התקציבים שמיועדים לתחום רווחה יעברו לתחום רווחה. 
אני רוצה להגיד לגבי הנושא של הכשרה מקצועית. יש לנו קורסים של הכשרה מקצועית שמתעכבים. אלפי מובטלים לא מקבלים עכשיו קורסים להכשרה מקצועית מפני שאנחנו לא קיבלנו את העודפים. העודפים עכשיו בסכום כזה גבוה שהם לוקחים עכשיו את התקציב שקיים לשנת 2017. חשב המשרד לא מאפשר לפתוח פעולות חדשות עד אשר לא יאושרו הקורסים. קורסים להכשרה מקצועית מתעכבים אך ורק בגין הנושא זהה. 
<היו"ר משה גפני:>
אני אחזור לזה. 

<אברהם נגוסה (הליכוד):>
גם בתקציב של 2017 זה קיים במשרד הכלכלה. ההחלטה התקבלה ב-2016. 
<דוד שטינמץ:>
כשעושים את התקציב עשו את זה באוגוסט 2017. זה רק יהיה עניין טכני. אפשר יהיה לחלק אבל יש בזה הרבה דברים שקשורים. מערכת מרכבה זאת מערכת מאוד מסובכת. מדובר באלפי אלפי התחייבויות. זה לא עניין פשוט. צריך להעביר את ההתחשבנויות. ברגע שזה ייעשה כל התשלומים שקשורים לרווחה יעברו אליהם. 

<היו"ר משה גפני:>
אני חוזר למשרד הבריאות, פניה 24002, עמוד 78. 

<חיים הופרט:>
לעניין 217,000 שקלים שמועברים לשיקום שכונות, מדובר בסכומים שאושרו על-ידי הוועדה הבין-משרדית של משרדי הבריאות, השיכון והרווחה. זה כסף שמועבר לרשויות המקומיות בגין פעילויות שמחנכות לבריאות והדרכת נוער בעיריות הבאות: תל-אביב, ירושלים, מעלות תרשיחא, מגדל העמק, נתיבות, אופקים, תל-שבע וראש העין. 
<מיקי רוזנטל (המחנה הציוני):>
תסביר למה הכסף הזה הולך?

<חיים הופרט:>
גם הדרכות נוער לבריאות. 

<היו"ר משה גפני:>
חוץ מהדרכות נוער?

<חיים הופרט:>
הדרכות נוער לקידום בריאות בקהילה. כל הפרסומות שאומרים לאכול 4 צבעים וכדומה. 

בעניין העיזבונות. יש פה רשימה מאוד ארוכה של מקבלי עיזבונות. יש ברפואה אנשים שאוהבים לעזור. זק"א, איחוד הצלה, בית החולים קרית צאנז על-שם לניאדו, תאגיד הבריאות ליד המרכז לבריאות יד הגליל, ידידי בית החולים פוריה, בית חם, תורה מול דרך ארץ, עמותת "יד ישרים", דרור, הקו המאוחד, הקרן לפיתוח מרכז רפואי העמק, זיכרון מנחם, חיים לילד, חסד ואמונה מפעל תורני, טכנולוגית מוח ישראל, להושיט יד. 
<היו"ר משה גפני:>
על איזה סעיף אתה מדבר?

<חיים הופרט:>
רשימת העיזבונות של משרד הבריאות. 

<מיקי רוזנטל (המחנה הציוני):>
הבנתי. 

<היו"ר משה גפני:>
מי בעד אישור הבריאות?
הצבעה

בעד – רוב

נגד – אין

נמנעים – אין

פנייה מס' 24002 נתקבלה.

<היו"ר משה גפני:>
הפנייה התקבלה. 
<בצלאל סמוטריץ (הבית היהודי):>
אני מבקש להגיש רביזיה על הכול.

<היו"ר משה גפני:>
בסדר, בצלאל מבקש רביזיה. 

<בצלאל סמוטריץ (הבית היהודי):>
אני אעבור על הרשימה. 

<היו"ר משה גפני:>
אנחנו חוזרים לאחור. פניה 30001 – הוועדה לאנרגיה אטומית. אנחנו חוזרים אחורה. 

<ליאור בראון:>
אני מאגף תקציבים במשרד האוצר. 
הפניה נועדה להעביר 1,653,000 שקלים לתקציב לוועדה לאנרגיה אטומית. ההסברים יינתנו בוועדה המשותפת לתקציב הביטחון. 

<היו"ר משה גפני:>
מי בעד אישור 35001? מי נגד
הצבעה

בעד – רוב

נגד – אין

נמנעים – אין

פנייה מס' 35001 נתקבלה.

<היו"ר משה גפני:>
הפנייה אושרה. 

<בצלאל סמוטריץ (הבית היהודי):>
אני מגיש רביזיה. 

<היו"ר משה גפני:>
פניה 370001 – משרד התיירות. 
<עמרי בן חורין:>
אני מאגף התקציבים. הפנייה נועדה להעביר עודפים מחויבים – - – 
<היו"ר משה גפני:>
אני רוצה להגיד משהו. בכל המשרדים שיש בהם עודפים רגילים, אם לא נצביע היום, זה נדחה לאחרי פסח ואני לא מביא את זה מחר. רק שתדעו. 
<מכלוף מיקי זוהר (הליכוד):>
יהיה להם את כל פסח לסגור.
<היו"ר משה גפני:>
עם כל הכבוד, אני לא במפלגת השלטון ואני חושב שצריך לעשות בעניין הזה סדר. אני בעד זה שיתנו את הכסף שיש בעודפי תקציב ושאנחנו מדינה עשירה, לתת לחלשים בחברה. זה לא צריך להיות דרך עיכוב של הוועדה לאנרגיה אטומית. זה צריך להיות בדיון שמתקיים בסיעת הליכוד עם ראש הממשלה. אני צריך לבוא. 
<מכלוף מיקי זוהר (הליכוד):>
ראש הממשלה הוא היחידי שצריך לעשות את זה? הקואליציה לא צריכה לעשות את זה? יהדות התורה לא צריכה להיות חלק מזה?

<היו"ר משה גפני:>
נמצאת. 

<בצלאל סמוטריץ (הבית היהודי):>
מיקי, אז תהיה רציני ואל תחפש כותרות. 

אני אסביר לך למה אני לא איתו. אם רוצים להיות רציניים אז עושים על זה ישיבה בקואליציה, מתאמים את זה ולא באים בבוקר. 
<מכלוף מיקי זוהר (הליכוד):>
אתם מדברים על כותרת בעיתון. אין בעיה שתדברו על כותרות בעיתון כי הוכחתי כבר מתחילת הקדנציה שפופוליסט אני לא. כבר לפני חודשיים הודעתי, גם פה בוועדה וגם לשר האוצר וגם לראש הממשלה ולכולם. עשיתי דיון אצלי בוועדה לצדק חלוקתי ושוויון חברתי בנושא הזה והבהרתי את הנושא הזה בתיאום עם יו"ר הקואליציה דוד ביטן, שאנחנו לא ניתן יד לשום דבר עד שזה לא יסתדר. עברו חודשיים ושום דבר לא קרה. 
<בצלאל סמוטריץ (הבית היהודי):>
אני אבקש מביטן להעניש אותך. 

<מכלוף מיקי זוהר (הליכוד):>
בינתיים הנכים והקשישים נמצאים באותה מצב. לכן אני אומר: זהו, חיכנו, גמרנו. לא רוצים לחכות יותר, רוצים פתרונות. 

<היו"ר משה גפני:>
חבר הכנסת מיקי זוהר, אני לא אומר עליך שאתה רוצה כותרות. 

<מכלוף מיקי זוהר (הליכוד):>
זה לא מעניין אותי שאומרים לי שאני רוצה כותרות. תאמין לי שהתרגלתי, אדוני היושב ראש, שאני מקבל רק כותרות שליליות. אף פעם לא חיוביות, רק שליליות. 
<היו"ר משה גפני:>
חבר הכנסת מיקי זוהר, אני איתך במאבקך. אמרתי את זה גם היום ברדיו. אני לא ידעתי מזה, לא אמרת לי. עשיתי מאמץ לעשות ישיבה בערב פסח, גם היום וגם מחר. אני רוצה להביא את הצוות, ביניהן יש נשים עם תינוקות. זה לא סיפור של מה בכך. אנחנו עושים ישיבה היום,  נקבעה ישיבה מחר. אם הייתי יודע שזה המצב הייתי דוחה את הכול לאחרי כסף. 

<מכלוף מיקי זוהר (הליכוד):>
למה? אישרנו חלק מהדברים. 

<היו"ר משה גפני:>
בסדר. 
<מכלוף מיקי זוהר (הליכוד):>
תגיד, יש לי מצפון להצביע היום על תיירות בזמן שאנשים אין להם מה לאכול? לא רוצה להצביע עבור תיירות. 

<היו"ר משה גפני:>
רק שתדע שזאת תמונת המצב וזה יידחה לאחרי פסח. לא נורא, אני איתך במאבקך. אני חושב שזה מאבק צודק מאין כמותו. במקום להפחית מע"מ או לעשות כל מיני דברים, שיתנו לקשישים ולנכים, אני בעד. 

תיירות מי מסביר?

<עמרי בן חורין:>
אני מאגף תקציבים. 
<היו"ר משה גפני:>
נציג משרד התיירות כאן?

<קריאה:>
כן. 

<עמרי בן חורין:>
הפנייה נועדה להעביר עודפים מחויבים משנת התקציב 2016 לשנת התקציב 2017 בסך של 256,718,000. עיקר העודפים בגין פעולות שיווק שמתבצעות בחו"ל נובע מזה שרוב פעולות השיווק מתבצעות ברבעון האחרון של השנה בהתאם לתנועת התיירות העולמית ובהתאם לעונת תיירות החורף ולכן רוב ההתקשרויות משולמות ברבעון הראשון או בשנה העוקבת. ההתקשרויות הן ארוכות טווח. שאר הפירוט נמצא בדברי ההסבר. 
<היו"ר משה גפני:>
מה עושים עם משרד התיירות, אדוני רכז הקואליציה?

<בצלאל סמוטריץ (הבית היהודי):>
אני מבקש להגיש רביזיות על סעיף 01 – נשיא המדינה, על סעיף 04 ראש הממשלה, 06 – פנים, 09 – חוץ. 10 – מטה לביטחון לאומי. 12 – גמלאות ופיצויים, 14 – בחירות ומימון מפלגות, 15 – ביטחון, 16 – הוצאות חירום אזרחיות, 17 – תאום תיאום הפעולות בשטחים, 18 – רשויות מקומיות, 24 – בריאות, 26 – הגנת הסביבה, 29 – בינוי ושיכון, 30 – קליטה, 35 – ועדה לאנרגיה אטומית.  

<מיקי רוזנטל (המחנה הציוני):>
הבקשה שלו מיותרת, ביקשנו רביזיות על הכול. 

<היו"ר משה גפני:>
יש בקשה של חבר הכנסת מיקי רוזנטל לרביזיה על כל ההצבעות.
<היו"ר משה גפני:>
פניה 38001 – תמיכות בענף משק. 
<שירה דימניק:>
אני מאגף תקציבים. 

הפניה נועדה להעברה של סכום של כ-281 מיליון שקל משנת 2016 לשנת 2017. עיקר הסכומים מגיעים בעצם ממענקים, מענקי מחקר ופיתוח ומענקים בתחום קידום ההשקעות ועידוד התעסוקה. מדובר בעצם בקצב ביצוע נמוך יותר בשנת 2016 לעומת שנת 2017. בדברי ההסבר תוכלו לראות פירוט של יתר התכניות. 
אתם רואים בדברי ההסבר את התכנית הראשונה, שהיא התכנית של הפעלת הרשות לחדשנות. שם עיקר הסכום שמועבר הוא בגין שכר דירה. אנחנו מדברים על סכום של כ-5.2 מיליון שקלים.

התכנית השנייה זה מענקי המחקר ופיתוח המוקדמים. מדובר בסכום של 63 מיליון שקלים. סכום זה בעצם מועבר כמענקים. מתוך סכום זה 57 מיליון שקלים – - – 
<מכלוף מיקי זוהר (הליכוד):>
כל מה שזה מותרות אנחנו לא נאשר היום. 

<היו"ר משה גפני:>
תודה, אני מודה לך. 
משרד התקשורת – 39001. 

<מכלוף מיקי זוהר (הליכוד):>
לא מאשרים. אנחנו עכשיו בבעיה של תאגיד ואתה רוצה לדבר על משרד התקשורת?
<היו"ר משה גפני:>
תסביר תקשורת. 

<עמרי בן חורין:>
 אני מאגף תקציבים.
הפנייה נועדה להעביר עודפים מחויבים משנת התקציב 2016 לשנת התקציב 2017 בסך של 13,871,000 שקלים. התכניות העיקריות הן תכנית מנהל וארגון בגין התקשרויות שבוצעו בסוף השנה. התקשרויות שוטפות, חוזי אבטחה, אחזקה, חנייה ומכרזים שיצאו בסוף השנה, ההתקשרות בוצעה והיא עדיין נמשכת והתשלום יהיה במהלך השנה. שאר הפירוט נמצא בדברי ההסבר.
<אברהם נגוסה (הליכוד):>
לא הבנתי את סעיף 4, התחייבויות לתמיכה בשידורים בשפה האמהרית. למה אתם מתכוונים?
<עמרי בן חורין:>
משרד התקשורת תומך בהפקות בשפה האמהרית בהתאם לנוהל תמיכה ובהתאם לאבני דרך. התשלום ניתן בהתאם לאבני דרך והפקות שמבוצעות. בדרך-כלל התשלום ניתן בשנה העוקבת. 

<היו"ר משה גפני:>
לא מצביעים על תקשורת.

מדע ותרבות וחינוך לא הוסבר. אני מבקש להסביר את שתי הפניות. אני אגיד לכם למה זה משנה. אם זה יידחה לאחר פסח זה לא משנה. אני מעריך שיהיו היום דיונים לגבי כל הפניות האלה. אם אכן תהיה החלטה שכן מצביעים אז ההסבר של היום תופס ורק נצביע. אם זה לא יהיה היום נצטרך לחזור עוד פעם. אגב, גם משרד הביטחון צריך להסביר.
<אברהם נגוסה (הליכוד):>
אדוני היושב ראש, יש לי הצעת גישור. כיוון שפה מדובר בעודפים, זה לא קריטי למשרדי הממשלה. 

<היו"ר משה גפני:>
זה קריטי.

<אברהם נגוסה (הליכוד):>
יש להם תקציב של 2017. אני חושב שצריך לקבל החלטה בקואליציה שכל הכסף של העודפים לרכז אותו ביחד ותהיה הסכמה בקואליציה לחלק אותו לנכים ולקשישים. 

<מכלוף מיקי זוהר (הליכוד):>
אנחנו נסתפק בעודפי הגבייה, לא רוצים כלום. 

<היו"ר משה גפני:>
עודפים זה כסף שמחויבים לשלם לכל מיני ספקים. 

<אברהם נגוסה (הליכוד):>
ישלמו מתקציב 2017. 

<היו"ר משה גפני:>
הם לא יכולים מתקציב שוטף. 

העודפים הם מחויבי המציאות. אי-אפשר לשחק עם העניין הזה, אפשר מאוד בשוליים. אלא מה? אתה רוצה למצוא פתרון לנושא של הנכים והקשישים. אני מתנדב להביא את הכסף. זה לא יפגע בשום משרד, לא יקרה לאף אחד שום דבר. יש את הכסף הזה, שמשרד האוצר לוקח אותו כדי לשלם חובות של המדינה. אז יש פה קשישים ונכים ומשלמים פה חובות כאילו זאת מדינה עשירה. 

<קריאה:>
אז אתה אומר שהעניין זה סדר עדיפויות. אז העדיפות שלהם היא לשלם חובות. 

<היו"ר משה גפני:>
אבל אנחנו צריכים לקבוע את המדיניות. מה זה ישלם חובות כשיש פה נכים עם 2,000 שקלים. 

<אברהם נגוסה (הליכוד):>
כאשר מביאים הצעות חוק כדי לעזור לקשישים ולנכים, האוצר אומר שאין לו כסף. הנה, אנחנו רואים פה עודפים רבים של כסף. 

<היו"ר משה גפני:>
כן, אבל אלה עודפים שהתחייבו עליהם. הם חתמו חוזים. 

<אברהם נגוסה (הליכוד):>
אם לא נעשה בזה סדר, אז גם בשנה שעברה יהיה ככה. 

<היו"ר משה גפני:>
הצעתך נרשמה. 

 מה עם משרד התחבורה?
<מכלוף מיקי זוהר (הליכוד):>
משרד התחבורה לא. 

<היו"ר משה גפני:>
גם משרד התחבורה לא מצביעים? איפה ישראל כץ?

<מכלוף מיקי זוהר (הליכוד):>
לא, הוא יסלח לי. יש לו הרבה כסף והוא יסתדר בלעדיהם עד שיעלו את קצבאות הנכים והקשישים.

<אלי מורגנשטרן:>
חלק מזה זה בטיחות בדרכים. 

<מכלוף מיקי זוהר (הליכוד):>
הכול בסדר. אנחנו נבקש מאזרחי ישראל לנהוג בזהירות עד שיעלו את קצבאות הנכים והקשישים. 

<היו"ר משה גפני:>
תסביר. 

<אלי מורגנשטרן:>
אני רפרנט תחבורה אגף תקציבים. 
הפנייה היא של 86 מיליון שקלים, עודפים של משרד התחבורה בתקציב השוטף. פירוט של כל הפנייה הוגש לוועדה. אני אפרט את הדברים המרכזיים: 30 מיליון שקלים מתוכם זה פעילות של הרשות לבטיחות בדרכים, שמיועדת בשביל הפרסום ברדיו ובכל מיני פעילויות של מתנדבים. 23 מיליון שקלים בפעילות של המשרד הראשי, שזה בעיקר שני חוזים שהתחדשו בסוף השנה, חוזה ניקיון וחוזה מחשוב. 22 מיליון שקלים ברשות הספנות והנמלים, שברובו זה חידוש של חוזה אבטחה ברשות הספנות והנמלים. 
<היו"ר משה גפני:>
תודה רבה. 

פניה 41001 – רשות ממשלתית למים וביוב. 
<רעיה עדני:>
אני מאגף תקציבים. 
הפנייה נועדה להעביר עודפים משנת 2016 לשנת 2017 בסך 42 מיליון שקלים. עיקר העודפים הם בתקציב התפעול ובתקציב הייעוד של המשרד. זה חוזים רב שנתיים שנחתמו והעודפים עוברים בגינם. הוצאות כמו שכר דירה, מים, חשמל, תקציבי ייעוץ למנהלת ההתפלה. 
<היו"ר משה גפני:>
אני הולך לדבר עם ראש הממשלה שיטפל בזה. עם כל הכבוד, אני מביא את האנשים. עם כל הכבוד, יש גבול. אני בסך הכול מייצג מפלגה קטנה של 6 מנדטים. 
<מכלוף מיקי זוהר (הליכוד):>
אם בזכות המשבר שיצרנו נצליח להגיע לפתרון, אז כולנו מברכים על זה. 
<היו"ר משה גפני:>
אם זה יבוא היום, יש לי אישור מיו"ר הכנסת ונוכל להתכנס פעם נוספת היום. אם היום לא תהיה הצבעה, לא תהיה הצבעה לפני פסח. מי שהסביר היום יכול ללכת. 

מה לגבי מים וביוב?

<מכלוף מיקי זוהר (הליכוד):>
ממש לא. 

<היו"ר משה גפני:>
פניה – מענקי בינוי ושיכון 42001. 
<יובל טלר חסון:>
הפנייה נועדה להעברת עודפים מחויבים בסך של כ-38 מיליון שקלים משנת 2016 לשנת 2017 אשר נועדו למימון התחייבויות חוצות שנים של המשרד כלפי פרטים בתחום הסיוע בשכר דירה ובאשראי לדיור ולצורך סבסוד אשראי ותשלום עמלות. 
<היו"ר משה גפני:>
מה עם זה?

<מכלוף מיקי זוהר (הליכוד):>
לא להצביע.

<אברהם נגוסה (הליכוד):>
מיקי, אני חושב שזה פוגע גם בקשישים כי זה סיוע בשכר דירה. 
<מכלוף מיקי זוהר (הליכוד):>
בסדר. 

<היו"ר משה גפני:>
מי בעד אישור הפניה? מי נגד?
הצבעה

בעד – רוב

נגד –אין

נמנעים –אין

פניה 420001 התקבלה.

<היו"ר משה גפני:>
פניה 42001 אושרה. 

פניה 43001 – מיפוי. 
<יובל חסון:>
הפנייה נועדה להעברת עודפים מחויבים של המרכז למיפוי ישראל בסך של כ-43 מיליון שקלים משנת התקציב 2016 לשנת 2017 שנועדו למימון פרויקטים ארוכי טווח שמבוצעים על-ידי המרכז, ביניהם הפעילות של פורום הנדל"ן שמיועד לטיוב מידע נדל"ן שקיים בידי הממשלה, פעילות פורום תשתיות לאיחוד כלל המידע שקיים בממשלה תחת פלטפורמה אחת ולהמשך פעילות המיפוי ופתיחת מאגרי המידע. 
הסברת יפה, תודה רבה. 

פניה 460001 – חוק חיילים משוחררים.

<מכלוף מיקי זוהר (הליכוד):>
בטח שכן. 

<ליאור בראון:>
הפניה נועדה להעביר סכום של 16,931,000 שקלים לתקציב הקרן לקליטת חיילים משוחררים לשנת 2017 בהתאם לחוק קליטת חיילים משוחררים. העודפים נוצרו בגין הסיבות הבאות: כ-7 מיליון שקלים זה עודפים של פיקדונות שלא נמשכו לאחר 7 שנים. 9 מיליון שקלים זה עודפים של הקרן לסיוע. 
<היו"ר משה גפני:>
מי בעד אישור הבקשה?

הצבעה

בעד – רוב

נגד –אין

נמנעים –אין

פניה 460001 התקבלה.

<היו"ר משה גפני:>
הבקשה אושרה.

פניה 51002 – דיור ממשלתי. 
<דניאל מצר:>
הפניה נועדה להעברת עודפים מחויבים משנת התקציב 2016 לשנת התקציב 2017. בסעיף זה של מתוקצבים היבטי בינוי ופיתוח של משרדי ממשלה ובתי משפט, שיפוץ משרדים. הפרויקטים הם ארוכי טווח ותלויים בגורמים חיצוניים ולכן נוצרים עודפים. 
<היו"ר משה גפני:>
אני רואה שיש עודפים של בינוי בתי המשפט. למה אין עודפים של בינוי בתי הדין?
<דניאל מצר:>
הדיור הממשלתי הוא בסופו של דבר צינור ומנהל מתכלל של פרויקטי הבינוי. הוא לא קובע איזה פרויקטים יוקמו. 
<היו"ר משה גפני:>
גם כשמיקי זוהר יסיר את הוטו שלו, אני לא אביא את זה להצבעה. גם המדינה צריכה להתנהל איכשהו ולא שבית הדין בחיפה יהיה מתחת לנחל שעובר שם. מה שעושים הכי הרבה, זה הבניין הישן של בית המשפט שבנו באשקלון. נותנים לו בניין חדש ואת הישן נותנים לבית הדין. אנחנו במדינה שוויונית, שהכול צריך להיות שיוווני והדיור הממשלתי הוא חלק מהעניין. אני לא אביא את זה להצבעה. 
<אורטל גבריאלי חכם:>
אני מהדיור הממשלתי. 

חלק מהפעילות של הדיור הממשלתי זה גם הנגשת מבנים לבעלי מוגבלויות וזה נכלל בפנייה. 
<היו"ר משה גפני:>
אנחנו נפצל את זה. את בעלי מוגבלויות תביאו בנפרד ואת בינוי בתי המשפט תביאו בנפרד. 
פנייה 54004. 

<אורי דביר:>
הפנייה בסעיף 54 נועדה להעביר עודפים בסך 309 מיליון שקלים. הסעיף הזה מורכב מ-9 רשויות פיקוח, כשעיקר העודפים מועברים מרשות הטבע והגנים ולמנהל תכנון. הסיבה לזה היא בעיקר פרויקטים ארוכי טווח. נמצאים פה התקציבנים של כל הרשויות אם יש לכם שאלות. 
<רונית מורן:>
אני מרשות הטבע והגנים. 
<מכלוף מיקי זוהר (הליכוד):>
300 מיליון שקל, רשות הגבלים עסקים, רשות להגנת הצרכן, המועצה הישראלית. 
<אורי דביר:>
מעל 100 מיליון זה ברשות הטבע והגנים. 

<מכלוף מיקי זוהר (הליכוד):>
הנגשתם לנכים את המקום? אז עכשיו אנחנו צריכים לדאוג שיהיה להם כסף לנסוע אליכם. 
<רונית מורן:>
מחיר כרטיס הכניסה אצלנו הוא מחיר מאוד מדתי, יחסית נמוך. 

<מכלוף מיקי זוהר (הליכוד):>
אני מבטיח לכם שכשנעלה את הקצבאות, אתם תהיו הראשונים שנאשר. 

<רונית מורן:>
אחד הדברים שמאוד מאוד חשובים לנו, אנחנו נערכים עכשיו לעונת השריפות. יש עודפי תקציב לצורך ההתמודדות עם עונת השריפות, לצורך שיקום בתי גידול. היו כמה  עונות מאוד שחונות של גשם ואנחנו חייבים את התקציב ואנחנו מאוד רוצים שתאשרו. 
<מכלוף מיקי זוהר (הליכוד):>
אחרי העלאת הקצבאות אנחנו נאשר את זה. 

<היו"ר משה גפני:>
פניה 600001 – בניית כיתות לימוד. 
<רונית מורן:>
סליחה, זה אושר?

<היו"ר משה גפני:>
לא אושר. אנחנו נשלח לך הודעה בדואר רשום. בימים רגילים היינו מאשרים את זה ללא כחל וסרק. 
פנייה 600001 – בניית כיתות לימוד. 

<דניאל לורברבוים:>
אני רפרנט חינוך באגף תקציבים. 

הפנייה נועדה להעביר 200 מיליון שקלים לסעיף הפיתוח של משרד החינוך לצורך בינוי כיתות הלימוד. 

<היו"ר משה גפני:>
זה עודפים מהפנייה שהיתה קודם. 

מי בעד אישור הפנייה? מי נגד?
הצבעה

בעד – רוב

נגד –אין

נמנעים –אין

פניה 600001 נתקבלה.

<היו"ר משה גפני:>
הפנייה אושרה. 
פניה 83004. 
<חזי כהן:>
אני מאגף תקציבים. 
הפנייה נועדה להעברת עודפים מחויבים משנת התקציב 2016 לשנת 2017 בסך של כ-295,200,000 שקלים. התכניות העיקריות זה סעיף של הוצאות פיתוח שיש בו מספר משרדים. העודפים העיקריים בתקשוב הממשלתי, 66 מיליון שקלים. מדובר בפרויקטים ארוכי טווח, העברת מידע בין משרדי ממשלה, הפיכת טפסי נייר לטפסים מקוונים והצבת עמדות שירות ברחבי הארץ לשירותים ממשלתיים. 
סעיף נוסף זה פרויקטים והחלטות ממשלה בסך של כ-123.700,000 שקלים. פה יש פרויקטים רב שנתיים והתקשרויות חוצות שנה, בעיקר בתחום של תכנית היובל ותכנית מרום לפיתוח כלכלי של ירושלים, עידוד הפקות בין-לאומיות בירושלים ושיקום בית כנסת תפארת ישראל. 

<היו"ר משה גפני:>
אני הולך להצביע על זה. 

<מכלוף מיקי זוהר (הליכוד):>
לא להצביע. 

<היו"ר משה גפני:>
פנייה 200004 – חינוך. 

<בצלאל סמוטריץ (הבית היהודי):>
זה 2 מיליון שקלים לפרויקטים של חינוך. 

<דניאל לורברבוים:>
הפנייה נועדה להעביר 2.1 מיליארד שקל עודפים מחויבים משנת 2016 לשנת התקציב 2017. עיקרי העודפים נובעים בין הפער בין שנות התקציב לשנות הלימודים. בכל שנת לימודים יש שתי שנות תקציב. כלומר, כשיש התקשרויות הן חוצות שנות תקציב. זה בעיקר מגיע בנושאים כמו הזנה, הנגשה פרטנית בחינוך המיוחד, הסעות וכל התקשרויות שחוצות שנות תקציב. 
משה, אתה רוצה להוסיף?

<בצלאל סמוטריץ (הבית היהודי):>
תפרט מה יש שם. 
<משה שגיא:>
הנושאים החשובים שייפגעו כתוצאה מאי אישור זה כל הנושא של הילדים בסיכון. יש פה תקציב מאוד משמעותי של ילדים בסיכון, של הנגשה במערכת החינוך, הנגשה פרטנית של ילדים בחינוך המיוחד והנגשה פרטנית של ילדים בחינוך הרגיל. תקציבים נוספים של הזנה בצהרונים. כל הדברים האלה ייפגעו. כל הדברים האלה יכולים להיעצר אם הפניה לא תאושר. 
<היו"ר משה גפני:>
מדע ותרבות. 

<בצלאל סמוטריץ (הבית היהודי):>
רגע, אנחנו מצביעים על זה. 

<היו"ר משה גפני:>
מדע ותרבות. 

אני מקווה שנצביע היום על הכול. 

<חזי כהן:>
הפנייה נועדה להעביר את עודפי משרד המדע, משרד התרבות והספורט, המטה המשותף של המשרדים, משנת 2016 לשנת 2017. הסיבות העיקריות שנוצרו עודפים: במנהל המדע יש פעילות של מדע בקהילה. הפעילות מבוצעת עם משרד החינוך ולכן היא בהתאם לשנת הלימודים והיא לא מגבילה לשנת התקציב ולכן באופן מובנה נוצרים עודפים. 
חוץ מזה יש עודפים בתכנית החלל. 

<מיקי רוזנטל (המחנה הציוני):>
הפעילות ממשיכה גם בלי השם חלל. חשבתי פחות חלל, פחות כסף. 
<חזי כהן:>
במטה המשותף עיקר העודפים נובע מהוצאות שוטפות, מהתקשרויות חוצות שנים, כמו שיתר הרפרנטים פירטו, ארנונה וכדומה. 
כמו כן, במשרד התרבות והספורט יש הוצאה ייחודית של אבטחת משלחות ספורט בחו"ל. בנושא הזה המשרד מקבל חשבוניות מהשב"כ לאחר שהפעילות התבצעה כבר. 
<מיקי רוזנטל (המחנה הציוני):>
לאור הנסיעה של השרה ליפן, אני מציע לא לאשר. ראיתי כמה ספורטאים ונציגי תרבות היו ביפן, ערימה של עסקנים היתה. זה לא שייך לעודפים, זה באופן כללי. הנסיעות צ'ופר של השרה הזאת הם שערורייה. 
<מיקי רוזנטל (המחנה הציוני):>
אנחנו לא מצביעים על זה. 

<היו"ר משה גפני:>
לא מצביעים בגלל שלא מצביעים.

<מיקי רוזנטל (המחנה הציוני):>
גם בלי קשר. צריך להצביע נגד הדבר הזה. 

<היו"ר משה גפני:>
המשרד לביטחון פנים לא הסביר. פניה 07001. 

<עמיחי דוד:>
הפנייה מיועדת להעברת 794 מיליון שקלים, עודפים מחויבים משנת 2016 לשנת 2017. עיקר העודפים נוצרו בתכנית "עיר ללא אלימות" כ-330 מיליון שקלים, רשות להגנה על עדים 18 מיליון שקלים וכבאות והצלה 153 מיליון שקלים, שירות בתי הסוהר 118 מיליון שקלים ומשטרת ישראל 174 מיליון שקלים. נמצאים פה כל התקציבנים של המשרד. 
<מיקי רוזנטל (המחנה הציוני):>
גפני, אני מוחה על הדיון ועל האופן שבו הוא התנהל. 
<מכלוף מיקי זוהר (הליכוד):>
מה אתה מוחה על הדיון? שסוף סוף מישהו נלחם על דברים חשובים, אתה מוחה?

<מיקי רוזנטל (המחנה הציוני):>
הכתובת זה לא משרדי הממשלה. מה שעשית עכשיו זה לפגוע בכלל הציבור. לך לראש הממשלה שהוא מהמפלגה שלך ותדבר איתו. 
<היו"ר משה גפני:>
רבותי, אני מבקש להודיע כדלהלן: אני לא נועל את הישיבה, אני עושה הפסקה. סיימנו מבחינת הדיונים, להוציא פה ושם דברים שאנחנו נצטרך עוד לקיים דיון. אין אפשרות להביא את מה שצריך ארבעה ימים, כמו סעיף 46, כמו פניות שהגיעו לפני שלושה ימים. אין אפשרות להביא את זה, לכן הישיבה תתקיים מחר ב-11:00. 
לגבי הנושא של היום, אני הולך לדבר עם מי שצריך לדבר. יש פה באמת דברים שצריך להגיע לפתרון. אם אכן נגיע לפתרון, נודיע מבעוד מועד ונצביע על הפניות. תודה רבה, הפסקה. 
<(הישיבה נפסקה בשעה 11:35 ונתחדשה בשעה 14:20.)>
<היו"ר משה גפני:>
אני מחדש את הישיבה. 
אני עובר לפנייה 1315. 
מי מציג?

<שאול קירשנבאום:>
אני מאגף תקציבים. 

<היו"ר משה גפני:>
זאת פניה נפרדת. זה חולק לפני שלושה ימים. זה מה שחולק עכשיו, זאת פניה אחת. 
<שאול קירשנבאום:>
הפניה נועדה לבצע שינויים פנימיים בתקציב משרד החינוך וכן ליישום הסכמים קואליציוניים בנושאים המפורטים להלן. כל השינויים מפורטים אצלכם בדברי ההסבר. שני ה נושאים המרכזיים הם תקצוב תכנית הצפון. תכנית הצפון, התקצוב שלה נעשה בבסיס התקציב אבל התכנית המפורטת טרם גובשה טרם  אישור התקציב ולכן כעת משהוכנה התכנית, אנחנו צריכים להעביר את זה לתקנות הרלוונטיות. 

התכנית השנייה היא תכנית לחיזוק לימודי האנגלית בדגש על הפריפריה. גם כן תכנית שתוקצבה בבסיס. עכשיו כשיש את התכנית המפורטת, אנחנו מעבירים לתקנות הרלוונטיות ליישום התכנית. 

 בנוסף, יש לנו פה כמה סעיפים ליישום הסכמים קואליציוניים. הכול מפורט בדברי ההסבר. 

הסעיף הראשון, העברת סך של 310,048,000 שקלים לתקציב מוסדות תורניים. מדובר ביישום של 3 החלטות ממשלה. הראשונה מ-11.8.2016, במסגרתה תוקצבה בבסיס התקנה 525 מיליון שקלים. תקנה בהחלטת ממשלה מה-11.12.2016 קבעה כי תקציב המוסדות התורניים יעמוד ב- 2017 ו-2018 על 1,171,000 מיליון שקלים. בשביל זה אנחנו משלימים את התקציב. 

<איתן ברושי (המחנה הציוני):>
באיזה שנת עבודה מדובר? 

<שאול קירשנבאום:>
2017 ו-2018. 

<איתן ברושי (המחנה הציוני):>
זאת שנה שעוד לא התחילה. הלימודים מתחילים בספטמבר.

<שאול קירשנבאום:>
התקציב למוסדות תורניים הוא לא לפי שנות לימוד אלא לפי שנות תקציב. לכן תקציב 2017 זה מה שאנחנו מדברים היום.
<איתן ברושי (המחנה הציוני):>
גפני, אתה יכול להסביר את זה?

<היו"ר משה גפני:>
נורא פשוט. אני אענה לך. 
<שאול קירשנבום:>
התקציב הזה הוא מבחן תמיכה, הוא מחולק בצורה של תמיכה. 

<איתן ברושי (המחנה הציוני):>
יש שנת לימודים שהיא בדרך כלל שנה לא קלנדרית ואנחנו מדברים עכשיו על 2016 ו-2017. 

<היו"ר משה גפני:>
אם תאפשר לי, אני אענה לך. 

במערכת החינוך הכללית מדובר על שנת לימודים שמתחילה ב-1 בספטמבר. זה בנוי לפי זה וכל הסעיפים לפי זה. במוסדות התורניים זה לא כך, זה לא תקציב, זאת תמיכה. תמיכה הולכת לפי שנת תקציב. אתה צודק. אני מחכה ליום שבו זה באמת ילך לפי שנת לימודים. כדי שזה באמת ילך לפי שנת לימודים, הם, האדונים הנכבדים, צריכים להסכים שזה יהיה תקצוב. הם לא מסכימים שזה יהיה תקצוב. 
<איתן ברושי (המחנה הציוני):>
זאת אומרת, שאתם כפופים ללוח השנה כמו כל תלמידי ישראל?
<היו"ר משה גפני:>
ודאי. המציאות היא אותה מציאות כמו בכל המקומות, אלא שלא מוכרים כתקצוב אלא כתמיכה. ברגע שזה מופיע כתמיכה, אז זה לוקח הרבה זמן. למשל, עכשיו עוד לא עבר הכסף למוסדות התורניים למרות שהם כבר לומדים. היתה חשבת לאגף הזה במשרד החינוך, הורידו את החשבת ושמו מישהי שבאה בהתנדבות. היא מקבלת הרבה כסף על ההתנדבות הזאת והיא באה פעמיים בשבוע. הפעמיים בשבוע אומר שעד לרגע זה ערב פסח, לא העבירו את התקציב. זה המצב. 
<מיקי רוזנטל (המחנה הציוני):>
יש לכם נתון כמה מתוקצב תלמיד בחינוך החרדי לעומת הממלכתי דתי? 

<היו"ר משה גפני:>
אני מצטרף לשאלה. 

<בצלאל סמוטריץ (הבית היהודי):>
אותי מעניין כמה מקבלים הכנסתיים. 

<מיקי רוזנטל (המחנה הציוני):>
ידוע שהחינוך החרדי סובל מתקצוב יתר. מצד שני, אין אף פעם נתונים. יש לכם נתון בכלל?

אני מבקש לדעת כמה בממוצע מקבל תלמיד חרדי. 

<שאול קירשנבאום:>
את המספרים הממוצעים אני לא להגיד לך. 
<מיקי רוזנטל (המחנה הציוני):>
זה לא לדיון הזה אבל אני אשמח אם פעם אחת תביא לנו את הנתון הזה. 

<היו"ר משה גפני:>
מיקי, אני גם מבקש. 

<מיקי רוזנטל (המחנה הציוני):>
אני יודע שאתה מצטרף לבקשתי. אני מבקש שתמסרו לוועדה נתונים כמה שיותר מפורטים על תלמידים בזרמים השונים של החינוך. על כל תלמידי ישראל, חילונים, חרדים, דתיים, ערבים, כולם צריכים לקבל באופן זהה ושוויוני.  

אחרי שאמרנו את זה, אני רוצה לדעת מה עושים בכסף הזה? 300 לפי הסכמים קואליציוניים ו-310 מיליון לתקציב מוסדות תורניים. זה כללי מידי. אני רוצה לדעת למה מיועד הכסף.  

אני בעד 2, סעיף 1: העברת סך 310,000,000 שקלים לתקציב מוסדות תורניים. אני בעד לתת כסף לכל האזרחים, אבל אני רוצה לדעת לאן הכסף הזה הולך? מה עושים עם הכסף הזה?
<שאול קירשנבאום:>
התקציב כולו מועבר לתקנה של המוסדות התורניים. יש מבחן תמיכה שמשרד  המשפטים פרסם לכל התקנה הזאת. כל הסכום הוא באותו מבחן תמיכה. מבחן התמיכה מפרט את הקריטריונים. 
<מיקי רוזנטל (המחנה הציוני):>
מבחן תמיכה במה? בתלמידים?
<היו"ר משה גפני:>
מספר תלמידים. 

<מיקי רוזנטל (המחנה הציוני):>
בתלמידים? במוסדות? במורים? במה התמיכה?

<שאול קירשנבאום:>
מבחן התמיכה הוא לפי כל מיני קריטריונים, לפי מספר התלמידים, לפי סוג הפעילות. 

<מיקי רוזנטל (המחנה הציוני):>
תקשיב, כשאנחנו מאשרים את תקציב משרד החינוך אז יש הוצאות למורים, יש הוצאות לבינוי, יש הוצאות להעשרה, יש הוצאות לחינוך מיוחד. יש פירוט. מה זה הסכום הכללי הזה? אני רוצה להבין ממך לאן הולך הכסף הזה?

<שאול קירשנבום:>
מבחן התמיכה הוא 20 עמודים ויש שם את הקריטריונים וכל אחד לאן הוא מתחלק. בפועל, יש את הניקוד. כל מוסד מקבל ניקוד לפי מספר התלמידים ולפי עוד קריטריונים. לדוגמא, אם יש בו גיוס גבוה לצבא אז הוא מקבל איזה שיפוי. כל המבחן מפורסם. בסופו של דבר הניקוד כולו נספר והכסף מתחלק לפי הניקוד הזה. 

<מיקי רוזנטל (המחנה הציוני):>
אני שואל פעם רביעית. אני מבין שזה תוצאה של כספים מהסכמים קואליציוניים.
<שאול קירשנבום:>
לא הכול. 

<מיקי רוזנטל (המחנה הציוני):>
הכול בסדר. אין בעיה, קואליציות עשו בעבר ויעשו בעתיד. אני רוצה להבין. אחרי שראיתם ובחנתם, אתה יכול להגיד כמה הולך לתלמידים? כמה לבינוי? כמה להעשרה? כמה לחינוך מיוחד? לכמה מוסדות זה הולך? 
<היו"ר משה גפני:>
אני חייב לשלוח את העוזר שלי לבדוק אם המשיח הגיע. 
<מיקי רוזנטל (המחנה הציוני):>
גפני, אני לא יודע אם אתה שם לב באיזה צד אני. 

<היו"ר משה גפני:>
אני מפחד לשאול את כל השאלות האלה.

<מיקי רוזנטל (המחנה הציוני):>
מה זאת אומרת? אנחנו הולכים להצביע עכשיו על 300 מיליון ואתה לא מספר לי על מה זה? אין הצבעה, אין דבר כזה. אך תגיד לי שזה לפי קריטריון. תסביר לי לאן הכסף הולך. 

<בצלאל סמוטריץ (הבית היהודי):>
אתה יודע יפה מאוד שבדרך כלל אנחנו לא יורדים לכאלה רזולוציות בכל הפניות. אני בעד שירדו. אני חדש ושנתיים אני פה. 
<היו"ר משה גפני:>
גם אני שאלתי מה פתאום 300 מיליון. אין 300 מיליון, מדובר על 52 מיליון, שזה חסר על פי כל אמות המידה שעליהן דובר, גם על-פי ההסכם הקואליציוני. ה-300 ומשהו מיליון שהם כותבים, הם עושים את מה שלא עבר בתקציב ונמצא בתקנה עצמה. אנחנו לא מעבירים 300,000. מעבירים 52 מיליון. תראה בדברי ההסבר.
<בצלאל סמוטריץ (הבית היהודי):>
מה פירוש? אתה מאשר 310. המשמעות היא שהעבירו הרבה כסף ללא אישור ועדת הכספים. 

<היו"ר משה גפני:>
לא העבירו, היה בתקנה. לא העבירו, קיבלו פחות.
<בצלאל סמוטריץ (הבית היהודי):>
מה פירוש היה? זה נשאר שם משנה שעברה. 

<היו"ר משה גפני:>
כן,  עכשיו מאשרים את זה באופן פורמלי. 

<שאול קירשנבום:>
אני אשמח לשלוח אחרי הישיבה לינק למבחן תמיכה. 
<בצלאל סמוטריץ (הבית היהודי):>
למוסדות תורניים יש קריטריונים הכי ברורים בעולם. אתה יכול לאהוב אותם יותר או פחות, אבל הם הכי ברורים בעולם והכי שקופים בעולם. 
<מיקי רוזנטל (המחנה הציוני):>
אני יודע את הסכומים. 
<היו"ר משה גפני:>
עזוב את הסכומים. קודם אני אדבר על העיקרון. בוא נדבר על כל המערכת החרדית ואני אעשה את זה בקצרה. 
המערכת החרדית מחולקת לשלושה חלקים וחלקה היא לא רק חרדית. היא גם כנסייתית וגם מוכר שלא רשמי וכל מה שנלווה לעניין.

המצב הוא שעל-פי חוק יסודות התקציב, שלא עומדים בו, נקבע שהמוכר שאינו רשמי, אם הם רשתות צריכים לקבל 100% מהתקצוב ככלל ילדי ישראל. כך כתוב בחוק יסודות התקציב וזה לא מיושם. 
למשל, בקדנציה הקודמת שי פירון שהיה שר החינוך אמר: נכון שכתוב שצריך לתקצב נניח את חינוך העצמאי ומעין החינוך התורני. אני עושה קייטנות זה לא בתוך החינוך, ולכן הוא לא נתן קייטנות לילדים של החינוך העצמאי ומעין החינוך התורני והיתה על זה זעקה. 
יש את המוכר שאינו רשמי. המוכר שאינו רשמי, על פי נוהל שר החינוך מקבל 75% מוצהר. זה מה שהוא מקבל. הוא לא מקבל בכלל 100%. 
מה לנו יש בהסכם קואליציוני שאנחנו מבקשים עד לרגע זה, במשך שנתיים, ועוד לא הגדירו? מה נקרא תקצוב של 100% של ילד בחינוך הממלכתי שמזה נגזר 75% לחינוך המוכר שאינו רשמי? לטענתם הם מקבלים הרבה פחות.

יש את החלק השלישי שזה התלמודי תורה, מוסדות הפטור כפי שהם מכונים. הם מקבלים במוצהר 55%. להערכתי, זה נמצא בסביבות ה-30%. 

אנחנו מבקשים: תגידו 55% ממה? מה העלות של תלמיד בחינוך הממלכתי? הכול נמצא בהסכם הקואליציוני. ההערכה שלי זה לא נמצא בדף הזה. 

<בצלאל סמוטריץ (הבית היהודי):>
אנחנו עכשיו בסעיף של מוסדות תורניים. 
<היו"ר משה גפני:>
אמרתי שאני אדבר על הכול ועכשיו אני אדבר על המוסדות התורניים. 

המוסדות התורניים זה התקצוב של הישיבות. לישיבות אין שום סעיף אחר. לא תכנית העשרה, לא טיולים ולא שום דבר. הם לא מקבלים שום דבר מהמדינה, חוץ ממה שיש בסעיף הזה. ה סעיף הזה נקבע מאז ומתמיד. הוא נקבע על פי מספר התלמידים על-פי קריטריונים. בקריטריונים יש כל מיני סעיפים. 
כשהייתי סגן שר הדתות היה סעיף של פריפריה. היום אין את זה. אין סעיף של פריפריה ויש סעיף של גיוס לצבא, יש נושאים שונים שעולים אבל הכול פר תלמיד. בקדנציה הקודמת הסעיף הזה קוצץ בחצי. התכנית היתה, שאם הממשלה ממשיכה אז זה יקוצץ בכלל באופן דרמטי. 
אנחנו ביקשנו בהסכם הקואליציוני ועל זה בנוי העניין שהם מביאים היום. אנחנו ביקשנו בהסכם הקואליציוני שזה יחזור ל-2012. ב-2012, לפי ההסכם הקואליציוני, חסר 52 מיליון שקלים. את ה-52 מיליון שקלים הם מביאים עכשיו. ה-52 מיליון שקלים מביאים את זה לסכום שהיה ב-2012. פר תלמיד מקבלים לפי הקריטריונים. ישיבה שמעודדת גיוס אז מקבלים הרבה יותר, בישיבה רגילה הרבה פחות אבל זה התעריף שעל פיו זה עובד. אין העשרה. 
<מיקי רוזנטל (המחנה הציוני):>
הבסיס הוא פר תלמיד?

<היו"ר משה גפני:>
נכון. 

<מיקי רוזנטל (המחנה הציוני):>
זה מה ששאלתי. רציתי לשמוע את זה ממנו. זה מה שצריך להסביר, שזה הולך לפי תלמידים. 

<בצלאל סמוטריץ (הבית היהודי):>
מה זה ה-310 מיליון שכתובים פה?

<היו"ר משה גפני:>
את זה הוא יסביר. 

<שאול קירשנבוים:>
אני אסביר. יש לנו החלטת ממשלה מה-11.12 שקבעה שתקציב המדינה ב- 2-17-2018 למוסדות תורניים יעמוד על 1,171,500,000 מיליארד שקלים בכל אחת מהשנים. 
<מיקי רוזנטל (המחנה הציוני):>
כמה תלמידים לומדים?

<שאול קירשנבום:>
בסביבות 210,000. 
<היו"ר משה גפני:>
זה כל המוסדות. 

<שאול קירשנבום:>
זה גם מדרשות. 

<היו"ר משה גפני:>
זה מגיע ל-470 שקלים. 

<מיקי רוזנטל (המחנה הציוני):>
זה לא הגיוני. 

<היו"ר משה גפני:>
זה הגיוני, זה המצב. מספיק הם סובלים, על תוריד את זה עוד יותר. אולי אני אשלח את הילדים. 

<היו"ר משה גפני:>
אני עומד על הדרישה שלך שהם יתנו מסודר מה העלות של כל תלמיד במדינת ישראל. אני עומד על העניין הזה לקבל תשובה מסודרת. אני אשמח מאוד שתגידו כמה עלות של תלמיד: ממלכתי, ממלכתי דתי, חרדי. 

<איתן ברושי (המחנה הציוני):>
אז יהיה יותר כסף לבנט. אתה תגדיל את האוכלוסייה ולבנט יהיה כסף להעביר את הכסף למקומות אחרים. 

<בצלאל סמוטריץ (הבית היהודי):>
הבעיה היא שהעסק שם כל-כך מסובך. אני ניסיתי ללמוד לעומק. זה כל-כך מסובך, הנוסחאות והאפיקים. יש אולי אישה אחת שמכירה היסטורית לעומק. כדי להבין כמה מקבל תלמיד בכל מערכת אתה צריך לנבור בכל-כך הרבה רבדים. 

<סתיו שפיר (המחנה הציוני):>
יש חוק. 

<היו"ר משה גפני:>
בצלאל, אתה בחור צעיר ובאת אל המוכן. אנחנו סבלנו. 

היות ואנחנו מדברים על החינוך החרדי. המפנה בחינוך החרדי בהתייחסות של משרד החינוך כלפיו, היה בתקופת יגאל אלון. 

<בצלאל סמוטריץ (הבית היהודי):>
אבל זה לא רק ברשתות?

<היו"ר משה גפני:>
יגאל אלון אצלנו הוא תקופה. 
<בצלאל סמוטריץ (הבית היהודי):>
זה לא רק ברשתות?

<היו"ר משה גפני:>
לא רק ברשתות, העצמאית ו"אל המעין"?

<היו"ר משה גפני:>
מעין החינוך התורני לא היה קיים אז. 

<בצלאל סמוטריץ (הבית היהודי):>
אבל רק הרשתות היו מקבלות את ה-100%. 

<היו"ר משה גפני:>
אני לא אמרתי 100%, דיברתי על תקופת מפנה שבה התלמידים החרדים הרגישו מפנה בהתייחסות אליהם. 

<מיקי רוזנטל (המחנה הציוני):>
יגאל אלון נפטר ב-1982. 

<היו"ר משה גפני:>
אגב, אתה יכול לראות את זה בהיסטוריה של החינוך החרדי. 

<בצלאל סמוטריץ (הבית היהודי):>
מתי יתחילו לספור גם אותנו בחינוך הממלכתי דתי?

<סתיו שפיר (המחנה הציוני):>
לספור גם אתכם? אתם מקבלים הכי הרבה מתוך תקציב המדינה. שיא החוצפה. 

<היו"ר משה גפני:>
הוא אומר שלא התייחסו אליהם. 

<סתיו שפיר (המחנה הציוני):>
החינוך הממלכתי דתי מתוקצב הכי גבוה בתוך מערכת החינוך בכלל. 

<היו"ר משה גפני:>
חברת הכנסת סתיו שפיר, בבקשה. 

<סתיו שפיר (המחנה הציוני):>
אם אין כאן נציגי חינוך אי אפשר לערוך את הדיון, זה בניגוד לנוהל. חייב לשבת פה נציג של משרד החינוך. 
<היו"ר משה גפני:>
שיבואו. 

<סתיו שפיר (המחנה הציוני):>
אתה רוצה שנחכה להם?

<היו"ר משה גפני:>
לא, דברי. 

<סתיו שפיר (המחנה הציוני):>
כלומר, הנוהל זה כבר לא חשוב. 

<היו"ר משה גפני:>
את לא היית פה בבוקר. בניגוד לנוהל – - – 
<סתיו שפיר (המחנה הציוני):>
זה לא רק לאשר, הוא צריך להיות בדיון. 
<בצלאל סמוטריץ (הבית היהודי):>
הם היו פה. 

<מיקי רוזנטל (המחנה הציוני):>
נכון. אנחנו שינינו כדי לחסוך את מחר. 

<סתיו שפיר (המחנה הציוני):>
בסדר, זה גם לא צריך להתנהל בזמן מליאה. המליאה מתנהלת ריקה. הממשלה דחפה את דיון המליאה הזה בדחיפות כאילו קרה משהו חריג, בשביל להעביר עוד איזה חוק מסית. אף חבר קואליציה לא יושב במליאה חוץ מבני בגין ולנו קוראים לפה בשביל להעביר כספים קואליציוניים. 
<היו"ר משה גפני:>
תשובה את רוצה? אני אתן לך תשובה. בהתאם לנוהל קבעתי ישיבה להיום בבוקר בשעה 09:15. את לא היית, אין לי טענות, זה בסדר גמור. אני הייתי והיו חברים אחרים. היו פה נציגי המשרדים. כאשר לא היה נציג משרד, לא התקיים דיון. זאת תמונת המצב. היו פה אנשי משרד החינוך. הם יצאו מפה די בבושת פנים ודי מרוגזים. למה? מכיוון שבא חבר הכנסת מיקי זוהר והוא אמר שהוא לא מסכים בשום אופן, כמו שהוא אמר על הרבה משרדים אחרים. הוא לא מסכים לאשר את זה בגלל אי התקצוב של נכים. אני לא ידעתי את זה מראש. אם הייתי יודע, לא הייתי מקיים את הדיון. 

<סתיו שפיר (המחנה הציוני):>
למה הוא לא הצביע על הצעת החוק של אילן גילאון?

<רועי פולקמן (כולנו):>
טוב, זה שיטה. רגע אחרי שכבר מסימים וזה אוטוטו מסיימים אז עושים כאילו נלחמנו עד טיפת הדם האחרונה. 
<סתיו שפיר (המחנה הציוני):>
אני מכירה היטב. ישבתי ועקבתי אחרי מה שהיה. 

<היו"ר משה גפני:>
אני לא מעביר עליך ביקורת, אני רק אומרת לך את תמונת המצב. 

ואז פנו אלי חברים, תוך כדי הדיון בוועדה, לפניה ואחריה ואמרו שלהביא לישיבה ביום חמישי על סעיף 46 – - – 
<סתיו שפיר (המחנה הציוני):>
לא היה צריך לעשות את הישיבה הזאת. 

<היו"ר משה גפני:>
אבל אני היושב ראש. 

<סתיו שפיר (המחנה הציוני):>
מדובר פה – - – 
<היו"ר משה גפני:>
מה דעתך שדחוף לי?

<סתיו שפיר (המחנה הציוני):>
מדובר בנושאים מאוד חשובים שצריך לדון בהם לא בחטף אלא ברצינות. 
<היו"ר משה גפני:>
אנחנו בחלק הפורמלי. אני יושב ראש הוועדה. אני החלטתי לעשות ישיבה ביום חמישי  כדי שיהיה ארבעה ימים על-פי התקנון. עשיתי את זה בצער גדול, מפני שיש פה עובדים ועובדות שבערב פסח צריכים לבוא לפה ביום חמישי על סעיפים שאפשר לעשות אותם היום כשאנחנו כולנו נמצאים כאן.
מכיוון שנאמר לי שאין לי סמכות לעשות את זה – - – 
<סתיו שפיר (המחנה הציוני):>
לא ידעו לפני שבוע שבועיים על ההעברות האלה?

<היו"ר משה גפני:>
אני לא יודע, אין לי מושג, אני לא ראש הממשלה. 

<סתיו שפיר (המחנה הציוני):>
הכול נופל עלינו ככה פתאום? לא מוכנים לכלום. 

<היו"ר משה גפני:>
תאפשרי לי לענות ואל תיכנסי לי באמצע. 

פתאום התברר שיש סמכות בחוק להקדים את הישיבה להיום בסעיפים האלה וזה נעשה על-פי הפרוצדורה וקיבלתי אישור מיושב ראש הכנסת. זה חוסך את הישיבה מחר. גם אנשי הצוות וגם החברים לא צריכים לבוא במיוחד מחר. 
<סתיו שפיר (המחנה הציוני):>
לא על זה שאלתי. 

<היו"ר משה גפני:>
ברגע שקיבלתי אישור, חיכיתי חצי שעה שנדרשת כדי להודיע לחברים וכינסתי את הישיבה. אנשי משרד החינוך לא פה. הם יצאו בבושת פנים מפה ואני מבקש שהם יחזרו, זה הכול. 

<קריאה:>
הסמנכ"ל בדרך. 

<היו"ר משה גפני:>
בסדר, זה הכול. אי-אפשר לבוא בטענות. את יכולה לבוא אלי בביקורת שלא צריך את הכסף, זה בסדר. 

<סתיו שפיר (המחנה הציוני):>
גפני, מדובר פה בכספים שברובם הם כספים קואליציוניים. היה ידוע עליהם מראש ולא היה שום סיבה לקרוא לדיון הזה בהתראה כל-כך קצרה. בטח שלא בזמן המליאה אבל גם לא בכלל. לא היתה דחיפות בדבר הזה. 
<היו"ר משה גפני:>
לי היה דחיפות ולרבים היתה דחיפות. 

<סתיו שפיר (המחנה הציוני):>
נושאים שהיתה בהם דחיפות אפילו הסכמנו עליהם לפני פסח. עם כל הכבוד, תכניות להחזרה בתשובה בתוך בתי ספר חילוניים וכל מיני פרויקטים תחת ההגדרה של זהות יהודית – - – 
<היו"ר משה גפני:>
איפה? איפה?

<סתיו שפיר (המחנה הציוני):>
כחלק מההעברה הזאת. הכול כרוך אחד בשני. צריך לעסוק בזה בצורה רצינית ולא ככה בחטף. אף אחד פה לא יכול לקרוא ולהבין את כל הסעיפים האלה בקצב ובדחיפות שהדבר הזה עבר אלינו. בסוף יוצאים פה המון כספים, עשרות מיליוני כספים, כשאנשים לא יודעים על מה הם הצביעו. 
<בצלאל סמוטריץ (הבית היהודי):>
זה במייל שלנו כבר כמה ימים. 

<סתיו שפיר (המחנה הציוני):>
שלושה ימים. 
<בצלאל סמוטריץ (הבית היהודי):>
שלושה ימים אי-אפשר לבדוק את זה? יש אתר אינטרנט עם כל התקנות. 

<סתיו שפיר (המחנה הציוני):>
לכולם יש אתר אינטרנט. תקציב החינוך היה אמור להיות שקוף בהחלטת ממשלה כבר לפני ארבע שנים. בעקבות המלצת ועדת טרכטנברג הוחלט שתקציב החינוך יהיה שקוף ממש לפי חלוקה לפי ילד. 
<היו"ר משה גפני:>
זה לא משנה מה תגיד כי כל זה הונח על שולחן הכנסת, היה בדיון בוועדה. הכול היה. כל מה שיש כאן היה בהסכם הקואליציוני, היה בדיון בוועדה בזמן התקציב, היה בדיון בממשלה בזמן התקציב. זה הובא עכשיו, אחרי שכל הפרוצדורה הזאת נעשתה. 

<סתיו שפיר (המחנה הציוני):>
בזמן התקציב היה דיון של חצי שעה. דיון קצרצר. 

<היו"ר משה גפני:>
היועץ המשפטי דרש שזה יובא באופן כזה לפני שנצביע. 

<סתיו שפיר (המחנה הציוני):>
אני אשמח בכל זאת להשלים את דבריי.
<היו"ר משה גפני:>
בבקשה. 

<סתיו שפיר (המחנה הציוני):>
לפי המלצות ועדת טרכטנברג ולפי החלטת ממשלה מ-2013 תקציב החינוך היה אמור להיות מפורסם בחלוקה לילד. זה אומר כל החלקים של תקציב החינוך: השקעת מדינה, השקעת רשויות, עמותות, קרנות וגופים אחרים שמשולבים ומושקעים בתוך התקציב הזה. בין היתר, כמובן, הסכמים קואליציוניים.
היום החלק שכן שקוף זה החלק של השקעת המדינה. זה רק חלק מתקציב החינוך. הוא לא משקף את ההסכמים הקואליציוניים ואת התכניות העודפות. הוא לא משקף את כל הפרויקטים הנוספים והתמיכות שהממשלה מעבירה. הוא לא משקף תקצוב של רשויות מקומיות ולא משקף את התקצוב של עמותות, קרנות וכל מיני גופים שונים שנכנסים למערכת. 
אז בין זה לבין שקוף יש מרחק רב. לפעמים, לפרסם חלק מהאמת זה יותר גרוע מלא לפרסם כי זה מייצג מצג שווא. מצג השווא הזה הוא מסוכן.

ישב שר החינוך לשעבר, שי פירון, בוועדת השקיפות לפני כשנה ואמר לוועדה מפורשות שתקציב החינוך לא שקוף כי אם הוא היה שקוף הממשלה היתה נופלת. 

<היו"ר משה גפני:>
מה?

<סתיו שפיר (המחנה הציוני):>
שי פירון אמר אצלי בוועדה לפני שנה שתקציב החינוך לא שקוף כי אם הוא היה שקוף הממשלה היתה נופלת. אם הציבור היה מבין את הפערים המטורפים שיש בין המגזרים בתקציב החינוך, אנחנו לא היינו יכולים להחזיק קואליציה.
<היו"ר משה גפני:>
שי פירון אמר?

<סתיו שפיר (המחנה הציוני):>
המצב פה הוא מצב בזוי. 

<היו"ר משה גפני:>
מה הוא עשה כשהוא היה שר כדי לתקן את הפערים האלה? הוא גם אמר בוועדה?
<סתיו שפיר (המחנה הציוני):>
המצב פה הוא מצב בזוי. מתוך הנתונים שאנחנו כן מכירים, מערכת החינוך הממלכתית דתית מקבלת תקציב מעל כל האחרים. החינוך הממלכתי נמצא אי שם באמצע. החינוך במגזר הערבי נמצא בתקצוב פחות. גם החינוך החרדי לא סובל מעודפי תקציב בחינוך. הם מתוקצבים במעט ביחס לאוכלוסייה. הפערים הם מטורפים. עם פערים כאלה אי-אפשר להצמיח חברה טובה. אי-אפשר לבנות את הזהות הישראלית של הילדים במערכת החינוך הישראלית. אי-אפשר להתמודד עם האתגרים הכי גדולים שיש בחברה הישראלית. אי-אפשר בפערים התקציביים האלה. 
אני מסתכלת ומנסה ללמוד את כל החומרים שהבאתם בימים האחרונים. אי-אפשר להבין מהחומרים האלה באמת לא את פערי התקציב ולא לאן הכסף הזה הולך, גם לא בחלוקת התמיכות. הצגת את התמיכות כאילו מדובר – - – 
<היו"ר משה גפני:>
תרשי לי רק קריאת ביניים. יש הצעה של מיקי רוזנטל ואני הולך ליישם אותה. את לא מדברת על העברת הכספים. זה יכול לקרות בכל המשרדים אבל משרד החינוך הוא משרד גדול. את מדברת על-כך שיהיה דיון בוועדה, ששם נדע מה היו ההעברות? מה היה התקציב שלו? איך הוא מיישם את התקציב הזה?

אגב, זה דבר שנמצא במידה מועטה בנוהל. כשדיברנו על שינוי הנוהל, מיקי רוזנטל העלה את העניין הזה ואני קפצתי על זה כמוצא שלל רב. אני מאוד מעוניין בדיונים האלה. הם לא דיונים על העברה, הם דיונים על מערכת שלמה, איך מתנהל התקציב של משרד החינוך?
<סתיו שפיר (המחנה הציוני):>
בסדר. צריך להתקיים בכנסת דיונים – - – 
<היו"ר משה גפני:>
בסדר, אני מתכוון לעשות את זה. 

<סתיו שפיר (המחנה הציוני):>
אגב, יכול להיות שזה צריך להיות כמו שהצעתי בעבר וגם קיים בהרבה פרלמנטים בעולם, דהיינו, ועדה נפרדת מוועדת הכספים שעוסקת רק בפיקוח על התקציב – -  

<היו"ר משה גפני:>
אבל אני אהיה היושב ראש של שתיהן. 

<סתיו שפיר (המחנה הציוני):>
· -  אם לוועדה הזאת אין זמן להתעסק בפיקוח תקציבי. 
זה אכן לא נוגע לההעברה הזאת. בתוך ההעברה  הזאת יש לי מספר שאלות. 

שאלה ראשונה: יש פה קיצוץ בחינוך הבלתי פורמלי. שוב, אין פה נציג של משרד החינוך. 
<היו"ר משה גפני:>
הוא בדרך. 

<סתיו שפיר (המחנה הציוני):>
יש קיצוץ בתקצוב בחינוך הבלתי פורמלי. לא עברו כל הכספים שנדרשו לתוך הגופים שמעורבים בחינוך בלתי פורמלי. תנועות נוער ותנועות הבוגרים נמצאות במחסור תקציבי, מאחר ומשרד האוצר התחייב מולם לכסף ולא העביר אותם השנה. הנושא הזה עדיין לא טופל. אנחנו כבר חודשים אחרי. 
<היו"ר משה גפני:>
זה יעבור בעזרת השם. 
<סתיו שפיר (המחנה הציוני):>
מתי?

<היו"ר משה גפני:>
אני עובד על זה. 

<סתיו שפיר (המחנה הציוני):>
בעזרת השם או שגם הוועדה עוזרת?

<היו"ר משה גפני:>
לא, זה עובר. הם התחייבו לי שיעשו את זה בזמן הקרוב.

<סתיו שפיר (המחנה הציוני):>
מתי?

<היו"ר משה גפני:>
בימים הקרובים. 

<סתיו שפיר (המחנה הציוני):>
אז הנה, עכשיו יש קיצוץ בחינוך בלתי פורמלי. זאת שאלה אחת, מתי הכסף הזה עובר?

גם הנושא של שנות שירות לא נסגר. כסף שהובטח להם. כל שנה הוא מובטח להם. הובטחה להם תוספת תקציבית ובסופו של דבר הוא לא עובר את כל ההתחייבות. בפעם הזאת זה משרד הביטחון דווקא ואז הם נגררים כל פעם לחובות, לקשיים לממש את המפעל החשוב ביותר הזה שיש בחברה הישראלית. גוררים את הארגונים הטובים ביותר שקיימים כאן לחובות, לקשיים כלכליים ולזה שחלקם יצטרכו להיסגר ולא יוכלו לתפעל את המפעל הזה בגלל הזה. הכול בגלל חלמאות. הובטח להם כסף והם לא מעבירים אותו. אתם לא מכניסים את זה לבסיס התקציב במכוון. אין שום סיבה לעשות את זה. אתם מנסים להכפיף את זה לכל מיני דילים פוליטיים. אי-אפשר להתנהל ככה. 
זאת היתה השאלה השנייה. אני רוצה להבין איפה מתקצץ הדבר הזה? 

עוד דבר. תכנית 992 של חיזוק המגזר הערבי. גם שם הכסף של החינוך הלא פורמלי לא הועבר לתכנית. הובטח להם כסף והם הודיעו לנו בוועדה שהובטח להם הכסף הזה על שינוייו. כלומר, העבירו להם את הכסף של 2016 בסוף השנה. הם לא יכלו כבר להשתמש בו. הוא חזר לקופת המדינה. לא הוסיפו להם תקציב ל-2017, זה לא תוקצב בבסיס בכלל ושוב הם אולי יקבלו את הכסף בסוף שנה. גם זה בחינוך הבלתי פורמלי. זה אומר שכל התכנית הזאת החשובה מאוד לא יכולה בפועל להתקיים בגלל השיטה העקומה הזאת. 
<רועי פולקמן (כולנו):>
למיטב ידיעתי זה לא קוצץ. לצערנו זה יתחיל רק באוקטובר השנה, בשנת הלימודים הבאה. 

<סתיו שפיר (המחנה הציוני):>
שנתיים אחרי. 

<רועי פולקמן (כולנו):>
לא, שנתיים, שנה ומשהו. במושגים של שנות לימודים – - – 
<סתיו שפיר (המחנה הציוני):>
הם לא יכולים להפעיל את זה אם הכסף לא קיים אצלם. 

<רועי פולקמן (כולנו):>
זה קיים. הקולות קוראים הסתיימו לפני שבוע. 

<סתיו שפיר (המחנה הציוני):>
אבל אין כסף. 

<רועי פולקמן (כולנו):>
הכסף מתקצב תכניות. 

<עודד פורר (ישראל ביתנו):>
הם לא יכולים לצאת לקול קורא אם אין תקציב. 

<רועי פולקמן (כולנו):>
יצא כבר קול קורא לתכנית. 

<סתיו שפיר (המחנה הציוני):>
הם ישבו בוועדה והסבירו: קיבלנו את הכסף בסוף שנה, לא יכולנו להשתמש בו והחזרנו אותו. 

<רועי פולקמן (כולנו):>
זה נגמר. 

<סתיו שפיר (המחנה הציוני):>
גם השנה הם לא מקבלים אותו וכל הפרויקט מעוכב. הם אמרו את זה, זה בפרוטוקול. 

<רועי פולקמן (כולנו):>
הקול הקורא הסתיים לפני שבוע. 

<סתיו שפיר (המחנה הציוני):>
אבל בלי הכסף. 

<רועי פולקמן (כולנו):>
עם הכסף. 

<סתיו שפיר (המחנה הציוני):>
איפה הכסף? הכסף לא עבר. 
<רועי פולקמן (כולנו):>
בטח שכן. 

<עודד פורר (ישראל ביתנו):>
הוא יעבור לפי ביצוע, לא תשלומים מראש. 

<רועי פולקמן (כולנו):>
בדיוק. התכניות אושרו ברגע שזה יבוצע – - – 
<עודד פורר (ישראל ביתנו):>
את רוצה שישלמו מראש על כל הפרויקטים לפני שיראו ביצוע?

<סתיו שפיר (המחנה הציוני):>
שיאפשרו לפרויקטים להתקדם. 

<רועי פולקמן (כולנו):>
רשות מקומית קיבלה תנועת נוער, אז משרד החינוך מעביר לזה כסף. כל הסכומים התחייבו עליהם כבר. זאת אומרת שהכסף מבוצע. התכניות עצמן הן לשנת הלימודים הבאה. 
<סתיו שפיר (המחנה הציוני):>
כל הכסף שעובר פה בתמיכות – - – 
<היו"ר משה גפני:>
השי"ן שי"נים לא נסגר. 

<רועי פולקמן (כולנו):>
זה משהו אחר, זה משרד הביטחון. 

<היו"ר משה גפני:>
הם הבטיחו לי שזה יעבור, כמו גם תקנות המחנכים.

<סתיו שפיר (המחנה הציוני):>
מתי?

<היו"ר משה גפני:>
הם מדברים עכשיו. 
<סתיו שפיר (המחנה הציוני):>
עכשיו פסח. למה זה לא היה דחוף לפסח?

יש תגובה של משרד האוצר בעניין הזה?

<היו"ר משה גפני:>
אגב, אפשר היה אז לפתור את זה בהצבעה על התקציב. 

<סתיו שפיר (המחנה הציוני):>
בדילים. 

זה כסף שצריך להיות בתוך הבסיס, נו באמת. למה תנועות נוער צריכות לקבל את הכסף שלהם בדילים פוליטיים? למה? ככה מנהלים מדינה? הכול דילים? אם אתה בא לוועדה באמצע הלילה בליל התקציב אתה מקבל כסף ואם אתה לא בא לוועדה ולא מתחנף לח"כים אתה לא מקבל תקציב? אני לא מבינה את זה. 
<היו"ר משה גפני:>
את לא מבינה את זה, אבל זה המצב. 

<סתיו שפיר (המחנה הציוני):>
זה לא המצב. אתה יו"ר ועדת הכספים, מהח"כים החזקים ביותר שיש בכנסת. 
<היו"ר משה גפני:>
אני עובד על זה, מה הקשר לדילים. אני עובד על זה, זה מה שאמרתי כל הזמן. אל תאשימי אותי. 
<סתיו שפיר (המחנה הציוני):>
תעבירו להם את הכסף. 

<היו"ר משה גפני:>
אני לא מעביר כסף, אני הרשות המפקחת. אני עובד על העניין הזה וזה יעבור בעזרת השם. זה מה שהם אמרו לי. 

<שאול קירשנבאום:>
לגבי החינוך הבלתי פורמלי. אנחנו מעבירים פה 80 מיליון מהתכנית של חינוך בלתי פורמלי. כמו שציינתי בתחילת דברי, התכנית לפיתוח הצפון תוקצבה בבסיס התקציב ולכן 144 מיליון שקלים של תכנית הצפון ותכנית אנגלית שתוקצבה בבסיס התקציב. היתה התכנית הזאת וכעת חלקה מועבר לתכניות אחרות שדרכן תבוצע אותה תכנית ספציפית.
<סתיו שפיר (המחנה הציוני):>
איך זה קשור לחינוך הלא פורמלי? למה זה יוצא משם?
<שאול קירשנבאום:>
בגלל שכשתקצבנו את זה שמנו את זה בתוך התכנית הזאת. 

<סתיו שפיר (המחנה הציוני):>
למה?

<שאול קירשנבום:>
הינו צריכים לשים את זה איפשהו כי עדיין לא היתה לנו תכנית מסודרת. 
<סתיו שפיר (המחנה הציוני):>
מה זה לשים את זה איפשהו? תקציב זה מן מקום ששים בו דברים? אתה מכניס דברים לחינוך בלתי פורמלי כדי שהכסף הזה יעבור לחינוך בלתי פורמלי. 
<שאול קירשנבום:>
אני אסביר. זה הולך לחינוך הבלתי פורמלי. לדוגמא, חלק מהחינוך הבלתי פורמלי מתבצע דרך באמצעות תכניות אחרות במשרד. יש להם עוד תכניות של חינוך בלתי פורמלי. לדוגמא, תכנית התקשוב שמפעילים בה חלק מהחינוך הבלתי פורמלי. 
<סתיו שפיר (המחנה הציוני):>
מה זאת אומרת?

<שאול קירשנבום:>
חלק מהחינוך הבלתי פורמלי באמצעות תכנית – - – 
<סתיו שפיר (המחנה הציוני):>
זה לא משנה. אמרת כרגע שהייתם צריכים לשים את זה איפשהו. כלומר, כשאני ניסיתי לקרוא את התקציב וניסיתי להבין מה שכתוב בו, זה לא משנה מה שאני קוראת בתקציב כי המספרים שם זה סתם. זה כספים ששמתם איפשהו כדי להעביר אותן אחר-כך לתכניות אחרות. 
<שאול קירשנבום:>
אני אסביר. שתי תכניות שהיו בבסיס התקציב והתכנית עליהן לא סוכמה סופית בנושא הצפון וחיפה עברה אחרי אישור התקציב. 
<סתיו שפיר (המחנה הציוני):>
זאת תכנית שנובעת מהחלטות ממשלה מ-2015. 

<שאול קירשנבום:>
היא עברה בתחילת 2017. 

<סתיו שפיר (המחנה הציוני):>
אבל החלטת הממשלה היא מ-2015. ידעתם עליה היטב, היא לא שום דבר חדש. 

<שאול קירשנבום:>
החלטת הממשלה של הצפון והעיר חיפה נסגרה סופית – - – 
<סתיו שפיר (המחנה הציוני):>
החלטה היא מ-2015 וכל הכספים שנמצאים בתכנית הזאת, להוציא כמה מאות מיליוני שקלים, הם כספים שכבר הועברו בעבר. הם מתוקצבים במספר החלטות ממשלה מ-2015 ומ-2016, הרבה לפני שאושר התקציב. אם אתה רוצה, נעבור על כל הטבלה. 

<שאול קירשנבום:>
התקצוב שלנו הוא תוספתי. החלטת הממשלה 2262 מיום 8.1.2017 בסעיפי חינוך, תקציבים תוספתיים לפי פירוט ספציפי שנקבע בהחלטה. בשעת אישור התקציב עוד לא ידענו לאיזה תכניות בתוך המשרד הכסף ילך.  לכן כל הסכום תוקצב כולו בתוך החינוך הבלתי פורמלי כי הדגש בתכנית הצפון הוא על החינוך הבלתי פורמלי. יש מספר תכניות בתכנית הצפון, ביניהם הכשרות מורים בצפון, יש תכנית של מצוינות בצפון.
<סתיו שפיר (המחנה הציוני):>
זה לא חינוך בלתי פורמלי. זה מאוד חשוב להעביר כסף לצפון. אנחנו נלחמים על ההשלמה של התכנית הזאת שעוד לא הושלמה כבר הרבה מאוד זמן. זה מאוד מאוד חשוב. 

זה לא חינוך בלתי פורמלי. אתם לוקחים כספים מתוך תקנות שהן חשובות לכולנו. כל הח"כים כאן יסכימו, מימין ומשמאל, עד כמה חינוך פורמלי זה חשוב, בזמן שמהחינוך הבלתי פורמלי האמיתי ירדו התקציבים. מתנועות הנוער, מהשי"ן שיני"ם, מכל הדברים האלה ירדו התקציבים. עכשיו אתה מוריד שם עוד תקציב. מסתבר שבכלל שמרתם את זה כאיזו קופה פיקטיבית.
<שאול קירשנבום:>
יש לנו תקנה  שפתחנו אותה, תקנה ייעודית לתכנית הצפון. לא לקחנו מפה אף כסף, לא מתנועות הנוער, לא מארגוני הנוער ולא מהשי"ן שיני"ים. שום דבר לא יצא מפה. הכול יצא מתקנה שפתחנו בתקציב 2017-2018. שם התקנה: צמצום פערים בפריפריה. תקנה שנפתחה לסעיף 2017-2018. כל הסכום יוצא משם. הוא לא יוצא מתנועות הנוער – - – 
<סתיו שפיר (המחנה הציוני):>
מה המספר שלה? 

<שאול קירשנבום:>
זה צמצום פערים בפריפריה. זה שם התקנה. 
<סתיו שפיר (המחנה הציוני):>
מה השם שלה?

<שאול קירשנבום:>
20-46-04-46. 

<סתיו שפיר (המחנה הציוני):>
אתה מבין גם למה אנחנו חייבים לראות את התקנות של התקציב שאנחנו מצביעים עליו? אי-אפשר להבין שום דבר ממה שקורה פה. 

שמנו כסף באיזו תקנה. זאת תקנה שנשמעת לכולכם מאוד טוב. אתם רוצים להבין כמה מדינת ישראל משקיעה בחינוך בלתי פורמלי, הנה, בבקשה, תפתחו את התקנה, נורא חשוב. אחר-כך אתם מתפלאים אם עובר כל הכסף הזה לחינוך הבלתי פורמלי, למה חסר בתנועות הנוער? למה השי"ן שיני"ם פושטים את הרגל?
מתפלאים, אבל הנה יש כסף. בעצם מסתבר ששמו את הכסף הזה שם כדי לאחסן אותו. ידעו שאחרי התקציב מעבירים אותו למקום אחר. אז עכשיו השתמשו בכסף הזה כדי להעביר לתכנית שהיתה אמורה להיות תקציב תוספתי. זה לא תוספתי. 

<שאול קירשנבום:>
זה תקציב תוספתי. 

<סתיו שפיר (המחנה הציוני):>
לא, זה כסף שהוא בתוך התקציב, הוא לא תוספתי. הוא לא הגיע ממקורות חדשים. הוא כסף שהיה שם קודם. 
<שאול קירשנבום:>
הוא תוספתי של המשרד.  תראי שבתקציב 2015-2016 הוא לא היה קיים. זה אומר שהוא תוספתי. 

<סתיו שפיר (המחנה הציוני):>
של החינוך הבלתי פורמלי?

<שאול קירשנבום:>
התקנה היא חדשה. 
<סתיו שפיר (המחנה הציוני):>
לא התקנה החדשה. 

<שאול קירשנבום:>
שלחנו פה גם את ההשוואה של תקציב 2016 לעומת 2017. התכנית גדלה כמעט ב-150 מיליון. 

<היו"ר משה גפני:>
איזה תכנית?

<שאול קירשנבום:>
תכנית החינוך הבלתי פורמלי. 

כל התכניות קיבלו מה שהם צריכים לקבל. 
<סתיו שפיר (המחנה הציוני):>
הם לא קיבלו. אני כרגע סיפרתי לך על שלוש תכניות מאוד מאוד חשובות שלא קיבלו את התקציב. אני לא מבינה למה אתה מתכוון.
<רועי פולקמן (כולנו):>
קודם כל, היה 50 מיליון שקלים תוספת לחוג לכל ילד בצפון. תכנית צפון זה כסף תוספתי. מתחילת שנת הלימודים הקרובה 50 מיליון לכל ילד. זה תכנית שאני מלווה כבר תקופה. השר בנט דחף תכנית חוג לכל ילד. זה 50 מיליון כסף חדש. יש 130 מיליון לפעולות בתקציב 922. 
<סתיו שפיר (המחנה הציוני):>
לא עבר. 

<רועי פולקמן (כולנו):>
עבר ועוד איך. 

<סתיו שפיר (המחנה הציוני):>
הוא לא עבר. רועי, ישבנו על זה בדיון לפני שבוע.

<רועי פולקמן (כולנו):>
ישבתי אתמול עם האחראי על החינוך הבלתי פורמלי במשרד החינוך. הקולות הקוראים כבר הסתיימו וכבר תוקצבה המנהלת המשותפת. הושלמו כבר כל 60 היישובים. הגישו כבר את התכניות, את הקולות הקוראים. 

<סתיו שפיר (המחנה הציוני):>
המנהלת עצמה תוקצבה, זה 4 מיליון שקלים. 

<רועי פולקמן (כולנו):>
לא, ממש לא. יש שם איזה 20 פקחים. מדובר שם על 20 מיליון רק על החלק הזה של הפיקוח. 

<סתיו שפיר (המחנה הציוני):>
גפני, לי קוראים ללכת לנאום במליאה. אני מאוד רוצה להישאר פה ואני גם מאוד רוצה לשמוע את המשך הדברים של רועי ושל שאול. איך אנחנו אמורים לנהל את זה?
<היו"ר משה גפני:>
לא נצביע לפני שאת מסיימת. את עכשיו נואמת?

<סתיו שפיר (המחנה הציוני):>
ממש עכשיו.

<היו"ר משה גפני:>
בלאו הכי לוקח רבע שעה עד שהוא מגיע. 

<סתיו שפיר (המחנה הציוני):>
אבל יש לי עוד שאלות. 

<היו"ר משה גפני:>
נאפשר לך לשאול. 

אני רק הצטרפתי לשאלות של מיקי רוזנטל. שם היו שאלות שנוגעות לההעברה הזאת.  את מדברת כללית ואני לא חולק עליך. הוא מציע הצעה. מה את מציעה?
<סתיו שפיר (המחנה הציוני):>
אני רוצה להיות בדיון הזה ואני במצב בעייתי. אני אמורה להיות במליאה. אני רוצה לשבת כאן. אני לא יודעת איך אני אמורה להיות בשני המקומות. 

<מיקי רוזנטל (המחנה הציוני):>
רועי, אתה יודע לענות על הפירוט של הסעיף של ה-600 ומשהו מיליון. 

<שאול קירשנבום:>
כן. אני אשמח לענות. 

<מיקי רוזנטל (המחנה הציוני):>
מעניין אותי מאוד שיהיה פיילוט לשינוי הנושא הזה של הערכות ליקויי למידה. האם הפיילוט הזה זה התקצוב הזה?

<שאול קירשנבום:>
התקצוב הזה הוא התקצוב לפי הנושאים שעלו בהחלטת הממשלה לגבי יישומים של הסכמים קואליציוניים. זה רק נושאים קואליציוניים. 

<מיקי רוזנטל (המחנה הציוני):>
מה זה הפיילוט בשירות הפסיכולוגי הייעוצי, אתה לא יודע להגיד? אם אתה לא יודע זה בסדר. 
<שאול קירשנבום:>
ספציפית את הנושא הזה אני לא מכיר. נבדוק אם זה הפיילוט שמדובר עליו. 

<מיקי רוזנטל (המחנה הציוני):>
הבנתי. 

למה "יד ושם" נכנס לפה? למה זה הסכם קואליציוני?
<שאול קירשנבום:>
"יד ושם" יש להם תקציב בסיס. יש להם תקנה עם תקציב הבסיס וגם בשנה שעברה הם קיבלו כסף קואליציוני. 

<מיקי רוזנטל (המחנה הציוני):>
זה לא קצת מבייש? זה "יד ושם". 

אני לא ציני, אני שואל אותך. למה "יד ושם" צריכה להיות עם כספים קואליציוניים?

<שאול קירשנבום:>
אנחנו מתקצבים אותם בבסיס. 

<מיקי רוזנטל (המחנה הציוני):>
זאת שאלה מהדהדת. 

אני שואל אותך, אתה הרי הרפרנט של המשרד, נכון?

<שאול קירשנבום:>
אני אשמח להגיד. 

<מיקי רוזנטל (המחנה הציוני):>
יש לך השפעה על מה שקורה.

<שאול קירשנבום:>
פה מדובר על הסכמים קואליציוניים של מפלגות. 

<מיקי רוזנטל (המחנה הציוני):>
"יד ושם" זה הנושא הכי לא פוליטי וקואליציוני שאני יכול לחשוב עליו. למה המדינה לא מתקצבת את "יד ושם" במלוא ההוצאות שלה וצריך כל שנה להעביר את זה מאיזו קרן קואליציונית? זה משהו שהוא לא ראוי. 
<היו"ר משה גפני:>
שאלה טובה. למה אתה שואל את זה רק לגבי "יד ושם"?

<מיקי רוזנטל (המחנה הציוני):>
יש לי הרבה שאלות. הרי אין מישהו שיגיד ש"יד ושם" לא ניתן כסף. 
<היו"ר משה גפני:>
אבל למה דווקא "יד ושם"?

<מיקי רוזנטל (המחנה הציוני):>
סתם, כי אני רואה את זה מול העיניים. אני שואל איך עובד הדבר הזה?

<היו"ר משה גפני:>
יש לי תשובה לשאלה הזאת. 

משרד האוצר אומר: אני נותן לך ל"יד ושם" ואני אוסיף לך 5 מיליון שקלים. אם תצביע נגד התקציב אז ל"יד ושם" לא יהיה את ה-5 מיליון שקלים. הבנת?
<מיקי רוזנטל (המחנה הציוני):>
הבנתי. 

<עודד פורר (ישראל ביתנו):>
זה נכון לא רק לגבי יד ושם.

<היו"ר משה גפני:>
נכון, זה מה שאמרתי. למה הוא שואל רק על "יד ושם". אני מכיר את זה כל השנים. ניהלתי איתם דיונים על הרבה דברים במהלך השנה. אלה דברים שמובנים מאליהם. כל הזמן הם התחמקו. מתי נתנו תשובות? כשהגיע התקציב. תשובות שליליות או חיוביות, לא משנות. תשמע, אנשים באגף תקציבים הם אנשים חכמים. 
<מיקי רוזנטל (המחנה הציוני):>
אני חושב שזה לא ראוי. הגיע הזמן שנשנה את זה. 
<היו"ר משה גפני:>
אני מסכים איתך לחלוטין, מיותר לחלוטין. 

<מיקי רוזנטל (המחנה הציוני):>
יש עניינים שהם קואליציוניים מובהקים. יש מפלגה זוכה היא רוצה לקדם את העניינים שלה, בסדר. 

<היו"ר משה גפני:>
רועי, אמרת קודם ואני עברתי על זה לסדר היום. אמרת שהנושא של הנכים מתקדם?

<רועי פולקמן (כולנו):>
כן. שר האוצר דיבר על זה. 
<היו"ר משה גפני:>
אתה יודע מה היה פה בבוקר?

<מיקי רוזנטל (המחנה הציוני):>
היתה הצגה מגעילה, דוחה של טרמפיסט שלא עשה שום דבר בשביל הנכים. עשה על כולנו הצגה בשביל לפגוע בהרבה מאוד אנשים שלא יקבלו עכשיו כסף בגלל שהוא עושה הצגות. זה מה שהיה פה. 
<רועי פולקמן (כולנו):>
הרב גפני, אני אומר כך. אני מאוד מכבד את חבר הכנסת מיקי זוהר אבל כחלון הרי הקים את ועדת זליכה. ברור שמי שהוביל את המחאה הזאת בכנסת היה אילן גילאון. ברור שרגע לפני – מה, לא חווינו את זה עם שר החיילים, הרב גפני? דקה לפני שזה אושר היו פה טוויטים שרצו: פניתי לשר האוצר ושכנעתי אותו. 
<מיקי רוזנטל (המחנה הציוני):>
אני יכול להגיד שאני המצאתי את זה, לפני אילן גילאון. בתקציב, מי עבד פה בלילות אמר שתביאו כסף לנכים. 
<רועי פולקמן (כולנו):>
הנושא נמצא בעבודה והוא אמור להיות מסוכם בימים הקרובים. עכשיו כולם אומרים: פנינו, עשינו, דיברנו. 

<עודד פורר (ישראל ביתנו):>
כמו שמשרד האוצר הוריד את מס רווחי הון מ-9% ל-7.5%. 
<רועי פולקמן (כולנו):>
זאת באמת עבודה שנעשתה במשרד האוצר. 

<מיקי רוזנטל (המחנה הציוני):>
בקיצור, אתה לא יודע לענות לנו. 

<היו"ר משה גפני:>
רועי, לא שמעתי מה אמרת. 

<רועי פולקמן (כולנו):>
אמרתי שבסוף, רגע לפני שהדברים קורים והשר אמר שעד פסח נשלים את העבודה. הוא מינה כבר את ועדת זליכה והוא התחייב לעניין הזה כבר לפני חודשים. 
<היו"ר משה גפני:>
מה הולך להיות?

<רועי פולקמן (כולנו):>
יש עבודה שמדברת על איזה שינוי של הקצבה באופן דיפרנציאלי. זה בוודאי לא יהיה פלט. 

<מיקי רוזנטל (המחנה הציוני):>
אסור שזה יהיה פלט משום שיש נכים שעובדים. 

<רועי פולקמן (כולנו):>
זה לא יהיה פלט. 

<היו"ר משה גפני:>
זה יהיה דיפרנציאלי לפי מצבו של הנכה?

<רועי פולקמן (כולנו):>
כן. זאת השקעה של מיליארדים. עכשיו להגיד: אני עשיתי מאמץ, זה קצת ציני. 
<קריאה:>
ההמלצה היא שנכים 100% הקצבה הבסיסית שלהם תעלה מ-2,340 שקלים ל-3000 שקלים בערך. זה לא מחייב אבל זאת פחות או יותר ההמלצה. 

אחר-כך יהיה ויתור מסוים. היום נכה שיוצא לעבוד לוקחים ממנו את הקצבה. לאחר השינוי התקרה תעלה בעניין הזה. זה מאוד משמעותי. תקרן ההכנסה תשולש לדעתי והיא תעלה באופן משמעותי כך שהוא יוכל להמשיך לעבוד ולקבל את הקצבה המלאה. זה דבר משמעותי. 
השיפור היותר משמעותי הוא בשב"ן. שם יהיה שינוי משמעותי. 

<היו"ר משה גפני:>
רועי, על כמה כסף מדובר?

<רועי פולקמן (כולנו):>
מיליארדים. 

<קריאה:>
בין 3 ל-4 מיליארד. 

<היו"ר משה גפני:>
פחות מ-1% במע"מ. אנחנו מדברים בינינו. 

<רועי פולקמן (כולנו):>
מע"מ זה אירוע שמגיע למסה הרבה יותר גדולה של אנשים. 

<היו"ר משה גפני:>
לא הבעתי עמדה. 

<רועי פולקמן (כולנו):>
אפשר גם לומר F35. זה תפוחים ותפוזים. 
<היו"ר משה גפני:>
זה לא קשור. ראש הממשלה ושר האוצר אמרו שהם מבקשים להפחית מיסים. בין היתר, הפחתת מיסים זה הפחתת המע"מ. זה דבר חשוב, זה אירוע. 

<רועי פולקמן (כולנו):>
זאת אחת האופציות. 

<היו"ר משה גפני:>
הפחתת המע"מ מועילה למי שקונה רכב. היא לא מועילה למי שקונה לחם במכולת והיא לא מועילה למי שקונה אוכל. 

<מיקי רוזנטל (המחנה הציוני):>
זה לא הגיע אליו. 

<היו"ר משה גפני:>
זה גם לא יגיע. 

<רועי פולקמן (כולנו):>
קודם כל, מאות אלפי משפחות, בטח מעמד הביניים, זה מצטבר. 

<יואב בן צור (ש"ס):>
זה 200 שקלים בשנה. 
<היו"ר משה גפני:>
ואז השאלה שעומדת על השולחן היא: יש 4 מיליארד שקלים. האם להפחית בזה מע"מ, שבסוף זה מצטבר וירגישו את זה באיזה מקום, או להעלות את קצבת הנכים? לדעתי  התשובה היא חד משמעית. 
<רועי פולקמן (כולנו):>
כמו שאתה שם לב, לאורך כל הדרך, עושים גם וגם. גם מטפלים בהוצאה האזרחית וגם במקומות שצריך לעשות תיקונים במיסוי – דרך אגב, מה שעשינו פה בוועדת הכספים בנושא ההייטק, יש לזה השלכות אדירות על הכלכלה. 

<מיקי רוזנטל (המחנה הציוני):>
יש עוד דברים שלא הצלחתי לשכנע את זליכה, אני חושש, ולדעתי הם חשובים מאוד וזה הנושא של הילדים הנכים. לגדל ילד נכה, ההוצאות הן שבעתיים גדולות. היה צריך לעשות פיצוי ייחודי לעניין הזה של הילד הנכה, לתת להורים סיוע. 
<יואב בן צור (ש"ס):>
הוא התרכז רק בנכים הבוגרים. 

<היו"ר משה גפני:>
משה שגיא הגיע. 

<מיקי רוזנטל (המחנה הציוני):>
אני רוצה לשאול שאלות מקצועיות לחלוטין. 
הפיילוט בשירות הפסיכולוגי הייעוצי, זה נוגע להתאמות? מה הפיילוט ולמה תקצבתם אותו כל-כך מעט?

דיברנו על זה שהמצב הנוכחי הוא מצב איום ונורא. זה נופל על ההורים, תעשייה שלמה של כסף ושהמשרד יעשה פיילוט משמעותי. 500 זה סכום פעוט, או שאני טועה?
<משה שגיא:>
קודם כל, ה-500 זה לא כל הסכום. יש לנו את המתווה ליקויי למידה. יש לנו מתווה שאמור להיות בתקציב. זה לא חלק מהסכום הזה. החל מתשע"ח, במתווה של 5 שנים, אנחנו נתקצב סכום של 70 מיליון, כל שנה 10 מיליון, אבחונים של לקויות למידה. הכוונה להקים מרכזי אבחון ברשויות המקומיות. 
<יואב בן צור (ש"ס):>
משרד החינוך, בתפישה המקצועית שלו, בשיחה איתי, קבע שבכיתות א' עד ח' לא צריך אבחונים והאבחונים הם רק אחרי כיתה ח'. 

<משה שגיא:>
אני לא בקיא במונחים המקצועיים. 

<מיקי רוזנטל (המחנה הציוני):>
תעשיית ההקלות היא בעיקר במבחנים. ילד שיש לו בעיה והוא באמת צריך אבחון, הוא צריך את זה בגיל צעיר. 

<יואב בן צור (ש"ס):>
איך אתה יודע לאבחן אותו? איך אתה יודע לסווג אותו אם אתה לא עושה לו אבחון? 

<משה שגיא:>
כזה אבחון אמור לתת מענה לכל התלמידים. 
<מיקי רוזנטל (המחנה הציוני):>
אז מה זה הפיילוט?

<משה שגיא:>
יש שם גם מלגות לתלמידים וגם מלגות להורים לצורך אבחון. 

<מיקי רוזנטל (המחנה הציוני):>
אז הפיילוט מממן בשניים שלושה אזורים מרכז כזה?

<משה שגיא:>
זה הולך ומתרחב למספר אזורים. אני לא באתי עם התכנית. בעיקרון, זה הולך להתפרס בכל הארץ במספר רשויות להקים מרכזי אבחון. הם יתנו שירותים לכלל התלמידים. 
<מיקי רוזנטל (המחנה הציוני):>
למה הולך מענק ירושלים בחינוך?

<משה שגיא:>
זה חלק מהתכנית של העיר ירושלים לתכניות פדגוגיות במסגרת חוק ירושלים הבירה. 
<מיקי רוזנטל (המחנה הציוני):>
זה קיים הרבה שנים. 

<משה שגיא:>
זה קיים הרבה שנים ויש גם הסכם בין האוצר לבין העיר ירושלים שמתווסף שם עוד סכום גדול כל שנה. 

<מיקי רוזנטל (המחנה הציוני):>
אז למה זה לא בבסיס התקציב?

<משה שגיא:>
מפני שיש תכניות מסוימות שמתוקצבות עד הוק. למשל, תרגום ספרים מערבית לעברית וכל מידי דברים כאלה. עושים התאמות לבתי הספר שלומדים לפי הספרים של הרשות. 

<מיקי רוזנטל (המחנה הציוני):>
מה ההבדל בין התרבות היהודית שמופיעה בעמוד 3, לצורך העניין, 70.5 לבין התרבות היהודיות שהיא 16,000? למה זה מחולק לכל-כך הרבה סעיפים?

<משה שגיא:>
יש כמה תכניות בתרבות היהודית. 
<מיקי רוזנטל (המחנה הציוני):>
אתה שומע? בתרבות היהודית הוא מממן שפינוזה. הוא כופר.

תסביר לי למה זה כל-כך הרבה סעיפים לתרבות יהודית? אני מסתכל בטבלה בעמוד 3. הסעיף השישי לפני הסוף זה תרבות יהודית, פעם אחת 16,000. אחר-כך יש תרבות יהודית, תמיכה בשיעורי תורה ולמעלה זה רק שיעורי תורה, 19,000. למה זה מחולק לכל-כך הרבה סעיפים? אולי זה לפי חבר הכנסת שקיבל את זה?
<היו"ר משה גפני:>
הנחה מעניינת אבל לא. 

<מיקי רוזנטל (המחנה הציוני):>
שניה, גפני, אתה יודע שאני קורא. 

בעמוד 4 יש תגבור ללימודי יהדות. תרבות יהודית זה 70,500. מה זה? למה זה מחולק?
<משה שגיא:>
יש בתרבות יהודית מספר נושאים. יש נושא של שיעורי תורה, יש את הנושא של פרויקטים ברשויות. 

<מיקי רוזנטל (המחנה הציוני):>
לא, שיעורי תורה זה בנפרד. 

<משה שגיא:>
יש פירוט. ברשויות יש פעילויות של האגף הזה. זה מתפרס למספר נושאים. 

<מיקי רוזנטל (המחנה הציוני):>
בספרות עברית אתה מחלק לביאליק? לעגנון ולספרות ימי הביניים? אני באמת לא מבין. 

<משה שגיא:>
הכל זה הסכמים קואליציוניים. 

<מיקי רוזנטל (המחנה הציוני):>
אין לי בעיה שזה קואליציוני. אני צריך להצביע אם אני בעד או נגד. אני רוצה לדעת לאן הולך הכסף. כספים קואליציוניים זאת לא מילה גסה רק צריך לדעת לאן הולך הכסף. 

<שאול קירשנבום:>
השורות הן נפרדות בגלל שכל אחד הוא ממפלגה אחרת ולכן השורות הן נפרדות. 
<היו"ר משה גפני:>
אתם רוצים לדעת את האמת? אני אגיד את האמת. 

האמת שבתרבות היהודית, התורנית, החרדית הכול היה 84 מיליון שקלים. זה גדל באופן משמעותי מפני שתמיד הסתכלו מה קורה במשרד המדע והתרבות. אמרו ששם יש 700 מיליון? לא יכול להיות שפה יהיה רק – אני, למשל, טענתי את הטענה הזאת לפני הרבה שנים. ברבות הימים זה ירד. 
<רועי פולקמן (כולנו):>
מה ירד? המדע והתרבות?

<היו"ר משה גפני:>
לא, המדע והתרבות לא ירד, יש היום את מירי רגב. 

<מיקי רוזנטל (המחנה הציוני):>
היא בזבזה את כל הכסף ביפן, קנתה שמלות. 

<היו"ר משה גפני:>
התרבות היהודית ירד. אני לא רוצה להיכנס לנושא הפוליטי בגלל שהוא רחוק מאוד מפוליטיקה בעניין הזה. הפרידו בין התרבות החרדית לבין התרבות הציונית דתית. ברגע שהיתה הפרדה התחילו סעיפים שונים. בסך הכול הכללי, אם אתה לוקח את כולם, זה פחות ממה שהיה פעם כולם יחד. אבל זה הופרד. 
התרבות החרדית מוגדרת כשיעורי תורה, אחרת מוגדרת באופנים אחרים. 

אני מודיע כאן לפרוטוקול, אני בעד להחזיר את זה לסעיף אחד. יוגדר בסעיף מה הולך לפעולות כאלה ומה הולך לפעולות כאלה. זה נכון מה שאתה אומר. זה התחיל בסעיף אחד וזה פוצל ברבות השנים, בגלל שירד הסכום. ירד הסכום אז כל אחד רצה את הסכום שלו. 
<רועי פולקמן (כולנו):>
זה דווקא בגלל השקיפות. זה מתנהל בדיוק אחד לאחד כך בתקציב עיריית ירושלים. 

<היו"ר משה גפני:>
זה נובע מזה. 

<רועי פולקמן (כולנו):>
דווקא בגלל השקיפות אתה צריך לדעת מה הולך לבית היהודי, מה הולך – - – 
<מיקי רוזנטל (המחנה הציוני):>
אין בעיה, תכתוב: תרבות יהודית, בית יהודי, אני אדע. 

<יעל כהן-פארן (המחנה הציוני):>
אמרת את זה בצורה מדהימה, פולקמן, זה הולך לבית היהודי. 

<רועי פולקמן (כולנו):>
כי חלק הולך לפעילות שהולך לציונות הדתית. ריקוד הדגלים ביום העצמאות וחלק הולך לשיעורי תורה. זה מגזרים שונים. אפשר להתווכח אם צריך או לא, אבל זה הולך למטרות שונות שיש להם הקשרים פוליטיים שונים. ריקוד הדגלים לא מעניין את ש"ס ואגודה. זה מתוקצב מהסעיפים האלה וזה נקרא תרבות יהודית. 

<היו"ר משה גפני:>
רועי, אני מסכים שיהיה גם את אירוע הדגלים, שאותי זה באמת לא מעניין, אבל שזה יהיה בזה על-פי קריטריונים. יקבלו מאותו סעיף. 
<מיקי רוזנטל (המחנה הציוני):>
אתם השלמתם את הבדיקה המשפטית של ההסכמים הקואליציוניים ואלה סכומים שהוקצו אחרי הבדיקה המשפטית. נכון? הסכומים הללו יש להם ייעוד, נכון?

<שאול קירשנבום:>
כן. 

<מיקי רוזנטל (המחנה הציוני):>
יפה, אז התקדמנו. 

אז תרבות יהודית 16 מיליון. שיעורי תורה זה לשיעורי תורה של מי? של איזה מפלגה? של איזה מפלגה?

<היו"ר משה גפני:>
אין מפלגה. 

<יעל כהן-פארן (המחנה הציוני):>
בטח שיש מפלגה. זה מה שדיברנו עכשיו. 

<היו"ר משה גפני:>
אם יש מפלגה, זאת עבירה על החוק. 

<יעל כהן-פארן (המחנה הציוני):>
אבל זה מה שנאמר פה עכשיו. רועי, אתה אמרת: זה לבית היהודי. בואו נשים את זה על השולחן. 

<מיקי רוזנטל (המחנה הציוני):>
אני לא שואל את זה כדי להקניט. אני שואל את זה כדי להבין. אני ממלא את תפקידי. אני אמור לפקח על פעולות הממשלה. מעבירים כסף ואני רוצה לדעת לאן.  

<שאול קירשנבום:>
ברגע שיש תקנה, זה נכנס לפי הקריטריונים של התקנה. 

<מיקי רוזנטל (המחנה הציוני):>
יופי, אז תגיד לי לאיזו תקנה זה ה-16 מיליון? הרי זה רשום, קיבלתם החלטה על זה. ה-16 מיליון תרבות יהודית שיעורי תורה פעם אחת. תרבות יהודית, תמיכה בשיעורי תורה – 19 מיליון, זה פעם שנייה. אחר-כך יש תגבור לימודי יהדות פעם שלישית. אחר-כך יש תרבות יהודית 70 מיליון פעם רביעית. תסביר לי כל דבר מה זה. 

<יעל כהן-פארן (המחנה הציוני):>
זה לבית היהודי, זה ליהדות התורה. 

<מיקי רוזנטל (המחנה הציוני):>
די, זה לא נכון. 

<היו"ר משה גפני:>
אם אני הייתי באופוזיציה הייתי אומר כמוך, שזאת חלוקה לפי מפלגות. 

<יעל כהן-פארן (המחנה הציוני):>
בדיוק. 

<היו"ר משה גפני:>
אבל עכשיו אנחנו לא קואליציה ואופוזיציה. זאת שיחה כזאת כדי שתדעי את האמת. אסור על פי החוק וגם לא יכול להיות – - – 
<יעל כהן-פארן (המחנה הציוני):>
ברור שזה לא למפלגה, אבל זה כספים באחריות אותם מפלגה. זה נושאים שהמפלגה ביקשה להעביר אליה. זה ברור ושזה יהיה על השולחן. 

<משה שגיא:>
התכנית היא 204901. אני מדבר על ה-16 מיליון. השם הכללי הוא תרבות יהודית. רוב הנושאים של תכנית יהודית הם בתוך התכנית הזאת. 
<רועי פולקמן (כולנו):>
אבל הוא אומר שיש גם את זה וגם 70 מיליון תרבות יהודית ו-40 מיליון תגבור לימודי יהדות. 

<מיקי רוזנטל (המחנה הציוני):>
מה ההבדל ביניהם?

<משה שגיא:>
תגבור לימודי יהדות זה בתקנה 304401. 

<שאול קירשנבום:>
תגבור לימודי יהדות זה מיועד למערכת החינוך בחטיבה העליונה ממלכתית. 

<רועי פולקמן (כולנו):>
אז זה ה-40 מיליון. 

מה זה תרבות יהודית 70.5 מיליון?

<שאול קירשנבום:>
זה חלק מהתרבות היהודית באותם נושאים שדיברנו עכשיו. זה למערכת החרדית יהודית. 
<רועי פולקמן (כולנו):>
לרשתות?

<משה שגיא:>
לא לרשתות. זה לא הפטור. זאת מערכת על תיכונית, זה מבוגרים. 

<רועי פולקמן (כולנו):>
ותגבור לימודי יהדות זה מערכת החינוך הפורמלית? אז זה ילדים. 

<יעל כהן-פארן (המחנה הציוני):>
למה זה לא כתוב בצורה ברורה יותר? זה בכוונה לא ברור?
<משה שגיא:>
לא. הנוסח פה הוא לפי החלטת ממשלה ולפי השורות המקוריות. אנחנו לא יכולים לכתוב מה שלא כתוב בשורות הללו. צריך להיצמד לנוסח של הממשלה. 
<רועי פולקמן (כולנו):>
ואז יש 19 מיליון תרבות יהודית תמיכה בשיעורי תורה. 

<משה שגיא:>
זה נכנס ל-4901. כל מה שקשור לתרבות יהודית – - – 
<רועי פולקמן (כולנו):>
למה זה שונה מהמבוגרים? תרבות יהודית 70.5 מיליון?

<משה שגיא:>
זה לא שונה, כולם נכנסים באותו סעיף. 

<מיקי רוזנטל (המחנה הציוני):>
אנחנו לא רוצים את הסעיפים, אנחנו רוצים להבין את המהות. התחלת להסביר. אמרת שזה לנוער, זה למבוגרים, זה לבתי ספר ממלכתיים.  תסביר. 
<משה שגיא:>
יש נושא של תגבור לימודי יהדות, 11.5 מיליון. זה נושא שמופיע. לפרויקטים ייחודיים 22 מיליון. 
<רועי פולקמן (כולנו):>
לא, ספציפית זה. כבר אמרת שיש סעיף של 70 מיליון שמדבר על תרבות יהודית כללי, מבוגרים. במקביל, יש סעיף שנקרא "תרבות יהודית, תמיכה בשיעורי תורה ותרבות". לכאורה זה אותו דבר. 

<משה שגיא:>
הניסוח הוא של החלטת הממשלה. אני לא ניסחתי. 

<מיקי רוזנטל (המחנה הציוני):>
אבל כשמחליטים החלטה בממשלה ואחר-כך על כספים קואליציוניים, כפוף לאישורים משפטיים, באישורים המשפטיים חייב להיות מאיפה בא הכסף ולאן הולך הכסף. זה חייב להיות, נכון? אז אנחנו מבקשים לדעת לאן הולך הכסף. 

<שאול קירשנבום:>
ברשותכם, אני אסביר על התהליך עצמו ואז משה יסביר על המהות לאן הכספים הולכים ולמה זה מוצג בצורה מסוימת. בסופו של דבר המהות היא אותה מהות. 

היתה החלטת ממשלה 2177 ב-18.12.2016. מסגרת הסכום של ה-11 לאוגוסט מפורטת ברשימה ארוכה ב-18.12. בהתאם להנחיית היועץ המשפטי לממשלה, מהרגע שהם קיבלו אישורים, אנחנו צריכים להציג את זה לוועדת הכספים, בדיוק באותה רמת פירוט ובאותה כותרת שזה מוצג בהחלטת ממשלה של ה-18.12. 
בגלל זה, אתם צודקים שיש פה אותו נושא והוא מופיע ביותר משורה אחת. עכשיו זאת ההצגה, המהות היא כמו שמשה מסביר. מבחינתו, ברגע שכסף מגיע למטרה מסוימת, זה לא משנה מי כתב את ההסכם הקואליציוני. 

<מיקי רוזנטל (המחנה הציוני):>
אני לא שאלתי על זה. אני שאלתי לאן הולך הכסף?

<שאול קירשנבום:>
זה ההבדל בין ההצגה – - – 
<מיקי רוזנטל (המחנה הציוני):>
כנראה בגלל ששרי הממשלה הם כולם גאונים, אתה אומר להם תרבות יהודית, הם מבינים ישר. אני לא מבין כל-כך מהר. לי לוקח יותר זמן. 

<שאול קירשנבום:>
השאלה שלך מובנת. אני רק הסברתי את ההצגה השונה ומשה מסביר את המהות. 

<מיקי רוזנטל (המחנה הציוני):>
זה לא שייך לפה אבל אתה יכול להגיד לי כמה כסף מוקצב למורים שהם בהמתנה? שהם בין שנת לימודים לשנת לימודים? שהם איבדו מקום עבודה אחד ומחפשים להם מקום אחר. 

<שאול קירשנבום:>
אין דבר כזה. 

<מיקי רוזנטל (המחנה הציוני):>
אין דבר כזה?

<משה שגיא:>
זה מורה שמשובץ בכיתה. 

<מיקי רוזנטל (המחנה הציוני):>
ואם הוא לא משובץ?

<משה שגיא:>
אין דבר כזה. גם אם הוא מורה עודף הוא משובץ, הוא נמצא בבית הספר. אלא אם הוא מורה. אין דבר כזה. נבדוק את זה. 
<מיקי רוזנטל (המחנה הציוני):>
אתה יודע מה הבעיה בתקציב החינוך? שהוא יותר מסובך מתקציב הביטחון. כמעט אף אחד לא מתמצא בו עד הסוף. 

<משה שגיא:>
אבל יש את מערכת השקיפות של המשרד שחשוב שתכיר אותה.

<מיקי רוזנטל (המחנה הציוני):>
אני יודע, זה השתפר בשנים האחרונות. 

<משה שגיא:>
באתר של משרד החינוך אתה יכול לזהות כמה הוצאה לתלמיד בכל מוסד ומוסד. מה ההוצאה שמשרד החינוך מוציא. 
<מיקי רוזנטל (המחנה הציוני):>
אני שואל אותך על מורים מחליפים. 

<משה שגיא:>
מאיזו סיבה? המונחים האלה לא מוכרים לי. 

<מיקי רוזנטל (המחנה הציוני):>
סעיף תקציבי. 

<משה שגיא:>
אין לנו סעיף כזה. 

<מיקי רוזנטל (המחנה הציוני):>
אני אשלח לך כמה דברים.

<משה שגיא:>
אני מכיר את כל הסעיפים של המשרד ואני לא מכיר סעיף כזה. 

<מיקי רוזנטל (המחנה הציוני):>
זה לא שייך לדיון הזה. 

<משה שגיא:>
בתקציב המשרד, באחריות, אין מורים מחליפים. יש מילוי מקום. מורה שנמצא במחלה ויש מילוי מקום. 
<מיקי רוזנטל (המחנה הציוני):>
לזה התכוונתי. אתה יכול להגיד לי כמה ההיקף שלו? 

<משה שגיא:>
יש למעלה מ-100 מיליון לממלאי מקום. 

<היו"ר משה גפני:>
התקציב של משרד החינוך, אם אנחנו מוציאים את הגימלאים ממשרד הביטחון, הוא יותר גדול ממשרד הביטחון?
<משה שגיא:>
השאלה באיזה יום אתה מסתכל. אני לא בדקתי את זה אבל אני לא חושב. יחד עם המענק והתקציב שיש לו – לא נראה לי. 

<היו"ר משה גפני:>
בנטרול המענק והגמלאות, משרד החינוך גדול יותר. 

<טמיר כהן:>
בהוצאה נטו כן. 

<מיקי רוזנטל (המחנה הציוני):>
תגיד לי. בתי ספר לחופש הגדול. פירון עשה את זה לחילוניים וזה לחרדים?

<משה שגיא:>
משנה שעברה זה גם לחרדים.

<דובר:>
<מיקי רוזנטל (המחנה הציוני):>
אז למה זה לא בבסיס התקציב?

<משה שגיא:>
בגלל שזה הסכם קואליציוני. 
<מיקי רוזנטל (המחנה הציוני):>
אבל למה לא להכניס את זה לבסיס התקציב? 
<היו"ר משה גפני:>
מיקי, אני מצטרף לשאלות שלך אחד לאחד. 

<בצלאל סמוטריץ (הבית היהודי):>
מה הם אשמים בזה?

<היו"ר משה גפני:>
אני לא האשמתי אותם. הוא שאל שאלה נכונה. 

<מיקי רוזנטל (המחנה הציוני):>
אם המדינה מחליטה שהיא עושה בתי ספר לחופש הגדול, למה זה צריך להישאר – - – 
<בצלאל סמוטריץ (הבית היהודי):>
ההנחייה כל מה שהוא קואליציוני – - – 
<מיקי רוזנטל (המחנה הציוני):>
אבל למה זה שייך לקואליציוני? זה כבר לא למפלגה מסוימת, זה לכלל הציבור. 

<בצלאל סמוטריץ (הבית היהודי):>
כל הקואליציוני הוא כזה. 

<מיקי רוזנטל (המחנה הציוני):>
זה מעוות ועקום. 

<היו"ר משה גפני:>
יש בהסכם הקואליציוני שלנו – אני לא יכול לדבר על אחרים אבל יכול להיות שגם אחרים יגידו במידה כזאת או אחרת – אצלנו זה סעיפי התקציב. 

בכנסת ה-18 ביקשתי להכניס את הכול לבסיס התקציב. היה לי סיכום עם שטייניץ שהכל ייכנס לבסיס התקציב. התחייבתי לו שאנחנו בהסכם קואליציוני לא נבקש יותר כסף. שיהיה בבסיס התקציב. יש פה סעיפים שלא צריכים להיות בקואליציוני. יש החלטה על קייטנות או על בתי ספר של החופש הגדול? זה חל על כולם? יש בדיוק את הקריטריונים שעליהם מדובר? למה זה צריך להיות בהסכם קואליציוני? למה זה צריך להיות בעודפים?
<מיקי רוזנטל (המחנה הציוני):>
אתה אומר לי לחזור להיות עיתונאי. אתה יודע לשאול את השאלות אבל לא יודע את התשובות. 

<היו"ר משה גפני:>
אמרתי ואני אומר את זה גם עכשיו. שיכניסו את הנושאים האלה בבסיס התקציב ואני לא מבקש הסכם קואליציוני. 
<מיקי רוזנטל (המחנה הציוני):>
אני רוצה להבין עוד משהו אחד. יש את "יד ושם". אמרתי לכם שלדעתי זה לא בסדר שזה בכלל מופיע בכספים קואליציוניים. אבל יש שוב פעמיים. פעם אחת יש ב"יד ושם" 5 מיליון ברשימה הגדולה ואחר-כך יש 500,000 לרשות הזיכרון "יד ושם". מה ההבדל ביניהם?
<משה שגיא:>
ה-500,000 זה רשימה אחרת שכבר הוקראה בוועדת הכספים ולכן היא מופרדת. 

<שאול קירשנבום:>
כמו שאמרתי, היתה החלטה בדצמבר 2016, החלטה שפרטה. ה-500,000 לא היו בהחלטה הזאת. הם היו בטבלה השלישית. אני אראה לכם את המסמך שהקראנו באותו לילה. 

<מיקי רוזנטל (המחנה הציוני):>
זאת היתה בקשה של חבר כנסת מסוים?

<שאול קירשנבום:>
נכון, זה מה שנקרא בשפת העגה "נהנה בודד". היה צורך באישור משפטי מיוחד. גם עכשיו זה מוצג באותה טבלה. 
<מיקי רוזנטל (המחנה הציוני):>
למה הכספים של "יד ושם" צריכים להיות בכלל? "ליד ושם" יש תקציב? אנחנו לא רוצים לעשות מזה מסחרה כל יומיים וחצי. שיבוא חבר כנסת ויבקש או לא יבקש. בעיניי זאת מטרה ראויה וחשובה אבל למה?
<משה שגיא:>
משרד החינוך קבע את סדרי העדיפויות של התקציב ולפי זה הוא מתעדף את כל הנושאים. 

<מיקי רוזנטל (המחנה הציוני):>
אתה עונה לי כמו פוליטיקאי. זאת לא תשובה. 

<היו"ר משה גפני:>
הוא אומר שהתוספת של החופש הגדול – - – 
<מיקי רוזנטל (המחנה הציוני):>
יש פה 66 מיליון. 

<היו"ר משה גפני:>
הוא אומר שזה כל המוכר שאינו רשמי. 

<שאול קירשנבום:>
זה לא רק חרדי. יש גם ערבים וממלכתי יהודי. 

<מיקי רוזנטל (המחנה הציוני):>
אני אשאל הפוך: יש ילד במדינת ישראל שלא מקבל את החופש הגדול?

<משה שגיא:>
כולם מקבלים אבל זה וולונטרי. 

<היו"ר משה גפני:>
מוסדות הפטור לא מקבלים ותלמודי תורה כן. 

<מיקי רוזנטל (המחנה הציוני):>
למה? ביקשו ולא קיבלו?

<היו"ר משה גפני:>
ביקשו ולא קיבלו. אבל המוכר שאינו רשמי, בקדנציה הקודמת לא קיבלו.
<מיקי רוזנטל (המחנה הציוני):>
את זה אני יודע. 

<היו"ר משה גפני:>
הוא טען שבתי הספר של החופש הגדול זה משהו אקסטרה, זה לא משהו בתוך מערכת החינוך. אני התווכחתי איתו מאוד שזה לא בסדר. 

<מיקי רוזנטל (המחנה הציוני):>
אני מבין לחלוטין למה צריך לסמן ולצבוע את הכספים הקואליציוניים. אבל ברגע שהם נוגעים לכלל הציבור, הם לא צריכים להיות יותר בהסכמים, למרות שמפלגה מסוימת השיגה אותם. כל חוק שעובר פה, העביר אותו אדם. ברגע שזה חל על כל הציבור אז למה – - – 
<רועי פולקמן (כולנו):>
אתה תטען שכל כסף קואליציוני בסוף חל על הציבור. אתה צודק, אפשר לנהל דיונים בוועדת כספים ולשנות סעיפים בתקציב. 

<היו"ר משה גפני:>
אתם מדברים מאוד נחמד לאקדמיה. הם לא רוצים שאנחנו ניכנס לבסיס התקציב, למה אתה לא מבין את זה? הם לא רוצים. הם לא יודעים, אולי בשנה הבאה לא נהיה בקואליציה, נוכל להוציא את החרדים. בשביל מה צריך להכניס את זה?

חוץ מזה, נבוא לגפני יושב ראש ועדת הכספים ונגיד לו: אם אתה לא מעביר לנו עכשיו את המיסוי על הדירה השלישית, לא תקבל את הקייטנות. אצלי זה רק לא עובד. פשוט לא עובד. 
<רועי פולקמן (כולנו):>
אתה רוצה להצביע? אנחנו צריכים לעלות למליאה. 

<היו"ר משה גפני:>
כמה זמן עבר מאז שהיא הלכה?

<בצלאל סמוטריץ (הבית היהודי):>
יותר מחצי שעה. אני דיברתי רבע שעה ואחרי חיליק בר 20 דקות. 

<היו"ר משה גפני:>
היא אמרה רבע שעה, דיברתי איתה בטלפון. עבר הרבה יותר. 

<רועי פולקמן (כולנו):>
אם אין הצבעה, אז בואו נלך למליאה. 

<בצלאל סמוטריץ (הבית היהודי):>
אני רוצה שנצביע. 

אבל עכשיו יהיו לה שאלות חצי שעה.

<היו"ר משה גפני:>
לא יהיה חצי שעה. אנחנו לא יכולים להצביע בזמן שיש הצבעות במליאה. היא תשאל שתי שאלות ואנחנו נצביע. 

<רועי פולקמן (כולנו):>
אתה רוצה להצביע לפני ההצבעות. 

<היו"ר משה גפני:>
כן. 

<היו"ר משה גפני:>
אני מבקש לתת תשובות לחבר הכנסת רוזנטל. נקיים על זה דיון. 

<מיקי רוזנטל (המחנה הציוני):>
אנחנו רוצים לדעת את הממוצעים. התקציבים שלכם כפי שהם מופיעים כאן בלי המצ'ינג. 

<סתיו שפיר (המחנה הציוני):>
העלו את סמוטריץ קודם ואחריו אני דיברתי. 

קודם כל, עשיתי גם בירור תוך כדי. בהקשר לשאלה שלי לגבי השי"ן שיני"ם, הסתבר שאם הם לא יקבלו את התקציב בתוך חודשיים, הם צריכים לקצץ 20% מהתקנים לשי"ן שי"ן לשנה הבאה. זה סד הזמנים במה שאתם מורידים מהחינוך הבלתי הפורמלי. 
<היו"ר משה גפני:>
אוקיי. 

<סתיו שפיר (המחנה הציוני):>
זה לא אוקיי.

<היו"ר משה גפני:>
זה אוקיי מפני שאני חיכיתי לך באמת הרבה זמן. אני לא אוכל להצביע כשיש הצבעות. 

<סתיו שפיר (המחנה הציוני):>
אתה מקיים דיון בזמן מליאה, בבקשה. 

<היו"ר משה גפני:>
שאלות. אני מחכה לך כל הזמן. אני מחכה רק לך. משה שגיא ממשרד החינוך נמצא פה כבר רבע שעה. 

<סתיו שפיר (המחנה הציוני):>
אנחנו לא יכולים להיות פיזית בשני מקומות. 
<היו"ר משה גפני:>
תשאלי, אבל לא על השי"ן שינשינ"ים. 

תשאלי מה שאת רוצה. אני עוצר אותך באיזה שלב לפני ההצבעות במליאה. 

<סתיו שפיר (המחנה הציוני):>
אני רוצה תשובות. שאלתי חלק מהשאלות שלי. הכסף של השי"ן שינשינ"ים זה באחריות המשרד. אני מבקשת על זה תשובה ולמה זה לא נכנס אחת ולתמיד לבסיס התקציב? למה זה כפוף להסכמים קואליציוניים?
כנ"ל לגבי תנועות הנוער ותנועות הבוגרים שלא קיבלו את הכסף בניגוד להבטחה. 

<משה שגיא:>
אני לא יודע על איזו הבטחה על מדברת בתנועות הנוער. 

<סתיו שפיר (המחנה הציוני):>
הבטחה קבועה שהם מקבלים כל שנה ואז היא נתלית בהסכמים פוליטיים ערב ההצבעה על התקציב באופן שלא מכבד אותם. 

<משה שגיא:>
אני לא מכיר הסכמים פוליטיים, אני משרד החינוך ואני לא מתערב בהסכמים קואליציוניים. אני יכול להגיד לך לגבי השי"ין שינשינ"ים שהיה בזמנו סכום. היה צוות בין-משרדי של חינוך, אוצר וביטחון. משרדי החינוך והאוצר שמו את התקציב שהיו אמורים לשים ומשרד הביטחון לא שם את חלקו. בשנה קודמת משרד החינוך ומשרד האוצר השלימו את התקציב של סוף שנה ועדיין הפער קיים בגלל שמשרד הביטחון לא שם את חלקו בתקציב. הוא מאשר את המכסות אבל הוא לא שם את חלקו לפי המתווה הבין--משרדי. 
<סתיו שפיר (המחנה הציוני):>
למה זה לא נכנס לבסיס התקציב? מה זה אומר שמשרד לא שם את חלקו?

<משה שגיא:>
אני מסביר לך שמשרד הביטחון לא שם את חלקו.

<סתיו שפיר (המחנה הציוני):>
שאלנו אותם בישיבת ועדת חוץ הביטחון כבר לפני חודשיים וגם אז נמסר שזה יטופל בתוך שבוע וזה לא קרה. 

<משה שגיא:>
אני לא אחראי על משרד הביטחון. 
<רועי פולקמן (כולנו):>
אני אגיד מה אני ביררתי בנושא. את יודעת שהיה סיכום שמשרד הביטחון שם. הוא שם ב-2016 או ב-2015 והוא טוען שהוא התחייב לשנה אחת. יש ויכוח. משרד האוצר שם את חלקו בתוספת לתקציב שי"ן שינשינ"ים. גדלו המכסות ועכשיו משרד הביטחון אמור לשים את החלק שלו. הוא כרגע אומר שהוא התחייב רק לשנה. שם זה עומד.
<סתיו שפיר (המחנה הציוני):>
אז למה שמשרד החינוך לא יוסיף את הפער הזה כד שהשי"ן שיני"ם לא יצטרכו לוותר על 20% מהתקנים שלהם. אלה אנשים שכבר עשו דחיית שירות, הם כבר התחייבו לשנת שירות. 

<רועי פולקמן (כולנו):>
סוכם על מצ'ינג. 

<היו"ר משה גפני:>
מאיפה אתה יודע?

<רועי פולקמן (כולנו):>
כי שוחחתי גם עם משרד האוצר וגם עם משרד הביטחון וגם עם משרד החינוך. 

<היו"ר משה גפני:>
קודם כל, מה שאמרת נכון. אין ויכוח על העובדות. הם התחייבו לי, גם ערב התקציב וגם לאחר מכן, משרד הביטחון ומשרד האוצר, שהם מביאים את הכסף. 

סתיו, זה בסדר, אני איתך בעניין הזה. זה לא נוגע לפניה הזאת. 

<סתיו שפיר (המחנה הציוני):>
יש פה קיצוץ בחינוך הבלתי פורמלי, בוודאי שזה נוגע. 

<היו"ר משה גפני:>
בסדר, אז הם ענו על זה. 

<משה שגיא:>
אין קיצוץ  בחינוך בלתי פורמלי. יש העברות לצורך ביצוע פעולות של החינוך הבלתי פורמלי. 
<היו"ר משה גפני:>
את חוזרת על שאלות. 

<סתיו שפיר (המחנה הציוני):>
עוד לא סיימתי. 

<היו"ר משה גפני:>
אז לא סיימת. 
פניה 1315. 

<סתיו שפיר (המחנה הציוני):>
גפני, אתה לא יכול גם לקיים דיון וגם – - – 
<היו"ר משה גפני:>
אני כן יכול. 

<סתיו שפיר (המחנה הציוני):>
אתה לא יכול גם לקיים דיון בזמן הצבעה במליאה וגם – - – 
<היו"ר משה גפני:>
פניה 1315. מי בעד אישור הפנייה ירים את ידו? מי נגד?
הצבעה

בעד – 3

נגד – 3

פניה 1315 נתקבלה

<היו"ר משה גפני:>
הפניה עברה. 

אני רוצה לסיים את הישיבה. 

<סתיו שפיר (המחנה הציוני):>
אתה יכול להציב להם דד ליין על ההעברה הזאת?
<היו"ר משה גפני:>
אני איתם בקשר, אני התחייבתי על זה. 

<סתיו שפיר (המחנה הציוני):>
גפני, זה לוקח כבר חודשים. 

<היו"ר משה גפני:>
אני התחייבתי על זה. 

מישהו הולך להגיש על זה רביזיה? אם לא מגישים על זה רביזיה, אני פשוט נועל את הישיבה. אם מגישים רביזיה, אני לא נועל את הישיבה, אני מחכה. דיברתי עם מיקי זוהר, התקשרתי לראש הממשלה. 
<מיקי רוזנטל (המחנה הציוני):>
אתה מדבר על רביזיה על זה?

<היו"ר משה גפני:>
על זה. 

<מיקי רוזנטל (המחנה הציוני):>
על ההוא ביקשתי. 

<סתיו שפיר (המחנה הציוני):>
בטח שמגישים רביזיה. יש לי עוד שאלות על ההעברה הזאת. 

<היו"ר משה גפני:>
בסדר, שאלות. 

<סתיו שפיר (המחנה הציוני):>
שאלות, כן, זה התפקיד שלנו. 

<היו"ר משה גפני:>
את יודעת כמה זמן היה הדיון?

<סתיו שפיר (המחנה הציוני):>
גפני, באמת. הדיון פה היה בזמן המליאה. 

<היו"ר משה גפני:>
השי"ן שיני"ם הוא לא הנושא. 

<סתיו שפיר (המחנה הציוני):>
יש לי טענות על התמיכות שהועברו פה. אתה מקיים דיון בזמן מליאה ואחר-כך אתה לא מאפשר שאלות. נציג משרד החינוך הגיע לפה אחר-כך. אנחנו ישבנו כאן בלי נציגות של משרד החינוך. אין לך איך לתרץ את זה. 
<יעל כהן-פארן (המחנה הציוני):>
בסדר, נגיש רביזיה. 

<סתיו שפיר (המחנה הציוני):>
ברביזיה לא ניתן לקיים את הדיון שוב. 

<בצלאל סמוטריץ (הבית היהודי):>
גפני, תזמן ישיבה עוד חצי שעה לרביזיה. 

<היו"ר משה גפני:>
את מגישה רביזיה?

<סתיו שפיר (המחנה הציוני):>
אני רוצה לשמוע תשובות לשאלות. 

<היו"ר משה גפני:>
את יכולה לשבת פה ולשאול אותם. שאלתי האם את מגישה רביזיה?

<סתיו שפיר (המחנה הציוני):>
אני רוצה לשמוע תשובות לשאלות שלי. אתה יכול לאפשר עכשיו את השאלות?
<היו"ר משה גפני:>
אם את מגישה – - – 
<סתיו שפיר (המחנה הציוני):>
אם אתה לא מאפשר לשאול את השאלות – - – 
<היו"ר משה גפני:>
תשאלי, אני מפריע לך לשאול?

הפניות אושרו. אני מאפשר לך לשאול שאלות. אני מבקש לעשות את זה בקצרה. 

<בצלאל סמוטריץ (הבית היהודי):>
אתה רוצה שאני אגיש רביזיה כדי למנוע את זה?
<סתיו שפיר (המחנה הציוני):>
מה זאת אומרת? 

<היו"ר משה גפני:>
אז אני מגיש. אתם יודעים מה? אני מגיש רביזיה על ההחלטה הזאת. ישיבה ב-16:15. 

<יעל כהן-פארן (המחנה הציוני):>
אנחנו לא נסיים במליאה עד ארבע ורבע. 

<היו"ר משה גפני:>
בסדר, מה זה משנה?

יעל, אם סתיו תשאל עכשיו שאלות והם יתנו לה תשובות, אני אסיר את הרביזיה, זה הכול. בבקשה, תשאלי. 
<סתיו שפיר (המחנה הציוני):>
אני רוצה לשאול לגבי מנגנון התמיכות במוסדות של זהות יהודית ותרבות יהודית. 

<היו"ר משה גפני:>
את יודעת כמה זמן דובר על זה עכשיו? 
<סתיו שפיר (המחנה הציוני):>
אני יודעת שדובר על זה. ניסיתי תוך כדי שאני נואמת במליאה גם להקשיב לדיון. אני באמת מזמינה את יושב ראש הוועדה לפעול להשקעת משאבים ביצירת מכונות שיבוט לפוליטיקאים כדי שנוכל להיות בכמה מקומות במקביל, אחרת אני לא רואה דרך שנעשה את הדיונים האלה. 
אני רוצה לשאול שאלה לגבי מנגנוני תמיכות. אתם מכירים את דוח המבקר שפורסם לפני כמעט שנה בעניין התמיכות?

<שאול קירשנבום:>
באיזה נושא ספציפי? יש לנו עשרות תקנות תמיכה. 
<סתיו שפיר (המחנה הציוני):>
נכון, אבל אני מדברת על התמיכות שנובעות מהסכמים קואליציוניים. 

<משה שגיא:>
בגלל זה השתנה הנוהל של ההסכמים הקואליציוניים. 
<סתיו שפיר (המחנה הציוני):>
לא, זה אחרי שהשתנה הנוהל ב-2015. 

<משה שגיא:>
דוח המבקר היה מ-2013-2014 ונוהל ההסכמים הקואליציוניים השתנה בעקבות דוח המבקר. 

<סתיו שפיר (המחנה הציוני):>
לא, לא, הוא השתנה לפני הדוח. דוח המבקר מלפני שלושת רבעי שנה – - – 
<משה שגיא:>
אני לא מכיר את הדוח הזה. 
אני מכיר את הדוח שנעשה על משרד החינוך לשנים 2013-2014. 

<סתיו שפיר (המחנה הציוני):>
הוא אומר שיש שם הרבה מאוד תופעות של כפל תמיכות וארגונים שמשרתים פוליטיקאים. 

<משה שגיא:>
זה בדיונים עם משרד המשפטים על הנושא הזה. 

<סתיו שפיר (המחנה הציוני):>
אני רוצה את רשימת הארגונים והגופים שמקבלים תמיכות או התקשרויות מתוקף התקנות של ההסכמים הקואליציוניים, של תרבות יהודית וזהות יהודית. 

<משה שגיא:>
אני מקווה שאחרי שתהיה ועדת תמיכות נראה מה הגופים שזכו. 

\

<סתיו שפיר (המחנה הציוני):>
מה זה אחרי?

<משה שגיא:>
הרי יש קריטריונים. 

<היו"ר משה גפני:>
סתיו, יש הצבעות.

<סתיו שפיר (המחנה הציוני):>
אז צריך לעצור את הישיבה ולהמשיך אותה אחרי ההצבעה. 

<משה שגיא:>
יש קריטריונים.

<סתיו שפיר (המחנה הציוני):>
לפני שנייה אמרתם על הגופים של החינוך הערבי, אמרו פה שאי-אפשר להעביר להם את הכסף לפני שהם סיימו את התהליך. עכשיו אתה אומר לי עכשיו אתה אומר לי שכבר העברתם את הכסף?
<משה שגיא:>
לא אמרתי שהעברנו. אני מסביר לך שאי-אפשר לתת לך את הרשימה של הגופים. 

<היו"ר משה גפני:>
אנחנו עושים הפסקה להצבעות במליאה. 

<משה שגיא:>
אחרי ועדת התמיכות אנחנו יכולם להגיד לך מי זכה. 

<היו"ר משה גפני:>
אנחנו חוזרים מייד אחרי ההצבעה. 

<טמיר כהן:>
רביזיה בשעה 16:15. 

<(הישיבה נפסקה בשעה 15:45 ונתחדשה בשעה 16:40.)>
<היו"ר משה גפני:>
אני מחדש את הישיבה. יש בקשה לרביזיה שלי על העברה מספר 1315. 
מי בעד הרביזיה ירים את ידו? מי נגד?
הצבעה

בעד – אין

נגד – רוב

נמנעים – אין

הרביזיה לא נתקבלה.

<היו"ר משה גפני:>
הרביזיה לא התקבלה והעברות 13 ו-15 אושרו כפי שהוגשו לוועדה.  

אני נועל את הישיבה ומאחל לכולם פסח כשר ושמח. אני מבקש להוציא הודעה על ביטול הישיבה מחר. אני מודה לחברים שאפשרו את הדיון היום ולא לחכות למחר. אני מצטער על מה שהיה בבוקר.

אני מודה ליושב ראש הכנסת שאפשר לנו את הדיון הזה. 

תודה רבה, הישיבה נעולה, פסח כשר. 

הישיבה ננעלה בשעה 16:45.

